title: হেমলক সোসাইটি (চলচ্চিত্র)

text: চলচ্চিত্রটি জীবনের আদিম অস্তিত্ব বিষয়ক এক মানসিক উভয়সঙ্কট নিয়ে গড়ে উঠেছে। এখানে বার বার বলা হয় যে 'তুমি একজনকে মৃত্যু আসন্ন এবং অবশ্যম্ভাবী বলে শক দিতে পারো। এটি একটি ডার্ক কমেডি যা সফলভাবে জীবনের সচেতনতাকে জাগিয়ে তোলে। এর হাস্যকর উপাদানগুলো জীবনের প্রতি ভালবাসাকে ছিনিয়ে আনে। মুখ্য চরিত্রে আছেন "মেঘনা" (কোয়েল মল্লিক) যে তার মার অনুপস্থিতি অনুভব করে, প্রিয় গায়ক "সিদ্ধার্থ রায়" (শিলাজিৎ মজুমদার) এর গানগুলো গুনগুন করে গায় এবং তার বাবার জীবনে নতুন সৎ-মার আবির্ভাবকে মানতে পারে না। সে তার বাগদত্তা "শান্তনু" (সাহেব চট্টোপাধ্যায় এর কাছ থেকে সম্পর্ক ভেঙে যাওয়ায় ক্ষুব্ধ। সে আত্মহত্যা করার জন্য দোকানে গিয়ে ঘুমের ঔষধ কিনতে যায়। "আনন্দ কর" (পরমব্রত চট্টোপাধ্যায়) তাকে আত্মহত্যা করা থেকে বিরত করে নিজের তৈরি আত্মহত্যা করার টেনিংয়ের সংস্থা, হেমলক সোসাইটিতে নিয়ে যায়। ঐ স্থানের শিক্ষক-শিক্ষিকারা কিভাবে আত্মহত্যা করতে হয় তা শেখায়। বিচিত্র নামের শিক্ষক-শিক্ষিকারা তাদের নামানুসারে বিভিন্ন কোর্স করায়। "মেঘনা" ঐ সংস্থায় ক্লাস করতে রাজি হয় এবং বাবা "ডঃ বসু" (দীপঙ্কর দে)-মা "নীহারিকা" (রূপা গঙ্গোপাধ্যায়) কে বিদায়-বার্তা পাঠায়। তারা তাদের মেয়েকে খোঁজার চেষ্টা করে কিন্তু পায় না। এদিকে ঐ সোসাইটিতে তিন দিনের কোর্স করেই "মেঘনা" তার জীবনের প্রতি ভালবাসাকে বুঝতে পারে। "আনন্দ" তাকে বলে যে প্রকৃতপক্ষে সংস্থাটি মানুষকে জীবনের প্রতি ভালবাসাকে অনুভব করায়। শেষদিনে "মেঘনা" বলে যে সে "আনন্দ"কে ভালবাসে। তখন "আনন্দ" জানায় তার 'লিম্ফোসাইটোপেনিয়া' আছে এবং সে আর দুই বছর বাঁচবে। "মেঘনা" সোসাইটি ত্যাগ করে। ছয়মাস পর "মেঘনা" ও "আনন্দ"র মধ্যে মিটমাট হয় এবং "আনন্দ" তার রক্ত-পরিবর্তনের পর বেঁচে যায়। চলচ্চিত্রটি "মেঘনা"র বাগদত্তাকারীর মজার বার্তা দিয়ে শেষ হয় যে সেও মনমরা হয়ে আত্মহত্যা করতে চায় এবং হেমলক সোসাইটিতেই তাকে নেয়া হয়েছে।চলচ্চিত্রের সংগীত পরিচালনা করেন অনুপম রায়।


title: হেমলক সোসাইটি (চলচ্চিত্র)

text: চলচ্চিত্রটি সমালোচকদের থেকে প্রশংসা লাভ করে। পরমব্রতর সাথে সাথে কোয়েলের চরিত্রের অভিনয়ের প্রশংসাও করা হয়েছে। এখন পর্যন্ত ২১টি পুরস্কার লাভ করে। সৃজিত ও কোয়েল যথাক্রমে পরিচালনা ও অভিনয়ের জন্য শৈলজানন্দ মুখোপাধ্যায় মেমোরিয়াল অ্যাওয়ার্ড লাভ করেন। পরমব্রত সেরা অভিনেতা হিসেবে আনন্দলোক অ্যাওয়ার্ড লাভ করে এবং অনুপম রায় সেরা গানের ("এখন অনেক রাত") জন্য আনন্দলোক অ্যাওয়ার্ড লাভ করেন। লিসেনারস চয়েজ বিভাগে মির্চি মিউজিক অ্যাওয়ার্ড ২০১৩-এ এটি সেরা অ্যালবাম ও সেরা গান ("এখন অনেক রাত") -এর পুরস্কার লাভ করে। এছাড়াও রূপঙ্কর বাগচী সেরা পুরুষ প্লেব্যাক পুরস্কার লাভ করে। ১৩তম টেলিসিনে অ্যাওয়ার্ডে পরমব্রত বিশেষ জুরি অ্যাওয়ার্ডে অভিনয়ের ও অনুপম রায় সেরা লিরিসিস্ট পুরস্কার লাভ করে। সৃজন সম্মান ২০১৩-এ এটি সেরা চলচ্চিত্র পোস্টারের পুরস্কার পায়। বেঙ্গল ইয়থ অ্যাওয়ার্ড ২০১৩-এ সৃজিত ও অনুপম যথাক্রমে সেরা পরিচালক ও সেরা সংগীত পরিচালক অ্যাওয়ার্ড লাভ করে। অনুপম ইটিভি সঙ্গীত সম্মান ২০১৩-এ সেরা পুরুষ প্লেব্যাক গায়ক ("এখন অনেক রাত" গান) বিভাগে পুরস্কার লাভ করে। এটি সম্মানিত বিএফজেএ অ্যাওয়ার্ড, ভারতের প্রাচীনতম পুরস্কারের অনুষ্ঠানে সেরা অভিনেত্রী, সেরা অভিনেতা (জুরির চয়েজ), সেরা পুরুষ প্লেব্যাক, সেরা নারী প্লেব্যাক এবং সেরা শিল্প নির্দেশনার পুরস্কার লাভ করে। এটি সেরা লিরিসিস্ট, পুরুষ প্লেব্যাক ও সেরা অভিনেত্রী বিভাগে পুরস্কার লাভ করে।


title: সাংহাই টাওয়ার

text: সাংহাই টাওয়ার () লুজিয়াজুই, পুডং, সাংহাই নির্মাণাধীন একটি অসাধারণ আকাশচুম্বী ভবন। জেন্সেলের কর্তৃক নকশাকৃত এটা পুডং এর তিনটি সন্নিহিত অসাধারণ ভবনের মধ্যে তাদের দলের সবচেয়ে লম্বা ভবন; অন্য দুটি হচ্ছে জিন মাও টাওয়ার এবং সাংহাই ওয়ার্ল্ড ফাইনেন্সিয়াল সেন্টার। টাওয়ারটির নির্মাণ কাজ ২০০৮ সালের নভেম্বর থেকে শুরু হয়। ভবনটির উচ্চতা প্রায় ৬৩২ মিটার (২,০৭৩ ফুট) দাঁড়িয়েছে এবং মোট মেঝে সহ ১২১ তলা। এটি ২০১৫ সালে জনসাধারণের জন্য খুলে দেওয়া হবে বলে আশা করা হচ্ছে।


title: সাংহাই টাওয়ার

text: সাংহাই টাওয়ারটিতে আমেরিকান স্থাপত্য জেন্সেলের কর্তৃক পরিকল্পিত ছিল; সঙ্গে নকশা দলে নেতৃৃত্ব দিয়েছিলেন আমেরিকান শিক্ষিত চীনা স্থপতি জুন জিয়া।


title: ইন্টারন্যাশনাল কমার্স সেন্টার

text: দ্যা ইন্টারন্যাশনাল কমার্স সেন্টার () (সংক্ষেপে আইসিসি টাওয়ার) হল একটি ১১৮-তলা বিশিষ্ট ওয়েস্ট কউলুন, হংকং-এ অবস্থিত ২০১০ সাল সম্পূর্ণকৃত বাণিজ্যিক আকাশচুম্বী ভবন। এটি কউলুন স্টেশনেরে উপরে নির্মিত ইউনিয়ন স্কয়ার প্রকল্পের একটি অংশ। ২০১৩ সালের হিসাবে, এটি উচ্চতা অনুসারে বিশ্বের সপ্তম সর্বোচ্চ ভবন, মেঝের সংখ্যা অনুসারে বিশ্বের তৃতীয় সর্বোচ্চ ভবন এবং এছাড়াও এটি হংকং এর সবচেয়ে উচ্চতম ভবন।


title: ইন্টারন্যাশনাল কমার্স সেন্টার

text: এমটিআর কর্পোরেশন লিমিটেড এবং সান হুয়াং কাই প্রোপার্টি যথাক্রমে হংকং এর মেট্রো অপারেটর ও বৃহত্তম সম্পত্তি বিকাশকারী এই আকাশচুম্বী ভবনের উন্নয়নের জন্য দায়িত্ব নেন।


title: ইন্টারন্যাশনাল কমার্স সেন্টার

text: ইউনিয়ন স্কয়ার ধাপ ৭ হিসাবে উন্নয়নে পরিচিত, এটির বর্তমান নাম আনুষ্ঠানিকভাবে ২০০৫ সালে ঘোষণা করা হয়। ইন্টারন্যাশনাল কমার্স সেন্টার এর কাজ ২০০৭ থেকে ২০১০ সাল পর্যন্ত পর্যায়ক্রমে সম্পূর্ণ করা হয়। টাওয়ারটি রিটজ-কার্লটন কর্তৃক ২০১১ সালে উন্মোচন করা হয়।


title: ইন্টারন্যাশনাল কমার্স সেন্টার

text: বেশ কিছু সূত্র মোতাবেক ভবনটিতে ১১৮ তলা আছে যা নির্দেশ করে, কিছু এটির স্থল উপরে ১১৮ তলা এবং মাটির নিচের ৪ তলা মেঝে আছে বলে নির্দেশ করেন। টল বিল্ডিং এন্ড আরবান হ্যাবিটেট (সিটিবিইউএইচ) কাউন্সিল সহ অন্যান্যরা ১০৮ তলা মেঝে মাটির উপরে ও ৪ তলা মেঝে মাটির নিচে উল্লেখ করেন।


title: শুভলক্ষী শর্মা

text: শুভলক্ষী শর্মা হলেন একজন ভারতীয় প্রমিলা ক্রিকেটার। তিনি হলেন একজন ডান-হাতি ব্যাটসম্যান এবং ডান-হাতি মিডিয়াম ফাস্ট বোলার।


title: শুভলক্ষী শর্মা

text: শুভলক্ষী শর্মা ভারতের ঝাড়খান্ডের হাজারীবাগে ১৯৮৯ সালের ১১ আগষ্ট জন্মগ্রহণ করেন।


title: সোনিয়া দাবির

text: সোনিয়া দাবির (জন্ম: ১৭ জুলাই ১৯৮০) হলেন একজন ভারতীয় মহিলা ক্রিকেটার যিনি ভারতীয় জাতীয় দলের হয়ে ২টি একদিনের আন্তর্জাতিকে এবং একটি টোয়েন্টি২০ আন্তর্জাতিকে ম্যাচ খেলেছেন। তিনি ভারতের ঘরোয়া লীগ প্রতিযোগীতায় মহারাষ্ট্র দলের হয়ে প্রতিনিধিত্ব করে থাকেন।


title: মার্কসবাদ

text: মার্কসবাদ () ঊনবিংশ শতাব্দীর দার্শনিক, অর্থনীতিবিদ, সাংবাদিক এবং বিপ্লবী কার্ল মার্কস ও ফ্রিডরিখ এঙ্গেলসের তত্ত্বের ওপর ভিত্তি করে গড়ে ওঠা রাজনৈতিক অনুশীলন ও সামাজিক তত্ত্ব। এই তত্ত্বে সামাজিক পরিবর্তনের দ্বান্দ্বিক ও ঐতিহাসিক বস্তুবাদী দৃষ্টিতে সামাজিক দ্বন্দ্ব ও শ্রেণি-সম্পর্ককে ভিত্তি করে সমাজ বিশ্লেষণের বিশ্বদর্শন ও প্রক্রিয়া বয়ান করা হয়েছে। মার্কসবাদী প্রক্রিয়াকে পদ্ধতিগত অর্থনৈতিক পরিবর্তনে শ্রেণিসংগ্রামের ভূমিকা এবং পুঁজিবাদের বিকাশের সমালোচনা ও বিশ্লেষণে অর্থনৈতিক ও সামজিক-রাজনৈতিক জিজ্ঞাসা ও প্রয়োগে ব্যবহার করা হয়।


title: মার্কসবাদ

text: প্রয়োগিক বিবেচনায় মার্কসবাদ হচ্ছে মালিক শ্রেণির তথা বুর্জোয়া শ্রেণির শোষণ, নির্যাতন, নিপীড়ন তথা মজুরি-দাসত্ব থেকে প্রলেতারিয়েতের বা শ্রমিক শ্রেণির মুক্তির মতবাদ। এটি হচ্ছে বৈজ্ঞানিক তত্ত্ব ও বৈপ্লবিক সাধনক্রিয়ার সামগ্রিক রূপ। ঊনিশ শতকের জার্মান দর্শন, ইংরেজি অর্থশাস্ত্র এবং ফরাসি সমাজতন্ত্র রূপে মানবজাতির যা শ্রেষ্ঠ সৃষ্টি মার্কসবাদ সে সবের বৈধ উত্তরাধিকার। । হেগেলের দর্শন, অ্যাডাম স্মিথ, ডেভিড রিকার্ডোর অর্থনীতি তত্ত্ব এবং ঊনবিংশ শতাব্দীর ফরাসি সমাজতন্ত্রের সমন্বয়ে তিনি সমাজের সমালোচনা করেন যেটাকে তিনি বৈজ্ঞানিক ও বিপ্লবী দাবি করেন। "Capital: A Critique of Political Economy" (ডাস কাপিটাল) বইয়ে তার চিন্তার সুসংগত বহিপ্রকাশ ঘটে।


title: মার্কসবাদ

text: এমিল বার্ণসের মতে মার্কসবাদ হলো এই জগৎ, জীবন এবং তারই অংশ মানব সমাজ সম্পর্কে সাধারণ তত্ত্ব। এই তত্ত্ব মানুষের বাস্তব অভিজ্ঞতার বুনিয়াদের উপর প্রতিষ্ঠিত। যে সব অস্পষ্ট ধারণা এতদিন প্রচলিত ছিলো এবং এখনও আছে মার্কসীয় তত্ত্ব সে সবগুলির বিরোধী। মার্কসের তত্ত্ব তাঁর সমসাময়িক সমাজের ক্ষেত্রে, অর্থাৎ পুঁজিবাদী সমাজের ক্ষেত্রে প্রযুক্ত হয়। মার্কসীয় রাজনীতি তত্ত্ব অর্থনীতি, ইতিহাস ও সামাজিক তত্ত্বের পটভূমিতেই বিবেচ্য। তত্ত্ব হিসেবে মার্কসবাদের কোনো শেষ সীমারেখা নেই; ইতিহাসের যত অগ্রগতি হয় এবং মানুষ অধিকতর পরিমাণে অভিজ্ঞতা অর্জন করতে থাকে ততই মার্কসবাদ সমৃদ্ধ হতে থাকে। মার্কসবাদী দর্শন কোন কঠোরভাবে সংজ্ঞায়িত দর্শনের উপশাখা নয়, কারণ এই দর্শন নানা বৈচিত্র্যপূর্ণ এলাকা যেমন নন্দনতত্ত্ব, নীতিবিদ্যা, সত্তাতত্ত্ব, তত্ত্বীয় মনোবিজ্ঞান, এবং বিজ্ঞানের দর্শনের তার প্রভাব বিস্তৃত করেছে। এছাড়া মার্কসবাদী দর্শন রাষ্ট্রদর্শন এবং ইতিহাসের দর্শনকে সুস্পষ্টভাবে প্রভাবিত করেছে। দর্শনের মার্কসবাদের চাবিকাঠি তার দ্বান্দ্বিক বস্তবাদ এবং এটির সকল চিন্তার লক্ষ্য হচ্ছে রাজনৈতিক অনুশীলনের প্রতি দায়বদ্ধতা।


title: মার্কসবাদ

text: একটি সমাজতান্ত্রিক সমাজের ভিত্তি হচ্ছে উৎপাদনের উপায়ের সামাজিক মালিকনা। সমাজতান্ত্রিক অর্থনীতিতে উৎপাদনের উদ্দেশ্য হচ্ছে ব্যক্তিগত মুনাফা তৈরি নয়, এর উদ্দেশ্য হচ্ছে সকল সদস্যদের বৈষয়িক ও আত্মিক সন্তুষ্টিকরণ। অর্থাৎ সমাজতন্ত্রে উৎপাদন হচ্ছে ব্যবহারের জন্য। যেমন এঙ্গেলস লক্ষ্য করেছেন: "উৎপন্ন দ্রব্য যেখানে প্রথমে উৎপাদককে ও পরে দখলকারীকে দাসত্ববন্ধনে বাঁধে, দখলের সেই পুঁজিবাদী পদ্ধতির জায়গায় তখন আসে দখলের এমন এক পদ্ধতি আধুনিক উৎপাদন-উপায়ের চরিত্র যার ভিত্তি; একদিকে উৎপাদন সচল ও সম্প্রসারণের উপায়স্বরূপ প্রত্যক্ষ সামাজিক দখল, এবং অন্যদিকে জীবিকা নির্বাহ ও উপভোগের উপায়স্বরূপ প্রত্যক্ষ ব্যক্তিগত দখল।"


title: মার্কসবাদ

text: রাষ্ট্রিক অর্থনীতিতে মার্কসবাদের পূর্বসূরি হলেন ইংরেজ অর্থনীতিবিদ অ্যাডাম স্মিথ এবং ডেভিড রিকার্ডো। তাঁরা দেখান যে সমাজের সমস্ত সম্পদের মূল উৎস হলও শ্রম এবং তাতে করে বৈজ্ঞানিক অর্থনীতির ক্ষেত্র প্রস্তুত করেন। উনিশ শতকের মহান কল্পলৌকিক সমাজতন্ত্রী সাঁ সিমোঁ শার্ল ফুরিয়ে এবং রবার্ট ওয়েন পুঁজিবাদী ব্যবস্থার তীব্র সমালোচনা করেন এবং ভবিষ্যৎ সমাজের প্রধান প্রধান দিকের একটা ছবি দেন। তবে তা প্রতিষ্ঠার পথ দেখান কাল্পনিক পথে। জার্মান দর্শন, ব্রিটিশ অর্থনীতি এবং কল্পলৌকিক সমাজতন্ত্র রূপে মানবজাতির শ্রেষ্ঠ যা কিছু সৃষ্টি, তার বৈধ উত্তরাধিকারী হলও মার্কসবাদ। তবে মার্কস, এঙ্গেলস তাঁদের তাত্ত্বিক পূর্বসূরিদের ধারাবাহকই ছিলেন না, তাঁরা বিচার করে সেগুলি ঢেলে সাজিয়েছেন, গড়ে তুলেছেন নতুন মতবাদ। তাঁদের মতবাদে প্রকাশ পায় সবচেয়ে প্রগতিশীল ও বৈপ্লবিক শ্রেণী, প্রলেতারিয়েতের মৌলিক স্বার্থ। মেহনতিদের সামাজিক মুক্তির ইতিহাসে তাঁরা সত্যিকারের এক বিপ্লব ঘটান।


title: মার্কসবাদ

text: মার্কসবাদের মতে উৎপাদন ব্যবস্থা বা অর্থনৈতিক ব্যবস্থা হলো ভিত্তি, আর ভিত্তির উপর নির্ভর করে গড়ে ওঠা সাংস্কৃতিক ব্যবস্থা হলো উপরিকাঠামো। মার্কসবাদী রাজনীতি অনুসারে, আগে ভিত্তি, পরে উপরিকাঠামো; আগে অর্থনীতি, পরে সংস্কৃতি। মানুষের জীবন চর্চার ক্ষেত্রে ভিত্তিটাই হলো প্রাথমিক বা মুখ্য উপাদান, আর উপরিকাঠামো হলো গৌণ বা কম গুরুত্বপূর্ণ উপাদান। অবশ্য এখানে উল্লেখ্য যে, ভিত্তি-উপরিকাঠামোর সম্পর্কটা যান্ত্রিক নয়, পরন্তু দ্বান্দ্বিক। অর্থাৎ ভিত্তি উপরিকাঠামোকে গড়ে তোলে, আবার উপরিকাঠামোও ভিত্তির উপর ক্রিয়া করে_এরা পরস্পরকে যুগপৎ দ্বান্দ্বিকভাবে প্রভাবিত করে। মার্কসীয় রাজনীতি ভিত্তি-উপরিকাঠামোকে এইরূপ দ্বান্দ্বিক সম্পর্কের জায়গা থেকে দেখে থাকে।


title: মার্কসবাদ

text: ইতিহাসের ঐতিহাসিক বস্তুবাদী তত্ত্ব হচ্ছে সমাজব্যাখ্যার পদ্ধতি। মার্কসের কাছে সমাজের বৈপ্লবিক রূপান্তরের জন্যই সমাজের বৈজ্ঞানিক ব্যাখ্যার প্রয়োজন অনুভূত হয়।


title: মার্কসবাদ

text: মানুষের সাথে মানুষের সম্পর্কের ক্ষেত্রে দ্বান্দ্বিক বস্তুবাদের প্রয়োগকে ঐতিহাসিক বস্তুবাদ বলা যায়। সমাজবিজ্ঞানের বিভিন্ন শাখার অনুশীলন নয়, সমাজবিজ্ঞানের সাধারণ নিয়মগুলোর অনুশীলনই ঐতিহাসিক বস্তুবাদের কাজ। ঐতিহাসিক বস্তুবাদ সমাজের অতীত ও বর্তমান ঘটনাবলিকে সঠিকভাবে বুঝতে সাহায্য করবার সঙ্গে সঙ্গে শ্রমজীবী জনগণের স্বার্থে সমাজজীবনের রূপান্তর ঘটাতেও সাহায্য করে। এক কথায় সমাজকে সম্যক উপলব্ধিতে সাহায্য করে ঐতিহাসিক বস্তুবাদ।


title: ডায়ানা ডেভিড

text: ডায়ানা পিল্লি ডেভিড (জন্ম: ২ মার্চ ১৯৮৫ চিরলা, অন্ধ্র প্রদেশ) হলেন একজন একদিনের আন্তর্জাতিক ক্রিকেটার যিনি ভারতের জাতীয় প্রমিলা দলের হয়ে খেলে থাকেন। তিনি একজন ডান-হাতি ব্যাটসম্যান এবং বল করে থাকেন ডান-হাতি অফ-ব্রেক। এখনও পর্যন্ত তিনি ৬টি ওয়ানডে ম্যাচ খেলেছেন এবং ৬ উইকেট লাভ করেছেন।


title: প্রিয়াঙ্কা রায়

text: প্রিয়াঙ্কা রায় () (জন্ম: ২ মার্চ ১৯৮৮) হলেন একজন ভারতীয় বাঙালি বংশোদ্ভূত প্রমিলা ক্রিকেটার।


title: প্রিয়াঙ্কা রায়

text: একজন ডান-হাতি ব্যাটসম্যান এবং লেগ-ব্রেক বোলার হিসেবে ভারত জাতীয় দলের হয়ে তিনি ২১টি ওয়ানডে ক্রিকেট এবং ৫টি টুয়েন্টি ২০ আন্তর্জাতিক ম্যাচ খেলেছেন। ২০০৯ সালে আইসিসি টুর্নামেন্টের নারী ক্রিকেট বিশ্বকাপে তিনি তার নৈপূণ্য প্রদর্শন করেছেন।


title: লেনিনবাদ

text: মার্কসবাদী দর্শনে, লেনিনবাদ () হচ্ছে একটি বিপ্লবী অগ্রবর্তী দলের গণতান্ত্রিক সংগঠনের জন্য রাজনৈতিক মতাদর্শের প্রধান অংশ। এটি সমাজতন্ত্র এবং প্রলেতারিয়েতের একনায়কত্ব প্রতিষ্ঠার রাজনৈতিক পূর্বসূচক।


title: লেনিনবাদ

text: লেনিনবাদ হচ্ছে সাম্রাজ্যবাদ এবং শ্রমিক-বিপ্লবের যুগের মার্কসবাদ। আরো সঠিকভাবে বলতে গেলে বলতে হয়, লেনিনবাদ হচ্ছে সাধারণভাবে শ্রমিক-বিপ্লবের মতবাদ ও রণকৌশল এবং বিশেষভাবে এটি হচ্ছে শ্রমিক শ্রেণির একনায়কত্বের মতবাদ ও রণকৌশল। অন্যভাবে বলতে গেলে লেনিনবাদ হলও সাম্রাজ্যবাদ ও শ্রমিক বিপ্লবের যুগ, উপনিবেশিক ব্যবস্থা ধ্বসে পড়ার যুগ, পুঁজিবাদ থেকে সমাজতন্ত্রে মানবজাতির উত্তরণ, বিশ্বায়তনে সমাজতন্ত্র ও সাম্যবাদে জয়যাত্রার যে যুগ, সেই যুগের মার্কসবাদ। বৈপ্লবিক তত্ত্বে লেনিনের অবদান এতোই বিপুল যে উত্তরকালে তার নাম হয়েছে মার্কসবাদ-লেনিনবাদ। মার্কসবাদ-লেনিনবাদ হলও সারা বিশ্বের প্রলেতারিয়েতের আন্তর্জাতিক মতবাদ। স্তালিনের মতে, ‘সাম্রাজ্যবাদ ও সর্বহারা বিপ্লবের যুগে লেনিনবাদই হল মার্কসবাদ’।


title: লেনিনবাদ

text: মার্কসবাদের বিকাশে নতুন পর্যায় সূচিত হয় ১৯১৬ সালে প্রকাশিত লেনিনের "সাম্রাজ্যবাদ, পুঁজিবাদের সর্বোচ্চ পর্যায়" গ্রন্থে। এতে তিনি সাম্রাজ্যবাদের অর্থনৈতিক মর্মার্থ, তার বিরোধসমূহ এবং ধ্বংসের অনিবার্যতা উদ্ঘাটিত করেন এবং এই সিদ্ধান্তে আসেন যে সাম্রাজ্যবাদ হলও সমাজতান্ত্রিক বিপ্লবের প্রাককাল। এ রচনাটি মার্কসের "পুঁজি" গ্রন্থের মূল বক্তব্যগুলোর প্রত্যক্ষ অনুবর্তন ও সৃজনশীল বিকাশ। সাম্রাজ্যবাদের বৈজ্ঞানিক বিশ্লেষণ তিনি চালিয়ে যান আরো অনেক রচনায়। বিপুল বাস্তব তথ্য আর তাত্ত্বিক মালমসলার সার্বিকীকরণ করে তিনি অতি গুরুত্বপূর্ণ এই বৈজ্ঞানিক সিদ্ধান্তে আসেন যে সাম্রাজ্যবাদের যুগে পুঁজিবাদের বিকাশ অসমান এবং উল্লম্ফনধর্মী, সমাজতান্ত্রিক বিপ্লব বিজয় লাভ করতে পারে প্রথমে অল্প কয়েকটি, এমনকি পৃথক একটি পুঁজিবাদী দেশেও। বিশ্ব বৈপ্লবিক আন্দোলনের কাছে এ সিদ্ধান্তের গুরুত্ব অসাধারণ বিপুল।ভ্লাদিমির লেনিনের গুরুত্বপূর্ণ লেখা:


title: লেনিনবাদ

text: Other thematic links:


title: কৃষ্ণধন বন্দ্যোপাধ্যায়

text: কৃষ্ণধন বন্দ্যোপাধ্যায় একজন সঙ্গীতজ্ঞ ছিলেন। তিনি হিন্দুস্থানী সঙ্গীতের লিপিবদ্ধকরণের জন্য নিজস্ব স্বরলিপি পদ্ধতি রচনা করেন। প্রাচ্য সঙ্গীতের স্টাফ নোটেশন স্বরলিপিতে তিনি অত্যন্ত পারদর্শী ছিলেন, যার পরিচয় তাঁর রচিত "গীতসূত্রসার" গ্রন্থে পাওয়া যায়।


title: কৃষ্ণধন বন্দ্যোপাধ্যায়

text: কৃষ্ণধন বন্দ্যোপাধ্যায় ১৮৭৬ খ্রীষ্টাব্দের মার্চ মাসে বঁড়িশা বেহালায় জন্মগ্রহণ করেন। তাঁর বাবা ছিলেন গোবিন্দচন্দ্র বন্দ্যোপাধ্যায় এবং মা ছিলেন উমাসুন্দরী দেবী। বঁড়িশা বেহালার জমীদার ছিলেন সাবর্ণ রায়চৌধুরী বংশের এবং ওই বংশের জমিদাররা কুলীন ব্রাহ্মণদের নিজেদের বংশের মেয়েদের সঙ্গে বিয়ে দিয়ে নিজেদের গ্রামে এনে বাস করতে দিত। কৃষ্ণধনের পূর্বপুরুষ, রুদ্ররাম ঠাকুরের সন্তান হওয়ায় কুলীন ছিলেন এবং সেই সুবাদেই তাঁরা বঁড়িশা বেহালায় বাস করতেন। কৃষ্ণধনের পরিবারের আর্থিক সচ্ছলতা বিশেষ ছিল না।


title: কৃষ্ণধন বন্দ্যোপাধ্যায়

text: কৃষ্ণধনের প্রথম শিক্ষাক্ষেত্র ছিল হিন্দু কলেজ। পরে ওই কলেজ ছেড়ে তিনি হেয়ার স্কুলে ভর্তি হন। ১৮৬২ সালে তিনি এন্ট্রান্স পরীক্ষায় বৃত্তী নিয়ে পাস করেন।


title: কৃষ্ণধন বন্দ্যোপাধ্যায়

text: স্কুলে শিক্ষালাভের সময় কৃষ্ণধনের বাবা কোলকাতার হোগল কুঁড়িয়ায় (ভীম ঘোষের লেন, দর্জ্জীপাড়া) থাকতেন। ওখানে গুহবাবুদের কুস্তীর আখড়ায় কৃষ্ণধন প্রায়ই সেখানে। তিনি তারাচরণ গুহের মুখে বেলগাছিয়া নাট্যশালায় অভিনীত নাটকের সংলাপ শুনে নাট্যশালায় গিয়ে নাটক দেখতে চান। ওই নাট্যশালার নাটকে ক্ষেত্রমোহন গোস্বামী পরিচালনায় প্রাচ্য সঙ্গীতের ন্য়ায় ঐকতান বাদনও প্রচলিত হয়েছিল এবং নাট্যশালাটি সেই সময় কোলকাতাতে যুগান্তকারী প্রভাব ফেলেছিল। কৃষ্ণধন বহ চেষ্টা সত্ত্বেও ওই নাট্যশালায় ঢুকে নাটক দেখবার প্রবেশপত্র না পেয়ে শেষে ওই নাট্যসম্প্রদায়তে অভিনয় করার জন্য যোগদান করে ফেলেন।


title: কৃষ্ণধন বন্দ্যোপাধ্যায়

text: ১৮৫৮ সালের মাইকেল মধুসূদন দত্ত রচিত শর্মিষ্ঠা নাটক গ্রন্থ হিসেবে প্রকাশ পায়। ১৮৫৯ সালের ৩রা সেপ্টেম্বর বেলগাছিয়া নাট্যশালায় তা মঞ্চস্থ হয় এবং কৃষ্ণধন ওই নাটকে শর্মিষ্ঠার চরিত্রে নারী বেশে অভিনয় করে সকলের প্রশংসা পান।


title: কৃষ্ণধন বন্দ্যোপাধ্যায়

text: ১৮৬৫ সালে কৃষ্ণধন গোয়ালিয়র রাজ স্কুলের শিক্ষক হিসবে যোগ দেন। ১৮৬৬ সালে তিনি "চীনের ইতিহাস" নামে একটি গ্রন্থ লিখে প্রকাশ করেন। কৃষ্ণধনের সুপরিচিত কর্ণেল হটন ১৮৬৮ সালে তাঁকে কুচবিহারের মহারাজার স্টেটে স্ট্যাম্প অফিসার হিসেবে নিযুক্ত করেন। ১৮৭২-১৮৭৪ সালে তিনি দার্জিলিং তরাইয়ে ডেপুটি ম্যাজিস্ট্রেট হিসেবে কাজ করেন। এরপরে তিনি চাকরি ছেড়ে কোলকাতায় একটি সঙ্গীত বিদ্যালয় স্থাপন করেন ও পরিচালনা করেন। কিন্তু সেখানে তিনি বিশেষ সফল হন না। তিনি ১৮৭৬ সালে কুচবিহারের মহারাজার স্টেটে এক্সাইজ অফিসার হিসাবে চাকরি শুরু করেন। ১৮৯৮ সালে তিনি কুচবিহারের চাকরি থেকে অবসর নেন। ১৮৯৯ থেকে ১৯০৪ সাল পর্যন্ত তিনি গৌরীপুরের রাজা প্রভাসচন্দ্র বড়ুয়ার সঙ্গীত শিক্ষক ছিলেন।


title: কৃষ্ণধন বন্দ্যোপাধ্যায়

text: ১৯০৪ সালের ২০ ফেব্রুয়ারীতে গৌরীপুরে কৃষ্ণধন বন্দ্যোপাধ্যায়ের জীবনাবসান হয়। তাঁর মৃত্যুর পর গৌরীপুরের রাজা তাঁর রচিত "সেতার শিক্ষা" বইটির নতুন সংস্করণ নিজ খরচে প্রকাশ করেন।


title: কৃষ্ণধন বন্দ্যোপাধ্যায়

text: বেলগাছিয়া নাট্যশালায় অভিনয়ের সুবাদেই তিনি ক্ষেত্রমোহন গোস্বামী-র কাছে সঙ্গীত শিক্ষালাভ করার সুযোগ পান। আর্থিক অসঙ্গতির জন্য তিনি পিয়ানো কিনতে না পারলেও কাগজের উপর পিয়ানোর কিবোর্ডের ছবি এঁকে তাতে আঙ্গুল চালিয়ে অভ্যাস করে পিয়ানো বাদনে বিশেষ পারদর্শী হয়ে ওঠেন। কথিত আছে যে, পাথুরিঘাটায় শৌরীন্দ্রমোহন ঠাকুরের বাড়িতে ক্ষেত্রমোহন গোস্বামীর সঙ্গীতচর্চাকালীন একদিন কৃষ্ণধন এসে উপস্থিত হলে ক্ষেত্রমোহন গোস্বামী বলে ওঠেন ‘সব বন্ধ কর। বন্ধ কর। এখনই সব আদায় করে নেবে’।


title: কৃষ্ণধন বন্দ্যোপাধ্যায়

text: পরবর্তীকালে চাকরি করার সময় তাঁর সঙ্গীত চর্চার ব্যাঘাত ঘটে। তাঁর ইচ্ছা ছিল সঙ্গীত বিদ্যালয় স্থাপনের। তিনি প্রাচ্য সঙ্গীত বিষয়ক বই পড়ে গানের ক্রিয়াত্মক ও শাস্ত্রীয় দুই অংশেই বুৎপত্তি অর্জন করেছিলেন। তাঁর উদ্দেশ্য ছিল যাতে বৈজ্ঞানিক প্রণালীতে লেখা বই থেকে জ্ঞান অর্জন করে মানুষ সরল উপায়ে সঙ্গীত চর্চা করতে পারে। ওস্তাদদের কাছ থেকে সঙ্গীত শিক্ষালাভের ফলপ্রসুতা নিয়ে তিনি বেশ সন্দিহান ছিলেন। এজন্য তিনি ডেপুটি ম্যাজিস্ট্রেটের চাকরি ছেড়ে দিয়ে কোলকাতায় এসে একটি সঙ্গীত বিদ্যালয় স্থাপন করেন। কিন্তু সেই বিদ্যালয়ের জনপ্রিয়তার অভাবে ও আর্থিক অসুবিধার কারণে তিনি পুনরায় চাকরি করতে শুরু করেন।


title: কৃষ্ণধন বন্দ্যোপাধ্যায়

text: কুচবিহারের মহারাজা নৃপেন্দ্রনারায়ণ ভূপ বাহাদুরের স্টেটে এক্সাইজ অফিসার হিসাবে কাজ করার সময় তিনি তাঁর কাছ থেকে সঙ্গীত চর্চার সাহায্য পান। কুচবিহারের মহারাজা বিদেশী দামী ষ্টাফ নোটেশন মুদ্রণ সক্ষম যন্ত্র নিয়ে আসেন কৃষ্ণধনের "গীতসূত্রসার" নামে সঙ্গীতবিষয়ক গ্রন্থ প্রকাশ করার জন্য। কুচবিহারের সেইসময়ে দেওয়ানী আহিলকার হিসেবে কর্মরত ও সঙ্গীতজ্ঞ রামচন্দ্র ঘোষ কৃষ্ণধনের কাজে বিশেষ সাহায্য করেন। তিনি কৃষ্ণধনের সেতারের সঙ্গে তবলা বাজিয়ে বিভিন্ন সেতার বাদন বা গৎ-এর তাল নির্ধারণ করতে সহায়তা করেন।


title: আবু ধাবি প্লাজা

text: আবু ধাবি প্লাজা হল আস্তানা, কাজাখস্তান এর মধ্যে নির্মাণাধীন একটি ভবন; যেখানে অফিস, আবাসিক এবং কেনাকাটার স্থানসহ একটি হোটেল বিদ্যমান রয়েছে। ভবনটির নির্মাণ কাজ সম্পন্ন হলে, প্রকল্পের অনেক টাওয়ার (উইলিস টাওয়ার অনুরূপ) বিভিন্ন উচ্চতায় উপনীত হবে এবং এছাড়াও এটি সবচেয়ে উচ্চতম ভবন ৮৮ তালার সঙ্গে ৩৮২ মিটার উচ্চতায় পৌছাবে।


title: ওয়ান ওয়ার্ল্ড ট্রেড সেন্টার

text: ওয়ান ওয়ার্ল্ড ট্রেড সেন্টার (আরও পরিচিত ১ ওয়ার্ল্ড ট্রেড সেন্টার অথবা ১ ডব্লিউটিসি, খেতাব দেত্তয়া নামে ফ্রিডম টাওয়ার প্রাথমিক বেসওয়ার্ক এর সময়) হল দুটি ভবনের নাম। এটা সবচেয়ে বেশি, লোয়ার ম্যানহাটানের, নিউ ইয়র্ক সিটির মধ্যে "নিউ ওয়ার্ল্ড ট্রেড সেন্টার" কমপ্লেক্সের প্রধান ভবন বোঝায় এবং পাশ্চাত্য বিশ্বের সবচেয়ে উচ্চতম গগনচুম্বী অট্টালিকা। ২০০১ সালের ১১ সেপ্টেম্বর তারিখে সন্ত্রাসী হামলায় ধ্বংসপ্রাপ্ত হওয়া আসল ওয়ার্ল্ড ট্রেড সেন্টার টুইন টাওয়ার সঙ্গে নামের অংশীদারিত্বে ১০৪ তলা সুপারটল গঠন করে ১৬ একর (৬.৫ হে) ওয়ার্ল্ড ট্রেড সেন্টার এর উত্তরপশ্চিমাঞ্চলে কোণায় ঘোরা সাইটেের মূল ৬ ওয়ার্ল্ড ট্রেড সেন্টার সাইটে। ভবনটির অবস্থান হল ফুলটন রাস্তার দক্ষিণে, ভিসে রাস্তার উত্তর, পশ্চিম রাস্তার পশ্চিমে এবং ওয়াশিংটন রাস্তার পূর্বে সীমানা। নীচের তলাকে ইউটিলিটি স্থানান্তর করা, ফুটিং এবং বিল্ডিং এর ফাউন্ডেশন নির্মাণ কাজ ২০০৬ সালের ২৭ এপ্রিল শুরু করেন। ২০০৯ সালের মার্চ তারিখে, নিউ ইয়র্ক ও নিউ জার্সি পোর্ট কর্তৃপক্ষ ভবনটির আইনি নাম "ওয়ান ওয়ার্ল্ড ট্রেড সেন্টার" এর বদলে চলিত নাম "ফ্রিডম টাওয়ার" হিসেবে পরিচিত হবে বলে নিশ্চিত করা হয়।


title: ওয়ান ওয়ার্ল্ড ট্রেড সেন্টার

text: ওয়ান ওয়ার্ল্ড ট্রেড সেন্টারটি অভ্যন্তর এর কাজ শেষ হলে নিম্নলিখিত ২০১৪ সালের দ্বিতীয়ার্ধে জনসাধারণের জন্য খুলে দেয়ার কথা।


title: সুহাইল ইবনে আমর

text:
সুহাইল ইবনে আমর ছিলেন নবী মুহাম্মদ (সাঃ) এর নবুয়াতকালীন সময়ে কুরাইশদের প্রধান নেতাদের মধ্যে একজন, যিনি এই গোত্রের খতীব বা বক্তা হিসেবে পরিচিত ছিলেন| চতুর ও স্পষ্টভাষী হওয়ার কারণে তার ব্যক্তিগত মতামত নিজস্ব গোত্রে অনেক গুরুত্ব বহন করত|
সুহাইল ছিলেন নবী মুহাম্মদ(সাঃ) এর নবুয়াতের সময়কালীন মক্কার একজন সুপরিচিত নেতা ও দক্ষ বক্তা। তিনি সেইসব নেতাদের একজন ছিলেন যারা নবী মুহাম্মদ(সাঃ)কে তায়েফ হতে ফিরে আসার পর নিরাপত্তা দিতে অস্বীকার করেছিল এবং এছাড়াও তিনি হুদাইবিয়ার সন্ধি রচনায় মন্তব্য করেছিলেন| তিনি মত দিয়েছিলেন যে, সন্ধিপত্রে নবী মুহাম্মদ (সাঃ) এর নাম "মুহাম্মদ, আল্লাহর রাসূল"(মুহাম্মদ রাসূলাল্লাহ) না লিখে "মুহাম্মদ, আব্দুল্লাহর পুত্র"(মুহাম্মদ ইবনে আব্দুল্লাহ) লেখা হোক এর কারণ হিসেবে বলেন যে, কুরাইশ পক্ষ তাঁর রাসূল হওয়ার দাবিকে স্বীকার করে না|
পরবর্তীতে মক্কা বিজয়ের পর তিনি মুসলমান হন| নবী মুহাম্মদ(সাঃ) এর মৃত্যুর পর তিনি মক্কার মুসলিমদের শান্ত করেছিলেন| ইয়ারমুকের যুদ্ধে তিনি মুসলিম পক্ষ থেকে যুদ্ধে অংশগ্রহণ করেছিলেন|


title: সুহাইল ইবনে আমর

text: সুহাইল প্যালেস্টাইন বা ফিলিস্তিনের জেরুজালেম শহরের নিকটবর্তী "আমাওয়াস" নামক একটি ছোট গ্রামে মৃত্যুবরণ করেন|


title: রত্নভদ্র

text: রত্নভদ্র (১৪৮৯-১৫৬৩) কালচক্র বিষয়ক জো-নাং বৌদ্ধ ধর্মসম্প্রদায়ের একজন বিখ্যাত তিব্বতী বৌদ্ধ পন্ডিত ছিলেন।


title: রত্নভদ্র

text: রত্নভদ্র তিব্বতের বহু বিখ্যাত পন্ডিতের নিকট শিক্ষালাভ করেন। এঁদের মধ্যে উল্লেখযোগ্য হলেন পান-ছেন-নাম-ম্খা'-দ্পাল-ব্জাং, ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান ও 'ব্রুগ-পা-কুন-লেগ্স প্রভৃতি। তিনি ব্যাং অঞ্চলে স্মান-স্দিংস () বৌদ্ধবিহার স্থাপন করেন। এছাড়াও তিনি চুং-রি-বো-ছে () এবং মাং-ম্খা-মু-গু-লুং () নামক দুইটি বৌদ্ধবিহার সংস্কার করেন। তাঁর উল্লেখযোগ্য শিষ্য ছিলেন 'গ্যুর-মেদ-ব্দে-ছেন ()।


title: ইন্ডিয়া টাওয়ার

text: ইন্ডিয়া টাওয়ার (পূর্বে হিসাবে পরিচিত পার্ক হায়াত টাওয়ার; এছাড়াও হিসাবে পরিচিত ডায়নামিক্স বলয়াস টাওয়ার অথবা ডিবি টাওয়ার) হল ২০১০ সালে মুম্বাই, ভারত, শহরের মধ্যে নির্মাণ কাজ শুরু করা একটি ১২৬তম তলা বিশিষ্ট ৭১৮ মিটার (২,৩৫৬ ফুট) উচ্চতার আকাশচুম্বী ভবন। নির্মাণ কাজ ২০১১ সালে থেকে শুরু করা হয়।


title: মাওবাদ

text: মাওবাদ, (), পূর্বে মাও সেতুং চিন্তাধারা নামে পরিচিত ছিল, (), হচ্ছে চীনের রাজনৈতিক নেতা মাও সেতুং-এর শিক্ষাসমূহ থেকে পাওয়া রাজনৈতিক মতবাদ। এর অনুসারীবৃন্দ মাওবাদী নামে পরিচিত, এবং তারা এটিকে মার্কসবাদ-লেনিনবাদের সংশোধনবাদ-বিরোধী রূপ হিসেবে বিবেচনা করেন। ১৯৫০ ও ১৯৬০-এর বছরগুলোতে এটি বিকশিত হয়, এবং এটি বিস্তৃতভাবে রাজনৈতিক ও সামরিক চালনামূলক আদর্শ হিসেবে চীনের কমিউনিস্ট পার্টি বাস্তবায়ন করে।


title: মাওবাদ

text: মার্কসবাদ-লেনিনবাদের বিশ্ব-ভাণ্ডারে মাও-সেতুং-এর নতুন অবদানসমূহকে মাওবাদ বলা হয়েছে। মাওবাদের নতুন সংযোজিত অবদানসমূহের মধ্যে প্রথম হচ্ছে মার্কসীয় দ্বান্দ্বিক বস্তুবাদী দর্শনশাস্ত্রে দ্বন্দ্বতত্ত্বের মহান সংযোজন দ্বারা শ্রেণিসংগ্রাম, পার্টি-গঠন প্রলেতারিয় একনায়কত্ব ও সমাজতান্ত্রিক সমাজের গুণগত বিকাশ সাধন। দ্বিতীয়ত, মাওবাদ নয়াগণতান্ত্রিক বিপ্লবকে শ্রমিক শ্রেণির একনায়কত্বে বিপ্লবী জনগণের গণতান্ত্রিক একনায়কত্ব দ্বারা সমাজতান্ত্রিক সমাজের উৎক্রমণ ঘটাতে কাজ করে। তৃতীয়ত, মাওবাদ প্রলেতারিয়েত শ্রেণির রাষ্ট্র দখলে বলপ্রয়োগের রাজনীতিকে বিশ্বজনীন গণযুদ্ধে পরিণত করে। চতুর্থত, প্রলেতারিয়েত শ্রেণির একনায়কত্বকে সাংস্কৃতিক বিপ্লবের রাজনৈতিক সংগ্রামের দ্বারা সাম্যবাদী লক্ষ্যের দিকে নিয়ে যায়। শেষৎ, মাওবাদ নয়াগণতন্ত্রের অর্থনীতি ও সমাজতান্ত্রিক অর্থনীতির উচ্চতর বিকাশ ও তার সংগ্রামের রূপ নির্দিষ্ট করে।


title: মাওবাদ

text:
মাও সেতুং ১৯১৭ সালের রাশিয়ায় বুর্জোয়া গণতান্ত্রিক বিপ্লব, ফেব্রুয়ারি বিপ্লব ও অক্টোবর বিপ্লবের অভিজ্ঞতাকে অনুশীলনের প্রক্রিয়ায় সংশ্লেষিত করে সাম্রাজ্যবাদ ও সামন্তবাদ দ্বারা নিপীড়িত দেশে বিশেষত উপনিবেশিক বা নয়া-উপনিবেশিক এবং আমলা মুৎসুদ্দি পুঁজিবাদী দেশে নয়া গণতান্ত্রিক বিপ্লবের নতুন তত্ত্ব নির্মাণ করেন। এই নির্মাণ হচ্ছে শ্রমিক শ্রেণির নেতৃত্বে কয়েকটি বিপ্লবী শ্রেণির যৌথ একনায়কত্বাধীন প্রজাতন্ত্র যা বিশ্ব সমাজতান্ত্রিক বিপ্লবের অংশ।
গণযুদ্ধ সম্পর্কে মাও সেতুংয়ের নীতি হলও গণযুদ্ধের একমাত্র উদ্দেশ্য জনগণের সেবা করা। গণফৌজ বিষয়ে তার নীতি হচ্ছে পার্টির আজ্ঞাধীন বন্দুক, বন্দুকের আজ্ঞাধীন পার্টি নয়। মাও সেতুংয়ের সামরিক শৃঙ্খলা হলও: রাজনৈতিক অর্থনৈতিক ও সামরিক গণতন্ত্র পালন; সামরিক অফিসার ও সৈন্যদের ঐক্য; সেনাবাহিনী ও জনগণের ঐক্য। "চীনের বিপ্লবী যুদ্ধের রণনীতির সমস্যা" রচনায় মাও সেতুং কতকগুলো গুরুত্বপূর্ণ কথা বলেছেন। তার মতে 'যুদ্ধের উদ্দেশ্য হলও যুদ্ধের বিলোপসাধন'। এছাড়াও তাঁর মত হচ্ছে রণনীতির সমস্যা হচ্ছে যুদ্ধের সামগ্রিক পরিস্থিতির নিয়মের পর্যালোচনা। যুদ্ধের নিয়মগুলো শেখা সহজ ব্যাপার নয়, প্রয়োগ করা আরো কঠিন। এমন সেনাপতি চাই যার সাহস আছে, বিচক্ষণতা আছে আর আছে শত্রু এবং নিজেদের বিভিন্ন ক্ষেত্রের অবস্থার সংগে পরিচিত হবার সামর্থ্য। নির্ভুল বিচার, নির্ভুল সংকল্প আর নির্ভুল বিন্যাস সামরিক পরিকল্পনার তিনটি দিক। যুদ্ধের মধ্যে যুদ্ধ শিক্ষার পদ্ধতি আয়ত্ত করা, বিপ্লব ও যুদ্ধ করে জনসাধারণ ও সৈন্যের ব্যবধান দূর করার কথা বলেছেন মাও সেতুং।


title: মাওবাদ

text: চীনের বাইরে:


title: বিমলা মন্দির

text: বিমলা মন্দির হল ভারতের ওড়িশা রাজ্যের পুরী শহরের জগন্নাথ মন্দির চত্বরে অবস্থিত একটি হিন্দু মন্দির। এটি দেবী বিমলার মন্দির। হিন্দুরা এই মন্দিরটিকে একটি শক্তিপীঠ (শাক্ত সম্প্রদায়ের কাছে পবিত্র প্রধান তীর্থগুলির অন্যতম) মনে করেন।


title: বিমলা মন্দির

text: বিমলা মন্দির জগন্নাথ মন্দির চত্বরের ভিতরের অংশের দক্ষিণ-পশ্চিম কোণে এবং জগন্নাথের মিনারের পশ্চিম কোণে অবস্থিত। এই মন্দিরের পাশেই পবিত্র জলাধার রোহিণীকুণ্ড অবস্থিত। মন্দিরটি পূর্বমুখী এবং বেলেপাথর ও ল্যাটেরাইটে নির্মিত। এই মন্দির "দেউল" স্থাপত্যশৈলীর একটি নিদর্শন। মন্দিরের চারটি অংশ দেখা যায়: বিমান (গর্ভগৃহ-সম্বলিত অংশ), জগমোহন (সভাকক্ষ), নাট-মণ্ডপ (উৎসব কক্ষ) ও ভোগ-মণ্ডপ (ভোগ নিবেদনের কক্ষ)। ২০০৫ সালে মন্দিরটি সংস্কার হয়। বর্তমানে আর্কিওলজিক্যাল সার্ভে অফ ইন্ডিয়ার ভুবনেশ্বর শাখা এই মন্দিরের রক্ষণাবেক্ষণ করে থাকে।


title: বিমলা মন্দির

text: বিমলা মন্দিরটি জগন্নাথ মন্দির চত্বরের একটি ছোটো মন্দির হলেও শাক্ত ও তান্ত্রিকদের কাছে একটি বিশেষ গুরুত্বপূর্ণ তীর্থ। তাঁরা মূল জগন্নাথ মন্দিরের চেয়েও এই মন্দিরটিকে বেশি গুরুত্ব দিয়ে থাকেন। তান্ত্রিক মতে, বিমলা জগন্নাথের শক্তি এবং মন্দির চত্বরের রক্ষয়িত্রী। ভক্তেরা মূল মন্দিরে জগন্নাথকে পূজা করার আগে বিমলাকে পূজা করেন। জগন্নাথের প্রসাদ বিমলাকে নিবেদন করার পরেই মহাপ্রসাদ হিসেবে গণ্য হয়। প্রতি বছর আশ্বিন মাসে (সেপ্টেম্বর-অক্টোবর) উদযাপিত দুর্গাপূজা এই মন্দিরের প্রধান উৎসব।


title: বিমলা মন্দির

text: বিমলার আদিমূর্তিটি খ্রিস্টীয় ষষ্ঠ শতাব্দীতে নির্মিত। বর্তমান মন্দিরটি সম্ভবত সম্ভবত খ্রিস্টীয় নবম শতাব্দীতে পূর্ব গঙ্গ রাজবংশের রাজত্বকালে আগের মন্দিরটির ধ্বংসাবশেষের উপর নির্মিত হয়েছে। জগন্নাথ মন্দির চত্বরের মুক্তিমণ্ডপের কাছে খ্রিস্টীয় নবম শতাব্দীতে নির্মিত যে নৃসিংহ মন্দিরটি আছে, তার সঙ্গে বিমলা মন্দিরের স্থাপত্যগত মিল দেখা যায়। "মাদলা পাঁজি" অনুসারে, দক্ষিণ কোশলের সোমবংশী রাজবংশের রাজা যযাতি কেশরী এই মন্দিরটি নির্মাণ করিয়েছিলেন। রাজা প্রথম যযাতি (খ্রিস্টীয় ৯২২–৯৫৫) ও দ্বিতীয় যযাতি (খ্রিস্টীয় ১০২৫–১০৪০)–উভয়েই "যযাতি কেশরী" নামে পরিচিত ছিলেন। মন্দিরের স্থাপত্যশৈলী–বিশেষত পার্শ্বদেবতাদের মূর্তি ও মূল মূর্তিটির পিছনের প্রস্তরখণ্ডটি–সোমবংশী শৈলীর নিদর্শন বহন করে। এগুলি সম্ভবত সেই প্রথম মন্দিরের অংশ ছিল, যার ধ্বংসাবশেষের উপর বর্তমান মন্দিরটি গড়ে উঠেছে। এই মন্দিরটিকে মন্দির চত্বরের প্রধান মন্দির জগন্নাথ মন্দিরের চেয়েও পুরনো বলে মনে করা হয়।


title: বিমলা মন্দির

text: মনে করা হয়, হিন্দু দার্শনিক ও সন্ত আদি শঙ্কর (খ্রিস্টীয় অষ্টম শতাব্দী) বিমলাকে প্রধান দেবী হিসেবে প্রতিষ্ঠা করে পুরীতে গোবর্ধন মঠ স্থাপন করেছিলেন। "দ্য জগন্নাথ টেম্পল অ্যাট পুরী" গ্রন্থের লেখক স্টারজার মতে, প্রাচীনকালে জগন্নাথ মন্দির ছিল ব্রহ্মা, বিষ্ণু ও শিব–এই ত্রিমূর্তি পূজার কেন্দ্র। উক্ত তিন দেবতার শক্তিগণ তথা হিন্দু দেবমণ্ডলীর তিন প্রধান দেবী সরস্বতী, লক্ষ্মী ও পার্বতীও (বিমলার মূর্তিতে) এখানে পূজিত হতেন। খ্রিস্টীয় সপ্তদশ শতাব্দী পর্যন্ত এখানে শাক্ত শ্রীবিদ্যা-উপাসকদের ভাল প্রভাব ছিল। পরবর্তীকালে বৈষ্ণবধর্ম এই মন্দির চত্বরে প্রাধান্য অর্জন করলে শ্রীবিদ্যা ও শৈব-তান্ত্রিক প্রভাব কমে যায়। তবে এই প্রভাব একেবারে লুপ্ত হয়নি। তান্ত্রিক "পঞ্চমকার" উপচারের পরিবর্তে মন্দিরে নিরামিষ ভোগ ও দেবদাসী নৃত্যের প্রথা চালু হয়। অবশ্য মাছ ভোগ দেবার প্রথাও প্রচলিত ছিল। রাজা নরসিংহদেব (শাসনকাল ১৬৩২–৪৭ খ্রিস্টাব্দ) মন্দিরে মাছ ও মাংস ভোগের প্রথা বন্ধ করে দেন। যদিও পরবর্তীকালে এই প্রথা আংশিকভাবে চালু করা হয়েছিল। বর্তমানে, বিশেষ বিশেষ দিনে বিমলাকে মাছ ও মাংস ভোগ দেওয়া হয়।


title: বিমলা মন্দির

text: বিমলা মন্দির জগন্নাথ মন্দির চত্বরের ভিতরের দিকে দক্ষিণ-পশ্চিম কোণে এবং জগন্নাথের মিনারের পশ্চিম কোণের ডান দিকে অবস্থিত। এই মন্দিরের পাশে রোহিণীকুণ্ড নামে একটি জলাধার রয়েছে। এটিকে হিন্দুরা পবিত্র মনে করেন। মন্দিরটি বেলেপাথর ও ল্যাটেরাইটে নির্মিত। বিমলা মন্দির "দেউল" স্থাপত্যশৈলীর একটি নিদর্শন। এই মন্দিরের চারটি অংশ দেখা যায়: বিমান (যে অংশে গর্ভগৃহ অবস্থিত), জগমোহন (সভাকক্ষ), নাট-মণ্ডপ (উৎসব কক্ষ) ও ভোগ-মণ্ডপ (ভোগ নিবেদনের কক্ষ)। ২০০৫ সালে মন্দিরটি সংস্কার করা হয়েছে। বর্তমানে এটির রক্ষণাবেক্ষণের দায়িত্বে আছে আর্কিওলজিক্যাল সার্ভে অফ ইন্ডিয়ার ভুবনেশ্বর সার্কেল।


title: বিমলা মন্দির

text: বিমান হল একটি রেখ দেউল (শম্বুকাকার চিনির ডেলার মতো আকৃতিবিশিষ্ট একটি দীর্ঘাকার ভবন)। বিমলা মন্দিরের বিমানটির উচ্চতা । এটি আয়তনের বর্গাকার আকৃতিবিশিষ্ট। মন্দিরটি উচ্চতার একটি বেদীর উপর দাঁড়িয়ে আছে। বেদীটি পদ্ম ও অন্যান্য ফুল পাতা ও অন্যান্য ছবিতে চিত্রিত। বিমানের বাইরের দেওয়ালটি পাঁচটি ভাগে বিভক্ত (ভিত্তি থেকে শীর্ষভাগ পর্যন্ত): "পাভাগ", "তলজঙ্ঘা", "বন্ধন", "উপর জঙ্ঘা" ও "বারান্দা"। দেওয়ালের প্রথম অংশের কুলুঙ্গি ও সংযোগরক্ষাকারী জায়গাগুলিতে "খখর মুন্ডি" (এক ধরনের কুলুঙ্গি), পুথিচিত্র, ফুল-পাতার ছবি, সংগমরত যুগল ও নাগের (সর্প-পুরুষ) ছবি অলংকৃত রয়েছে। দ্বিতীয় অংশের কুলুঙ্গি ও যোগাযোগরক্ষাকারী জায়গাগুলিতে "খখর মুন্ডি", "সিংহবিদল" (একটি সিংহমুখী জন্তু), "গজবিদল" (সিংহ-মর্দনকারী একটি হস্তিমুখী সিংহ), জালিচিত্র, পুথিচিত্র, "শিক্ষাদান" চিত্র (ঋষিগণের উপদেশ দানের দৃশ্য) ও "কীর্তিমুখ" (একটি দানব মুখ) এবং অষ্ট দিকপাল (দিকের দেবতা) ও কয়েকটি দেবীমূর্তি চিত্রিত আছে। বাইরের দেওয়ালের তৃতীয় অংশে দুটি আনুভূমিক তলে "অলসকন্যা" (সুন্দরী নারী), পুথিচিত্র এবং পদ্ম ও অন্যান্য ফুলের মোটিফ খোদাই করা আছে। চতুর্থ অংশের কুলুঙ্গি ও সংযোগরক্ষাকারী জায়গায় "পীঢ়া-মুন্ডি" (এক ধরনের কুলুঙ্গি), "সিংহবিদল", কামোদ্দীপক দৃশ্যাবলি, "অলসকন্যা", পুথিচিত্র, জালিচিত্র, ফুলের নকশা এবং দিকপালদের স্ত্রী, নাগ ও তাঁদের স্ত্রী নাগিনীগণ সহ অন্যান্য দেবীমূর্তি খোদিত আছে। দিকপাল ও তাঁদের স্ত্রীদের নিজ নিজ বাহন-সহ যাঁরা যে দিকের অধিপতি তাঁদের সেই দিকেই রাখা হয়েছে।


title: বিমলা মন্দির

text: পার্শ্বদেবতাদের মূর্তিগুলি তিন দিকের বাইরের দেওয়ালে ("বড়") কেন্দ্রীয় কুলুঙ্গিতে রাখা আছে: দক্ষিণে মহিষাসুর-বধকারিনী অষ্টভূজা দুর্গা ও পশ্চিমে শিবের উপর দণ্ডায়মান ষড়ভূজা চামুণ্ডা। উত্তরের কুলুঙ্গিটি খালি। সম্ভবত এখানে যে দেবীমূর্তিটি ছিল, সেটি চুরি হয়ে গিয়েছে। পার্শ্বদেবতাদের বেদীর আনুভূমিক পাটাতনে গজলক্ষ্মী মূর্তি দেখা যায়। কুলুঙ্গির চারদিক পুথিচিত্র ও "কীর্তিমুখ" মোটিফ এবং কুলুঙ্গি-প্রতি দু-জন সখির চিত্রে শোভিত। বাইরের দেওয়ালের সবচেয়ে উপরের অংশটিতে দশটি আনুভূমিক তলে পুথিচিত্র, কীর্তিমুখ এবং পদ্ম ও অন্যান্য ফুলের মোটিফ দেখা যায়। বিমানের মধ্যে "গর্ভগৃহ" অংশটি রয়েছে। এই অংশের উপরিভাগ "পঞ্চরথ" শৈলীতে নির্মিত। শীর্ষভাগ খাঁজবিশিষ্ট।


title: বিমলা মন্দির

text: বিমলার মূর্তি রাখা আছে কেন্দ্রীয় গর্ভগৃহে। এটি খ্রিস্টীয় ষষ্ঠ শতকে নির্মিত একটি কক্ষ। এখানকার দেওয়ালে কোনো ছবি দেখা যায় না। বিমলার কেন্দ্রীয় মূর্তিটির উপরের ডান হাতে একটি জপমালা এবং নিচের ডানহাতে বরদামুদ্রা; অন্যদিকে নিচের বাঁ হাতে একটি কুম্ভ (সম্ভবত অমৃতকুম্ভ) আছে। উপরের বাঁ হাতের বস্তুটি নিয়ে তীব্র মতভেদ আছে। এছাড়া একটি নারীমূর্তি, একটি নাগিনী, একটি মৎস্যকন্যা, একটি নাগ-পাশ ও অন্যান্য কয়েকটি বস্তু রয়েছে। বিমলার হাতে এমন কোনো অস্ত্র নেই যেগুলি সচরাচর দুর্গার হাতে দেখা যায়। মূর্তিটি একটি সিংহাসনে রাখা থাকে। মূর্তির দুই পাশে বিমলার দুই সখি ছায়া ও মায়ার মূর্তি রয়েছে। মূর্তিটি লাক্ষা দিয়ে নির্মিত বলে শোনা যায়। এটির উচ্চতা -এর কিছু বেশি।


title: বিমলা মন্দির

text:
গর্ভগৃহের দরজাটি থেকে একটি সিঁড়ি উঠে যাচ্ছে জগমোহনে। এখানে বেদীর গায়ের ফ্রেমে অপ্সরা-পরিবেষ্টিত গজলক্ষ্মী-মূর্তি দেখা যায়। বেদীর উপরের ফ্রেমে নবগ্রহ অঙ্কিত আছে। দরজার দুপাশের পাটাতনে পুথিচিত্র, লতাপাতা, ফুল ও ক্রীড়ারত বালকের ছবি দেখা যায়। দরজার ধারে দুটি দ্বারপাল মূর্তি দেখা যায়।
জগমোহন বা মুখশালাটি হল একটি পীঢ় দেউল (পিরামিড-আকৃতির ছাদ-বিশিষ্ট একটি বর্গাকার ভবন)। জগমোহনটির ভিত্তি বর্গাকার। উচ্চতা । জগমোহনটি দাঁড়িয়ে আছে একটি উঁচু বেদীর উপর। বেদীটির গায়ে ফুলের নকশা ও পুথিচিত্র দেখা যায়। বাইরের দেওয়ালটি বিমান অংশটির মতোই পাঁচ ভাগে বিভক্ত। প্রথম অংশের কুলুঙ্গি ও সংযোগরক্ষাকারী জায়গাগুলিতে "খখর মুন্ডি" কুলুঙ্গি (কামোদ্দীপক দৃশ্য সম্বলিত), নাগ-ভাস্কর্য সংবলিত স্তম্ভ, পুথিচিত্র, জালিচিত্র ও ফুলের নকশা দেখা যায়। "তলজঙ্ঘা" অংশটিতে দেবী-মূর্তিগুলি বাদে বিমানের দ্বিতীয় অংশের মতো একই ধরনের মোটিফ দেখা যায়। দেওয়ালের তৃতীয় অংশে তিনটি আনুভূমিক তল দেখা যায়। চতুর্থ অংশের দেওয়ালটিও বিমানের চতুর্থ অংশের দেওয়ালেরই মতো; শুধু এখানে নাগ ও দেবীমূর্তিগুলি দেখা যায় না। দেওয়ালের সবার উপরের অংশটিতে সাতটি আনুভূমিক তল দেখা যায়। এর কেন্দ্রীয় অংশটি নর্তকী, সংগমরত নারীপুরুষ, হাতি ও হরিণের ভাস্কর্য, পুথিচিত্র ও জালিচিত্র দ্বারা শোভিত। উত্তর ও দক্ষিণ দিকের গবাক্ষ বা চিত্রিত খিলানগুলি রাজসভা ও শিক্ষাদান দৃশ্য দ্বারা চিত্রিত। এর দুই ধারে জানলা দেখা যায়। জানলার চৌকাঠে পুথিচিত্র, জালিচিত্র, নৃত্যরত বালকের মূর্তি, ফুলের নকসা, লতা-পাতার নকশা ও নর্তকীমূর্তি দেখা যায়। এই অংশের মাথায় একটি পিরামিড-আকৃতির শিখর রয়েছে। ভিতরের অংশে কোনো অলংকরণ নেই। জগমোহনে দুটি দরজা রয়েছে। একটি বিমানের গর্ভগৃহের দিকের দরজা ও অন্যটি নাটমণ্ডপের দিকের দরজা।
নাটমণ্ডপটি হল একটি পীঢ়া দেউল। এটির উচ্চতা । মণ্ডপটি আয়তাকার। এটি দৈর্ঘ্যে ও প্রস্থে । সম্ভবত বিমান ও জগমোহন নিয়েই মূল মন্দিরটি তৈরি হয়েছিল। নাটমণ্ডপটি পরবর্তীকালে যুক্ত হয়। এটি উচ্চতাবিশিষ্ট একটি বেদীর উপর দা&ড়িয়ে আছে। নাটমণ্ডপের বাইরের দেওয়ালে কোনো অলংকরণ দেখা যায় না। এটির উপরে একটি ছোটো পিরামিড-আকৃতির চূড়া দেখা যায়। নাটমন্দিরটির চারটি দরজা রয়েছে। দরজা চারটি দেওয়ালের চার দিকে অবস্থিত। নাটমণ্ডপের ভিতরের দেওয়ালে পট্টচিত্র শৈলীর ওড়িশি চিত্রকলা দেখা যায়। এখানে দশমহাবিদ্যা সহ মোট ষোলোজন হিন্দু দেবীর মূর্তি অঙ্কিত আছে।


title: বিমলা মন্দির

text: ভোগমণ্ডপটিও একটি পীঢ়া দেউল। এটির উচ্চতা । এটি বর্গাকার। এর প্রতিটি দিক । এই মণ্ডপটি একটি উঁচু বেদীর উপর দাঁড়িয়ে আছে। বাইরের দেওয়ালের পাঁচটি অংশই অলংকৃত। ভোগমণ্ডপের উপর একটি ছোটো শিখর দেখা যায়। ভিতরের দেওয়ালের পশ্চিম অংশের কুলুঙ্গিগুলিতে অষ্টভূজ গণেশ ও ষড়ানন কার্তিকের মূর্তি দেখা যায়। ভোগমণ্ডপেও চার দিকে চারটি দরজা দেখা যায়। প্রতি দরজায় দুইজন দ্বাররক্ষিণীর মূর্তি রয়েছে। পূর্ব দিকের দরজাটি মন্দিরের প্রধান প্রবেশদ্বার হিসেবে ব্যবহৃত হয়।


title: বিমলা মন্দির

text: ভোগমণ্ডপের প্রবেশপথের বাইরে একটি গজসিংহ (বিমলার বাহন) দেখা যায়। এই মূর্তিটি একটি হাতির মূর্তির উপর বিজয়ীর ভঙ্গিতে দাঁড়িয়ে আছে। এটি অশুভ শক্তির বিরুদ্ধে শুভশক্তির জয়ের প্রতীক। এই অংশের উপরে একটি চ্যাপ্টা ছাঁদ রয়েছে।


title: বিমলা মন্দির

text: বিমলা মন্দিরটিকে একটি শক্তিপীঠ মনে করা হয়। এই মন্দিরটিকে ওড়িশার শাক্ত সম্প্রদায়ের প্রধান মন্দির মনে করা হয়। প্রত্যেকটি শক্তিপীঠে শিবকে ভৈরব রূপে পূজা করার নিয়ম প্রচলিত আছে। ভৈরব হলেন শক্তিপীঠের প্রধান দেবীর স্বামী।


title: বিমলা মন্দির

text: শাক্তদের বিশ্বাস অনুযায়ী, বিময়াল হলেন পুরুষোত্তম (পুরী) শক্তিপীঠের প্রধান দেবী। বিষ্ণু বা কৃষ্ণের (কৃষ্ণকে সাধারণভাবে বিষ্ণুর অবতার মনে করা হয়) রূপ জগন্নাথকে বিমলার ভৈরব মনে করা হয়। ভৈরব সাধারণভাবে শিবের একটি রূপ হলেও, এক্ষেত্রে সেই নিয়মের ব্যতিক্রম দেখা যায়। তাই এই মন্দিরে বিষ্ণু ও শিবকে অভিন্ন মনে করা হয়, যা এক অর্থে একটি একেশ্বরবাদী ধারণা। একইভাবে শিবের পত্নী বিমলা ওবিষ্ণুর পত্নী লক্ষ্মীও এখানে এক। অন্যদিকে, তান্ত্রিক মতে, জগন্নাথকে বিষ্ণুর রূপ মনে করা হয় না। এই মতে তিনি শিব-ভৈরব।


title: বিমলা মন্দির

text: জগন্নাথ মন্দিরের মূল গর্ভগৃহে জগন্নাথ, বলভদ্র (কৃষ্ণের দাদা, যাঁকে শিব মনে করা হয়) ও সুভদ্রার (কৃষ্ণ ও বলভদ্রের ছোটো বোন) মূর্তি আছে। জগন্নাথ-কেন্দ্রিক ধর্মবিশ্বাসে, লক্ষ্মী জগন্নাথের পত্নী। অন্যদিকে বিমলাকে জগন্নাথের তান্ত্রিকা পত্নী ও মন্দির চত্বরের রক্ষয়িত্রী মনে করা হয়।


title: বিমলা মন্দির

text: বিমলাকে বিভিন্ন ধর্মগ্রন্থে কাত্যায়নী, দুর্গা, ভৈরবী, ভুবনেশ্বরী বা একানংশা দেবী বলে উল্লেখক করা হয়েছে। জগন্নাথ মন্দিরের দুর্গাপূজায় তাঁকে একাধারে শিব ও বিষ্ণুর শক্তি মনে করা হয়। নতুন দিল্লির জাতীয় সংগ্রহালয়ে রক্ষিত কোণার্ক সূর্যমন্দিরের একটি পাথরে (খ্রিস্টীয় ত্রয়োদশ শতাব্দী) বিমলাকে মহিষাসুরমর্দিনী বা বিজয়লক্ষ্মী রূপে অঙ্কণ করা হয়েছে।


title: বিমলা মন্দির

text: হিন্দু পুরাণ অনুসারে, প্রজাপতি দক্ষের কন্যা সতী পিতার আপত্তি সত্ত্বেও শিবকে বিবাহ করেছিলেন। পরে দক্ষ এক বিরাট যজ্ঞের আয়োজন করেন। সেই যজ্ঞে দক্ষ শিব ও সতীকে আমন্ত্রণ জানাননি। তবুও সতী যজ্ঞস্থলে উপস্থিত হয়েছিলেন। দক্ষ সতীকে উপেক্ষা করেন এবং শিবের নিন্দা করেন। স্বামীর অপমান সহ্য করতে না পেরে সতী যজ্ঞের আগুনে আত্মহত্যা করেন। শিব ক্রোধে উন্মত্ত হয়ে সতীর অর্ধদগ্ধ দেহ কাঁধে নিয়ে তাণ্ডব নৃত্য শুরু করেন। শিবকে শান্ত করতে বিষ্ণু সুদর্শন চক্র দিয়ে সতীর দেহ ৫১ খণ্ড করেন। এই টুকরোগুলি পৃথিবীর এক এক স্থানে পড়ে এক একটি শক্তিপীঠের জন্ম দেয়।


title: বিমলা মন্দির

text: শক্তিপীঠগুলির সংখ্যা নিয়ে ধর্মগ্রন্থগুলির মধ্যে মতভেদ আছে। কয়েকটি গ্রন্থে বিমলা মন্দিরকে শক্তিপীঠ বলা হয়েছে। আবার এই পীঠকে একাধিক নামেও চিহ্নিত করা হয়েছে। "কালিকা পুরাণ" গ্রন্থে তন্ত্র-সাধনার কেন্দ্র হিসেবে যে চারটি পীঠের নাম উল্লেখ করা হয়েছে, সেগুলি চার দিকে অবস্থিত। এর মধ্যে পশ্চিম দিকের পীঠটি হল ওড্ডীয়ন বা উড্ডীয়ন (বর্তমান ওড়িশা) অঞ্চলের কাত্যায়নী (বিমলা)। এই পীঠের ভৈরব হলেন জগন্নাথ। "হেবজ্র তন্ত্র" গ্রন্থে অনুরূপ একটি তালিকায় উড্র (ওড্র বা ওড়িশা) পীঠের ভৈরবী কাত্যায়নী ও ভৈরব জগন্নাথের উল্লেখ পাওয়া যায়।


title: বিমলা মন্দির

text: "তন্ত্রচূড়ামণি" গ্রন্থের "পীঠনির্ণয়" বা "মহাপীঠনির্ণয়" অংশে উৎকলের (বর্তমান ওড়িশা) বিরজা ক্ষেত্রকে শক্তিপীঠ বলা হয়েছে। এই পীঠের প্রধান দেবী বিমলা ও ভৈরব জগন্নাথ। এই পীঠে সতীর নাভি পড়েছিল বলে উল্লেখ করা হয়েছে। এই বইটির অন্য একটি অংশে যদিও এই পীঠকে একটি উপপীঠ বা অপ্রধান পীঠ বলে উল্লেখ করা হয়েছে। এখানে সতীর "উচ্ছিষ্ট" বা খাদ্যের অবশিষ্টাংশ পড়েছিল বলে উল্লেখ করা হয়েছে। মন্দিরটির অবস্থান হিসেবে নীলাচল নামটির উল্লেখ করা হয়েছে। উল্লেখ্য, নীলাচল হল জগন্নাথ মন্দির চত্বরের প্রথাগত নাম। "শিবচরিত" গ্রন্থে নীলাচল বা নীলপর্বতকে উপপীঠ এবং এই পীঠের দেবী বিমলা ও ভৈরব জগন্নাথ বলে উল্লেখ করা হয়েছে।


title: বিমলা মন্দির

text: তন্ত্রগ্রন্থ "কুব্জিকাতন্ত্র" মতে, বিমলা ৪২টি সিদ্ধপীঠের একটি। এখানে সাধনা করলে সিদ্ধি নামে একধরনের অলৌকিক ক্ষমতা লাভ করা যায় বলে তান্ত্রিকরা বিশ্বাস করেন। "দেবীভাগবত পুরাণ", "প্রাণতোষিণী তন্ত্র" ও "বৃহন্নীলতন্ত্র" বিমলা মন্দিরকে ১০৮ পীঠের অন্যতম বলে উল্লেখ করেছে। "মৎস্য পুরাণ" গ্রন্থে পুরুষোত্তম ক্ষেত্রের বিমলাকে পীঠশক্তি হিসেবে উল্লেখ করা হয়েছে। "বামন পুরাণ" মতে, এটি একটি পবিত্র তীর্থ। "মহাপীঠ নিরুপণ" গ্রন্থেও বিমলা ও জগন্নাথকে পীঠদেবতা হিসেবে উল্লেখ করা হয়েছে। দেবীর ১০৮টি পৌরাণিক নামের তালিকা "নামাষ্টোত্তরশত" গ্রন্থেও পুরুষোত্তমের বিমলার নাম পাওয়া যায়। "দেবী পুরাণ" মতে, এই পীঠে সতীর পা পড়েছিল।


title: বিমলা মন্দির

text: ওড়িশাবাসী হিন্দুরা বিমলা মন্দিরকে প্রধান শাক্ত তীর্থ মনে করেন। ভক্তেরা প্রতিদিন এই মন্দিরে "মার্কণ্ডেয় পুরাণ"-ভুক্ত "দেবীমাহাত্ম্যম্", আদি শঙ্কর রচিত "দেব্যাপরাধক্ষমাপণ স্তোত্রম্" ও পুরুষোত্তম রক্ষিত রচিত "বিমলাষ্টকম্" পাঠ করেন। জগন্নাথ মন্দিরের নিয়ম অনুসারে, মূল মন্দিরে জগন্নাথকে পূজার আগে বিমলাকে পূজা করতে হয়। বিমলার "তীর্থ" বা পবিত্র জলাধার রোহিণীকুণ্ডের জল পবিত্র মনে করা হয়। তান্ত্রিকদের কাছে বিমলা মন্দিরের গুরুত্ব মূল জগন্নাথ মন্দিরের চেয়েও বেশি।


title: বিমলা মন্দির

text: দুর্গাপূজা বিমলা মন্দিরের প্রধান উৎসব। প্রতি বছর আশ্বিন (সেপ্টেম্বর-অক্টোবর) মাসে ষোলো দিন ধরে দুর্গাপূজা উদ্‌যাপিত হয়। দুর্গাপূজার শেষ দিন, অর্থাৎ বিজয়াদশমীতে পুরীর গজপতি-বংশীয় রাজা (ইনি নামমাত্র রাজা) বিমলাকে মহিষাসুরমর্দিনী দুর্গা রূপে পূজা করেন। "নতুন দিল্লি কোণার্ক শিলালেখ"-এ এই পূজার প্রাচীনতম উল্লেখ পাওয়া যায়। এই শিলালেখের তথ্য অনুসারে, রাজা প্রথম নরসিংহদেব (রাজত্বকাল: ১২৩৮–১২৬৪) বিজয়াদশমীর দিন দুর্গা-মাধব (বিমলা-জগন্নাথ) পূজা করেছিলেন। জগন্নাথ মন্দিরের প্রথা অনুসারে, মেয়েদের "দুর্বল-হৃদয়" মনে করা হয়। তাই বিমলার ধ্বংসাত্মিকা রূপ মহিষাসুরমর্দিনীর পূজা হয় বলে, বিমলা মন্দিরে দুর্গাপূজা মেয়েদের দেখতে দেওয়া হয় না।


title: বিমলা মন্দির

text: সাধারণত বিমলার জন্য আলাদা ভোগ রান্না করা হয় না। হিন্দুরা বিশ্বাস করেন, বিমলা জগন্নাথের উচ্ছিষ্ট প্রসাদ খান। জগন্নাথ মন্দিরে নিবেদিত নিরামিশ ভোগই বিমলাকে নিবেদন করা হয়। জগন্নাথের প্রসাদ বিমলাকে নিবেদন করার পরই তা মহাপ্রসাদের মর্যাদা পায়। ভোগে নারকেল বাটা, চিজ ও মাখন সহ শুকনো ভাত দেওয়া হয়। প্রথামাফিক গোবর্ধন মঠের প্রধান পুরীর শঙ্করাচার্য গোবর্ধন মঠ ও জগন্নাথ মন্দিরের এক পাত্র মহাপ্রসাদ ও এক থালা খিচুড়ি পান।


title: বিমলা মন্দির

text: হিন্দুধর্মে দেবতাকে উচ্ছিষ্ট প্রসাদ নিবেদন করা নিষিদ্ধ। তবে জগন্নাথ মন্দিরের ক্ষেত্রে একটি বিশেষ কিংবদন্তি প্রচলিত আছে। শিব একবার বৈকুণ্ঠে বিষ্ণুর সঙ্গে দেখা করতে গিয়ে দেখেন, বিষ্ণুর খাবার থালা থেকে কয়েক টুকরো উচ্ছিষ্ট মাটিতে পড়েছে। শিব সেই উচ্ছিষ্ট তুলে খান। সেই সময় তাঁর অসাবধানে দাড়িতে কিছু উচ্ছিষ্ট লেগে যায়। কৈলাশে ফেরার পর নারদ তাঁর দাঁড়িতে বিষ্ণুর উচ্ছিষ্ট দেখে তা খেয়ে ফেলেন। শিবের পত্নী পার্বতী এতে ক্ষুণ্ণ হন। বিষ্ণুর প্রসাদে নিজের ন্যায্য অংশ না পাওয়ায় তিনি বৈকুণ্ঠে গিয়ে বিষ্ণুর কাছে নালিশ করেন। বিষ্ণু তাঁকে শান্ত করে বলেন, কলিযুগে তিনি বিমলা রূপে নিত্য তাঁর উচ্ছিষ্ট প্রসাদ পাবেন।


title: বিমলা মন্দির

text: বিমলাকে যখন আমিষ ভোগ নিবেদন করা হয়, তখন সেই ভোগ রান্নার ব্যবস্থা আলাদা করে করা হয়। দুর্গাপূজার সময় বিমলাকে আমিষ ভোগ দেওয়া হয়। সেই সময় বিমলা মন্দিরে পশুবলি হয়। হিন্দুরা বিশ্বাস করেন, দুর্গাপূজার সময় বিমলা ধ্বংসাত্মক রূপ ধারণ করেন; তাই সেই সময় তাঁকে শান্ত করতে আমিষ ভোগ নিবেদন করা উচিত। দুর্গাপূজার সময় খুব ভোরে গোপনে পাঁঠাবলি দেওয়া হয়। স্থানীয় মার্কণ্ড মন্দিরের পুকুর থেকে মাছ ধরে এনে তা রান্না করে তান্ত্রিক মতে বিমলাকে নিবেদন করা হয়। এই সব অনুষ্ঠান ভোরে জগন্নাথ মন্দিরের দরজা খোলার আগেই সেরে ফেলা হয়। জগন্নাথের বৈষ্ণব ভক্তদের এই সময় বিমলা মন্দিরে ঢুকতে দেওয়া হয় না। অনুষ্ঠানের অল্প কয়েকজন দর্শকই "বিমলা পারুষ" বা বিমলার আমিষ প্রসাদ পান। বিমলা মন্দিরে পশুবলি ও আমিষ ভোগ নিবেদন নিয়ে বৈষ্ণবরা একাধিকবার প্রতিবাদ জানিয়েছিলেন।


ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান () (১৪৫৫-১৫২০) তিব্বতের জো-নাং বৌদ্ধবিহারের বিংশ প্রধান ছিলেন।


ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান কৈশোরে বিনয় ও প্রজ্ঞাপারমিতা সম্বন্ধে নাম-ব্সোদ-ছেন-মো () এবং ব্সোদ-নাম্স-য়ে-শেস () নামক দুই বৌদ্ধভিক্ষুর নিকট শিক্ষালাভ করেন। তিনি সা-স্ক্যা বৌদ্ধবিহারে গো-রাম্স-পা-ব্সোদ-নাম্স-সেং-গে নামক বিখ্যাত সা-স্ক্যা ধর্মসম্প্রদায়ের পন্ডিতের নিকট পাঁচ বছর ধরে তন্ত্র শিক্ষা করেন ও দীক্ষালাভ করেন। বত্রিশ বছর বয়সে তিনি মধ্য তিব্বতের রাওয়ামে মহাবিদ্যালয়ে অধ্যপক হিসেবে যোগ দেন ও এই মহাবিদ্যালয়ে সতেরো বছর শিক্ষকতা করেন। এই সময় তিনি ম্খ্যেন-রাব-ছোস-র্জে () নামক নালেন্দ্র বিহারের প্রধানের নিকট মার্গফল ও কালচক্র সম্বন্ধে অধ্যয়ন করেন। এছাড়া তিনি দোন-য়োদ-র্নাম-র্গ্যাল (), কুন-স্পাংস-ঙ্গাগ-দ্বাং-দ্পাল-'ব্যোর () এবং ব্দাগ-ছেন-ব্লো-গ্রোস-র্গ্যাল-ম্ত্শান () নামক তিন ভিক্ষুর নিকট মার্গফল সম্বন্ধে, ব্স্তান-'দ্জিন-ন্যি-মা-ব্জাং-পো () নামক পন্ডিতের নিকট নিগুমার ছয় যোগ সম্বন্ধে এবং ছোস-স্ক্যোং-ব্জাং-পো () নামক তিব্বতী অনুবাদকের নিকট বিমলপ্রভা টীকাভাষ্য সম্বন্ধে শিক্ষালাভ করেন। ছোস-গ্রাগ্স-র্গ্যা-ম্ত্শো নামক কার্মা-ব্কা'-ব্র্গ্যুদ ধর্মীয় গোষ্ঠীর সপ্তম র্গ্যাল-বা-কার্মা-পা তাঁর অন্যতম শিক্ষক ছিলেন। বাষট্টি বছর বয়সে তিনি জো-নাং বৌদ্ধবিহারের বিংশ প্রধান হিসেবে নির্বাচিত হন। এই সময় তিনি দ্পাল-'খোর-ব্দে-ছেন (), শেল-দ্কার (), সা-স্ক্যা প্রভৃতি বৌদ্ধবিহারে হেবজ্র তন্ত্র, মার্গফল, কালচক্র, ছেদ সাধনা এবং সরহ পা রচিত দোঁহা সম্বন্ধে শিক্ষাদান করেন।


title: ব্রাহ্মনী দুমুখো সাপ

text: ব্রাহ্মনী দুমুখো সাপ, বৈজ্ঞানিক নাম: "Ramphotyphlops braminus" দেখতে অনেকটা কেচোর মতো দেখতে। কেচোর মতো হলেও নলাকার দেহে খণ্ডায়ন থাকে না। এরা দৈর্ঘে এটি ৬ থেকে ১৭ সেন্টিমিটার পর্যনত হয়ে থাকে। এদের ত্বক বর্ণ রুপালি ধূসর হয়ে থাকে; আবার ঈষৎ বাদামী হতে পারে। এদের মাথা ও ঘাড় সুস্পষ্টভাবে পৃথক নয়। এদের চক্ষু ক্ষুদ্রকার, বিন্দুবৎ এবং আলোক সংবেদী। এই সাপ নিশাচর। সাধারণত মাটির নিচে থাকতে পছন্দ করে। খাদ্য হিসেবে এরা বিভিন্ন প্রজাতির অসেরুদণ্ডী প্রাণী, লার্ভা, পিউপা ইত্যাদি খেয়ে থাকে। এরা প্রজনন মৌসুমে ডিম পাড়ে। ডিম ফুটে পার্থনোজেনেসিস পদ্ধতিতে প্রজনন ঘটে। আফ্রিকার বিভিন্ন এলাকায় এবং বাংলাদেশ সহ দক্ষিণ-পূর্ব এশিয়ার দেশগুলোতে দুমুখো সাপ দেখা যায়।


title: ব্রাহ্মনী দুমুখো সাপ

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।


title: বালুবোরা

text: বালুবোরা (বৈজ্ঞানিক নাম: "Gongylophis conicus") হচ্ছে Boidae পরিবারের এক প্রজাতির সাপ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।


title: বালুবোরা

text: বালুবোরা দৈর্ঘ্যে ৬০ সেন্টিমিটার হতে পারে, স্ত্রী প্রজাতির বালুবোরার দৈর্ঘ্য ১০০ সেন্টিমিটার পর্যন্ত হয়ে থাকে। এদের দেহ মোটসোটা ও আকারে ছোট, শরীর ভারী, বেশী নড়াচড়া করতে সক্ষম নয়। এদের ত্বক আইশযুক্ত ও লেজ ছোট, চাপানো ও মোচাকৃত। এদের ডিম্বাকৃতির চক্ষু আকারে ক্ষুদ্রকার। এদের গাত্রবর্ণ লালচে বাদামী, হলদে সাদা, গাঢ় বাদামী ইত্যাদি হতে পারে। এদের দেহের পশ্চৎভাগে কালো ছোপ থাকে এবং বুকের দিকটা হলদে সাদাটে হয়ে থাকে। এর পায়ূ পথ তিনটি। এটি শুষ্ক পরিবেশে এবং বনে-জঙ্গলে থাকতে পছন্দ করে। এরা নিশাচর হলেও এরা দিনের বেলায় শিকারে বের হয়। ইঁদুর এদের প্রিয় খাদ্য্; অন্যান্য খাদ্যের মধ্যে রয়েছে ব্যাঙ, টিকটিকি, সাপ, পাখি ইত্যাদি। এই প্রাণী প্রজনন মৌসুমে নিজ ডিম্বনালীতে ডিম পাড়ে। জুলাই মাসের আশে পাশের সময়ে এদের ৬ থেকে ৮টি বাচ্চা হয়৤ নেপাল, ভারত, বাংলাদেশ, শ্রীলংকা, পাকিস্তান প্রভৃতি দেশে সচরাচর দেখা যায়।


title: সমরেন্দ্র নাথ পাণ্ডে

text: সমরেন্দ্র নাথ পাণ্ডে ( বা অন্য পরিচয়ে গোয়েন্দা কাহিনী লেখক স্বপনকুমার, জ্যোতিষী শ্রীভৃগু, ডক্টর এস এন পান্ডে৷, জন্ম: ২৬ অক্টোবর ১৯২৭- ১৫ নভেম্বর ২০০১) একজন ভারতীয় বাঙ্গালী লেখক, ডাক্তার ও জ্যোতিষী। লিখেছেন স্বপনকুমার ছদ্মনামে শতাধিক গোয়েন্দা বই। সৃষ্টি করেছেন দীপক চ্যাটার্জি নামক জনপ্রিয় গোয়েন্দা চরিত্র। শেষ জীবনে অর্থ উপার্জনের জন্য জ্যোতিষী শ্রীভৃগু নামে জ্যোতিষ চর্চা করে জীবিকা উপার্জন করেছেন ও জ্যোতিষী শ্রীভৃগু ছদ্মনামে কয়েকটি বই লিখেছেন। সাথে ডাঃ সমরেন্দ্র নাথ পাণ্ডে বা এস এন পান্ডে নামে লিখেছেন অধিক ডাকাতির শাস্ত্রের উপর কিছু বই। যিনি লেখক স্বপনকুমার, তিনিই জ্যোতিষী শ্রীভৃগু, আবার সেই তিনিই ডক্টর এস এন পান্ডে৷ গোয়েন্দা গল্প, জ্যোতিষচর্চা এবং ডাক্তারি বই লেখক একসঙ্গে তিনটি ভুমিকা পালন করেছিলেন।


title: সমরেন্দ্র নাথ পাণ্ডে

text: জানা যায় যে তারা ছিলেন কনৌজের ব্রাহ্মণ পরিবার। বসতবাটি ছিল বর্তমান বাংলাদেশের রাজশাহীতে৷ পরিবারের পেশা হিসাবে বাবা ছিলেন ব্যারিস্টার। ১৪ বছর বয়সে চলে আসেন কলকাতায়। কয়েকবছর পর ভর্তি হন আর জি কর মেডিক্যাল কলেজে ডাক্তারি পড়তে। পারিবারিক আর্থিক অনটন চলায় ডাক্তারির দ্বিতীয় বর্ষে পাঠ কালে বই লেখা শুরু করেন।


title: সমরেন্দ্র নাথ পাণ্ডে

text: আপার চিত্‍পুর রোডে অবস্থিত প্রকাশক জেনারেল লাইব্রেরির কৃষ্ণচন্দ্র গুপ্ত (কলেজ স্ট্রিটের বইপাড়ায় কেষ্টবাবু নামে খ্যাত ছিলেন) প্রকাশ শুরু করে দেন দীপক চ্যাটার্জী (গোয়েন্দা)র সিরিজ৷ লেখকের ছদ্মনাম হয় স্বপনকুমার। এগুলি প্রকাশিত হত ছোট চটি বই আকারে প্রতিমাসে একটা করে, দাম ছিল চল্লিশ পয়সা৷ দেব সাহিত্য কুটির, মহেশ পাবলিকেশন, আদিত্য পাবলিকেশন থেকেও তার বই প্রকাশিত হয়েছে। স্বপনকুমারের গোয়েন্দা কাহিনি প্রায় ১০০টির বেশি হবে বলে অনুমান করা হয়, তার লিখিত কিছু স্বপনকুমারের গোয়েন্দা কাহিনি নাম নিচে দেওয়া গেল। ৪৭ থেকে ৬৬/৬৮ পাতার স্বপনকুমারের বই ছিল প্রকাশকদের মতে 'হটকেক', তাই তারা এইগুলি প্রকাশ করে গেছেন।


title: স্গো-রুম-পা-কুন-দ্গা'-লেগ্স-পা

text: স্গো-রুম-পা-কুন-দ্গা'-লেগ্স-পা () (১৪৭৭-১৫৪৪) তিব্বতের জো-নাং বৌদ্ধবিহারের একবিংশ প্রধান ছিলেন।


title: স্গো-রুম-পা-কুন-দ্গা'-লেগ্স-পা

text: স্গো-রুম-পা-কুন-দ্গা'-লেগ্স-পা ১৪৭৭ খ্রিষ্টাব্দে তিব্বতের দ্পা'-লুং () বৌদ্ধবিহারে জন্মগ্রহণ করেন। তিনি ছয় বছর বয়সে সাংস-র্গ্যাস-র্গ্যাল-ম্ত্শান () নামক ভিক্ষুর নিকট হেবজ্র তন্ত্র সম্বন্ধে শিক্ষালাভ করেন। ১৪৮৬ খ্রিষ্টাব্দে তিনি সা-স্ক্যা বৌদ্ধবিহারে ব্লো-গ্রোস-র্গ্যাল-ম্ত্শান () নামক পন্ডিতের নিকট দীক্ষালাভ ও ১৪৯৪ খ্রিষ্টাব্দে মার্গফল সম্বন্ধে শিক্ষালাভ করেন। ১৪৯৫ খ্রিষ্টাব্দে তিনি কুন-স্পাংস-র্দো-রিং-পা () নামক পন্ডিতের নিকট মার্গফল, নিগুমার ছয় যোগ ও মহামুদ্রা সম্বন্ধে এবং দ্কোন-ম্ছোগ-ত্শুল-খ্রিম্স () নামক ঝ্বা-লু () বৌদ্ধবিহারের প্রধান ও ব্যা-'গ্যুর-ব্সোদ-নাম্স-সেং-গে () নামক সাধকের নিকট মার্গফল সম্বন্ধে শিক্ষালাভ করেন। নাম-ম্খা'-ছোস-স্ক্যোং নামক জো-নাং বৌদ্ধবহারের অষ্টাদশ প্রধান, দ্পাল-ল্দান-রিন-ছেন () নামক জো-নাং বৌদ্ধবহারের ঊনবিংশ প্রধান এবং 'বুম-দ্বোন-র্দো-র্জে-র্গ্যাল-পো () নামক পন্ডিতের নিকট তিনি কালচক্র ও বিমলপ্রভা টীকাভাষ্য সম্বন্ধে অধ্যয়ন করেন।


title: স্গো-রুম-পা-কুন-দ্গা'-লেগ্স-পা

text: ১৫১৬ খ্রিষ্টাব্দে তিনি জো-নাং বৌদ্ধবহারের একবিংশ প্রধান হিসেবে নির্বাচিত হন এবং এই পদে তিনি বারো বছর থাকেন। এই সময় তিনি এই বিহারের প্রধান কক্ষের দক্ষিণ প্রান্তের দেওয়ালের সংস্কার সাধন করেন এবং অক্ষোভ্য ও অমোঘসিদ্ধির দেওয়ালচিত্র নির্মাণ করান। এই সময় তিনি কালচক্র ও বিমলপ্রভা টীকাভাষ্য সম্বন্ধে শিক্ষাদান করেন।


title: ইবনে আবি রামসা আল-তামিমি

text: ইবনে আবি রমতা তামিমি (), বনু তামিমের বংশোদ্ভূত হওয়ায় তাকে তামিমি বলা হয়। নবীজির জীবদ্দশায় যারা চিকিৎসা শাস্ত্রে পণ্ডিত ছিলেন, তিনি তাদের মাঝে অন্যতম। সার্জারিতে তিনি ছিলেন সুদক্ষ।


title: রুফাইদা আল আসলামিয়া

text: রুফাইদা আল আসলামিয়া (ইংরেজী: Rufaida Al-Aslamia); (আরবি: رفيدة الأسلمية) ছিলেন প্রথম মহিলা মুসলিম সেবিকা হিসাবে স্বীকৃত একজন ইসলামী চিকিৎসক এবং সমাজ কর্মী।


title: রুফাইদা আল আসলামিয়া

text:
রুফাইদা আহতদের সেবায় মসজিদে একটি তাঁবু করেছিলেন, খন্দকের যুদ্ধে সাদ বিন মায়ায বনু মখজুম গোত্রের আবু ওসামা জাশমী কর্তৃক নিক্ষিপ্ত একটি তীর দ্বারা আহত হন। নবীজি বলেন তাকে দূরুত রুফাইদার তাঁবুতে নিয়ে যাও।
খাইবার যুদ্ধে আহত মুসলিম মুজাহিদের সুস্থ করতে তিনি মাতৃতের মমতাময়ী হাত বাড়িয়ে দেন। তার এই অবিস্বরণীয় কুরবানী এবং সেবা-শুদ্রূষার স্বীকৃতি স্বরূপ রাসূল (সঃ)পুরুষ মুজাহিদদের সাথে তাকেও গনিমতের মালের হিস্যা দেন।


title: মঁতেইরোর ধনেশ

text: মঁতেইরোর ধনেশ ("Tockus monteiri") হল একটি আফ্রিকান ধনেশ। এরা সাধারণত মাঝারি আকারের হয় এবং এরা লম্বায় ৫৪-৫৮ সেমি পর্যন্ত হয়। এদের পেটের রঙ হয় সাদা, কালো রঙের পিঠ এবং এদের ডানার ওপরে সাদা ছিট ছিট দাগ দেখতে পাওয়া যায়। এদের পাখনার নীচের দিকটা হয় সম্পূর্ণ সাদা রঙের। তাদের লম্বা ল্যাজের বাইরের দিকটা সাদা রঙের হয়।


title: 'গ্যুর-মেদ-ব্দে-ছেন

text: 'গ্যুর-মেদ-ব্দে-ছেন () (১৫৪০-১৬১৫) তিব্বতী বৌদ্ধধর্মের জো-নাং ধর্মসম্প্রদায়ের একজন বিখ্যাত পন্ডিত ছিলেন।


title: 'গ্যুর-মেদ-ব্দে-ছেন

text: 'গ্যুর-মেদ-ব্দে-ছেন তিব্বতের বহু বিখ্যাত পন্ডিতের নিকট শিক্ষালাভ করেন। তিনি রত্নভদ্র নামক জো-নাং সম্প্রদায়ের বিখ্যাত পন্ডিতের নিকট মার্গফল ও কালচক্র সম্বন্ধে, ব্সোদ-নাম্স-র্ত্সে-মো () নামক সা-স্ক্যা ধর্মসম্প্রদায়ের পন্ডিতের নিকট মার্গফল ও নিগুমার ছয় যোগ সম্বন্ধে, কুন-দ্গা'-গ্রোল-ম্ছোগ () নামক পন্ডিতের নিকট হেবজ্র তন্ত্র ও নিগুমার ছয় যোগ সম্বন্ধে অধ্যয়ন করেন। তিনি নাম-ম্খা'-ত্শে-দ্বাং-ফুন-ত্শোগ্স () নামক ব্যাং অঞ্চলের শাসনকর্তার পৃষ্ঠপোষকতা লাভ করেন। তিনি বেশ কিছু গ্রন্থ রচনা করেন যার মধ্যে উল্লেখযোগ্য হল থাং-স্তোং-র্গ্যাল-পো () নামক বিখ্যাত পন্ডিতের জীবনী। তাঁর তিনজন উল্লেখযোগ্য শিষ্য ছিলেন ঙ্গাগ-দ্বাং-ছস-গ্রাগ্স (), ব্স্তান-'দ্জিন-নোর-বু () নামক তৃতীয় য়োল-মো-স্প্রুল-স্কু () এবং স্তাগ-ত্শাং-লো-ত্সা-বা-রত্ন-সেং-গে ()


title: কুন-দ্গা'-গ্রোল-ম্ছোগ

text: কুন-দ্গা'-গ্রোল-ম্ছোগ () (১৫০৭-১৫৬৬) জো-নাং বৌদ্ধবিহারের চব্বিশতম প্রধান ছিলেন।


title: কুন-দ্গা'-গ্রোল-ম্ছোগ

text: কুন-দ্গা'-গ্রোল-ম্ছোগ ১৫০৭ খ্রিষ্টাব্দে মুস্তাং অঞ্চলের রাজধানী গ্লো-স্মোন-থাং () শহরে জন্মগ্রহণ করেন। কৈশোরে দ্রুং-পা-ছোস-র্জে-কুন-দ্গা'-ম্ছোগ-গ্রুব () নামক সা-স্ক্যা ধর্মসম্প্রদায়ের এক পন্ডিতের নিকট তিনি শিক্ষার্থীর শপথ ও মার্গফল সম্বন্ধে শিক্ষালাভ করেন। তেরো বছর বয়সে তিনি তাঁর জ্যৈষ্ঠ ভ্রাতার সাথে মধ্য তিব্বত যাত্রা করে সা-স্ক্যা বৌদ্ধবিহারে কুন-স্পাংস-র্দো-রিং-পা () নামক পন্ডিতের নিকট শিক্ষালাভ করেন। এরপর তাঁরা গ্সের-ম্দোগ-চান () নামক বৌদ্ধবিহারে দোন-য়োদ-গ্রুব-পা () নামক পন্ডিতের নিকট শিক্ষালাভ করেন। এই সময় গুটিবসন্ত রোগে তাঁর জ্যৈষ্ঠ ভ্রাতার মৃত্যু ঘটে। শোকাহত কুন-দ্গা'-গ্রোল-ম্ছোগ পরবর্তী আট মাস সাধনায় লিপ্ত হন। এরপর পুনরায় কুন-স্পাংস-র্দো-রিং-পার নিকট মার্গফল সম্বন্ধে অধ্যয়ন করেন। এরপর তিনি মুস্তাং ফিরে এলে, ল্হা-ম্ছোগ-সেং-গে () নামক নবম ঙ্গোর-ছেন তাঁকে ভিক্ষুর শপথ দান করেন। এই সময় দ্রুং-পা-ছোস-র্জে-কুন-দ্গা'-ম্ছোগ-গ্রুব তাঁকে তাঁর উত্তরাধিকারী হিসেবে ফু-ফাগ বৌদ্ধবিহারের পরবর্তী প্রধান হিসেবে নিযুক্ত করেন। ১৫৩৪ খ্রিষ্টাব্দে তিনি তিব্বতের উত্তর-পূর্ব দিকে যাত্রা করেন। এই সময় তিনি র্গ্যা-স্গোম-লেগ্স-পা-র্গ্যাল-ম্ত্শান () নামক শাংস-পা-ব্কা'-ব্র্গ্যুদ ধর্মসম্প্রদায়ের এক পন্ডিতের নিকট নিগুমার ছয় যোগ সম্বন্ধে এবং রত্নভদ্র নামক জো-নাং ধর্মসম্প্রদায়ের এক বিখ্যাত পন্ডিতের নিকট কালচক্র সম্বন্ধে অধ্যয়ন করেন। জীবনের অন্তিম কুড়ি বছর তিনি জো-নাং বৌদ্ধবিহারের চব্বিশতম প্রধান হিসেবে অধিষ্ঠিত থাকেন।


title: জেদ্দা টাওয়ার

text: জেদ্দা টাওয়ার (), পূর্বে পরিচিত কিংডম টাওয়ার (), এবং মাইল-হাই টাওয়ার, () হল জেদ্দা, সৌদি আরবের বর্তমানে নির্মাণাধীন একটি উচ্চতম ভবন এবং এটির প্রারম্ভিক খরচ সৌদী রিয়েল ৪.৬ বিলিয়ন (মার্কিন $ ১.২৩ বিলিয়ন)।


title: জেদ্দা টাওয়ার

text: ভবনটি জেদ্দার উত্তর দিকে লোহিত সাগর বরাবর স্থানে অবস্থিত হবে যেখানে কিংডম সিটি নামে পরিচিত সৌদী রিয়েল ৭৫ বিলিয়ন (মার্কিন $২০ বিলিয়ন) বিনিময়ে প্রস্তাবিত উন্নয়নমূলক শৌখিন এবং অসাধারণ কারুকার্যপূণ প্রথম কোন ভবন নির্মাণ হবে। পরিকল্পনা মোতাবেক কাজটি সম্পন্ন হলে, ভবনটি অভূতপূর্ব উচ্চতায় পৌঁছাবে, এছাড়াও বিশ্বের সবচেয়ে উচ্চতম ভবন হিসেবে মর্যাদা পাবে এবং সেইসাথে প্রথম গঠন করা ১ কিলোমিটার উচ্চতার কোন ভবন নির্মাণের তালিকায় পৌঁছাবে। ভবনটির প্রাথমিক উচ্চতা ১.৬ কিলোমিটার (১ মাইল) হবে বলে পরিকল্পনা করা হয়; তবে এলাকার ভূতত্ত্বের যে উচ্চতা রয়েছে তাতে করে টাওয়ারটির জন্য অনুপযুক্ত বলে প্রমাণিত হয়। বুর্জ খলিফা পরিকল্পিত আমেরিকান স্থপতি আর্দ্রিয়ান স্মিথ কর্তৃক নকশা তৈরি করা হয় এবং এরই সাথে অনন্য গঠণ এবং নান্দনিক বৈশিষ্ট্যপূর্ণ নমুনা অন্তর্ভুক্ত করা হয়। সৌদি আরব নেতা যুবরাজ আল ওয়ালিদ বিন তালাল ও রাজা আবদুল্লাহর ভাগ্নে যারা হলেন মধ্যপ্রাচ্য আরবের ধনবান ব্যক্তিবর্গ কর্তৃক ভবনটি নির্মাণ করা হচ্ছে।


title: জেদ্দা টাওয়ার

text: ভবনটি তার প্রাথমিক ১.৬ কিমি (প্রায় ১ মাইল) থেকে নিচে ছোট করার প্রস্তাব করা হয়, যেটি সম্পূর্ণরূপে কমপক্ষে ১,০০০ মিটার (৩,২৮১ ফুট) উচ্চতা থেকে পরিকল্পিত করা হয়নি। যেটি প্রায় এক কিলোমিটারে অন্তত ১৭৩ মিটার দুবাই বুর্জ খলিফা, সংযুক্ত আরব আমিরাত তুলনায় বেশি লম্বা (৫৬৮ ফুট) উচ্চতায়, এখনও পর্যন্ত বিশ্বের সর্বোচ্চ ভবন বা কাঠামো কর্তৃক এটি নির্মাণ করা হবে।


title: জেদ্দা টাওয়ার

text: এটা অনুমান করা হয় যে জেদ্দা টাওয়ার ১৬৭ তলার বেশি উঁচু হবে।


title: ও-র্গ্যান-গ্লিং-পা

text: ও-র্গ্যান-গ্লিং-পা () (জন্ম-১৩২৩) তিব্বতী বৌদ্ধধর্মের প্রাচীন গ্রন্থের আবিষ্কারক বা গ্তের-স্তোনদের মধ্যে অন্যতম ছিলেন।


title: ও-র্গ্যান-গ্লিং-পা

text: ও-র্গ্যান-গ্লিং-পা ১৩২৩ খ্রিষ্টাব্দে জন্মগ্রহণ করেন। তাঁর জন্মস্থান তিব্বতের ল্হো-ব্রাগ () অঞ্চলের ছু-মো-ফাগ () নামক স্থানে না ল্হো-খা () অঞ্চলের য়ার-র্জে () নামক স্থানে এই নিইয়ে দ্বিমত রয়েছে। তেইশ বছর বয়সে তিনি ব্সাম-য়াস বৌদ্ধবিহারে প্রায় একশত খন্ডের বিশাল পরিমাণ লুক্কায়িত গ্রন্থ বা গ্তের-মা আবিষ্কার করেন, যার মধ্যে অনেকগুলির অস্তিত্ব বর্তমানেও রয়ে গেছে। এর মধ্যে সর্বাপেক্ষা উল্লেখযোগ্য হল ব্কা'-থাং-স্দে-ল্ঙ্গা () নামক গ্রন্থ যেখানে তিব্বতী রাজা, রাণী, মন্ত্রী, সাধু, পন্ডিত, দেবদেবীর ইতিহাস সম্বন্ধে লেখা রয়েছে। এছাড়া তিনি য়ার-লুং-শেল-ব্রাগ () নামক স্থানে পে-মা- ব্কা'-থাং () নামক পদ্মসম্ভবের জীবনী আবিষ্কার করেন। তা'ই-সি-তু-ব্যাং-ছুব-র্গ্যাল-ম্ত্শান নামক ফাগ-মো-গ্রু-পা রাজবংশের প্রতিষ্ঠাতা্র সঙ্গে বিরোধের ফলে তিনি এ'ই-য়ুল () নামক স্থানে নির্বাসিত হন, যেখানে তাঁর মৃত্যু হয়।


title: কুন-দ্গা'-দ্পাল-ব্জাং

text: কুন-দ্গা'-দ্পাল-ব্জাং() (১৫১৩-১৫৯৩) জো-নাং বৌদ্ধবিহারের পঁচিশতম প্রধান ছিলেন।


title: কুন-দ্গা'-দ্পাল-ব্জাং

text: কুন-দ্গা'-দ্পাল-ব্জাং ১৫১৩ খ্রিষ্টাব্দে মুস্তাং অঞ্চলের রাজধানী গ্লো-স্মোন-থাং () শহরে জন্মগ্রহণ করেন। কৈশোরে দ্রুং-পা-ছোস-র্জে-কুন-দ্গা'-ম্ছোগ-গ্রুব () নামক সা-স্ক্যা ধর্মসম্প্রদায়ের এক পন্ডিতের নিকট তিনি শিক্ষার্থীর শপথ গ্রহণ করেন। ১৫৩১ খ্রিষ্টাব্দে তিনি উত্তর-পূর্ব দিকে তিব্বত যাত্রা করেন। তিনি ল্চাং-লুং-ছোস-স্দিংস () নামক বৌদ্ধবিহারে গ্ঝোন-নু-ছোস-গ্রুব () নামক পন্ডিতের নিকট মার্গফল সম্বন্ধে অধ্যয়ন করেন। ছোস-'খোর-র্ত্সে () নামক স্থানে পান-ছেন-র্দো-র্জে-র্গ্যাল-ম্ত্শান () নামক জো-নাং সম্প্রদায়ের এক পন্ডিতের নিকট মার্গফল ও কালচক্র সম্বন্ধে অধ্যয়ন করেন। মধ্য তিব্বতের গ্সের-ম্দোগ-চান () নামক বৌদ্ধবিহারে তিনি অভিধর্ম সম্বন্ধে শিক্ষা লাভ করেন।


title: কুন-দ্গা'-দ্পাল-ব্জাং

text: ১৫৩৮ খ্রিষ্টাব্দে তিনি মুস্তাং ফিরে এলে, কুন-দ্গা'-গ্রোল-ম্ছোগ নামক পন্ডিত তাঁকে মার্গফল, হেবজ্র তন্ত্র অ নিগুমার ছয় যোগ স্মবন্ধে শিক্ষাদান করেন। এরপর তিনি ফুন-ত্শোগ্স-ব্সাম-গ্তান-গ্লিং () নামক বৌদ্ধবিহারের প্রধান নির্বাচিত হন। কিছু সময় পর তিনি কুন-দ্গা'-গ্রোল-ম্ছোগের সঙ্গে পুনরায় তিব্বত যাত্রা করেন। পরে তিনি মুস্তাং ফিরে এলে থুব-ব্স্তান-দার-র্গ্যাস-গ্লিং () নামক বৌদ্ধবিহারের প্রধান নির্বচিত হন। ১৫৬৬ খ্রিষ্টাব্দে তিনি জো-নাং বৌদ্ধবিহারের পঁচিশতম প্রধান হিসেবে নির্বাচিত হন। ১৫৭০ খ্রিষ্টাব্দে তিনি এই বিহারের 'দু-খাং () ভবন এবং গ্ত্সুগ-লাগ-খাং () মন্দিরের ব্যাপক সংস্কার করেন। স্প্রুল-স্কু-স্মান-থাং-পা-স্কু-ম্দুন-ব্লো-ব্জাং-পা (), র্গোদ-খুংস-ব্সোদ-দ্পাল-বা () এবং স্নার-থাং-পা-ত্শে-রিং-'ফেল () নামক ভিক্ষুরা এই বিহারের চিত্রশিল্পগুলির সংস্কার করেন। কুন-দ্গা'-দ্পাল-ব্জাংয়ের সর্বাপেক্ষা উল্লেখযোগ্য শিষ্য ছিলেন তারানাথ।


title: গুল-বসান ধনেশ

text: গুল-বসান ধনেশ যার বৈজ্ঞানিক নাম "Aceros cassidix" হল একধরনের কালো রঙের ধনেশ পাখি যার ঠোঁটের রং হলুদ, ল্যাজের রং সাদা এবং চোখের চারপাশের চামড়ার রং ফ্যাকাসে নীল, কালো রঙের পায়ের পাতা এবং উন্মুক্ত ঘন নীল রঙের গলা। পুরুষদের মুখ এবং ঘাড় হয় বাদামি রঙের এবং কমলা-লাল রঙের চোখ এবং এদের হলুদ রঙের ঠোটের ওপরে লাল রঙের একটা উচ্চ শিরস্ত্রাণ থাকে। মহিলাদের মুখ এবং ঘাড় হয় কালো রঙের, হলুদ রঙের শিরস্ত্রাণ এবং বাদামি রঙের চোখ হয়।


title: গুল-বসান ধনেশ

text: এদের প্রধানত দেখতে পাওয়া যায় ইন্দোনেশিয়ার সুলায়েসি, বুটন, লেম্ভে, টগিয়ান এবং মুনা দ্বীপপুঞ্জ এই সমস্ত জায়গায়।


title: গুল-বসান ধনেশ

text: অন্যান্য ধনেশের মতোই এরাও একগামী পাখি৤ এরা প্রধানত ফল এবং ডুমুর খেয়ে বেঁচে থাকে। স্ত্রঅ ধনেশ নিজেদের গাছের কোন গর্তে বন্দী করে রাখে ডিম পারবার সময়ে। এই সময়কালে পুরুষেরা মহিলাদের এবং বাচ্চাদের খাদ্য যোগান দেয়। এরা ২০ থেকে ৩৫ বৎসর পর্যন্ত বেঁচে থাকে৤


title: গুল-বসান ধনেশ

text: গুল-বসান ধনেশ দক্ষিণ সুলায়েসি প্রদেশের প্রাণীকূলের প্রতীক।


title: গুল-বসান ধনেশ

text: আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের মতানুযায়ী এই প্রজাতিটি বিপন্ন প্রজাতি হিসেবে চিহ্নিত হয়েছে।


title: ভারতীয় ধূসর ধনেশ

text: ভারতীয় ধূসর ধনেশ ("Ocyceros birostris") হল একটা সাধারণ ধনেশ যাদেরকে ভারতীয় উপমহাদেশে দেখতে পাওয়া যায়। এরা বেশিরভাগ বৃক্ষবাসী হয় এবং সাধারণত জোড়ায়-জোড়ায় দেখতে পাওয়া যায়। তাদের সারা গা ধূসর রঙের হয় এবং পেটের রঙ হয় ফ্যাকাসে ধূসর রঙের বা সাদা রঙের। এদের ঠোটের ওপরে শিরস্ত্রাণটি কালো রঙের হয়। এই ধনেশদের মাঝে মাঝে ভারতের বিভিন্ন শহরাঞ্চলে দেখতে পাওয়া যায় যারা বড় বড় গাছে বাসা বেঁধে থাকতে পছন্দ করে।


title: ভারতীয় ধূসর ধনেশ

text: ভারতীয় ধূসর ধনেশ হল একটি মাঝারি রঙের ধনেশ যাদের আকার হয় । এদের অপরের অংশ হয় হাল্কা বাদামি ধূসর রঙের এবং একটি ফ্যাকাশে ভুরু এর সামান্য চিহ্ন আছে। কানের পালকাবরণ গাঢ় হয়। এদের পাখনাগুলো হয় গাঢ় বাদামি রঙের এবং এদের শেষের দিকের রঙ হয় সাদা। এদের ল্যাজের মাথার দিকটা হয় সাদা রঙের এবং একটি ব্যান্ড থাকে অর্ধপরিহিত। এদের চোখের মণি হয় লাল রঙের এবং এদের ধূসর রঙের চোখের পাতা আছে। এদের শিরস্ত্রাণ হয় ছোটো এবং সূচালো।


title: ভারতীয় ধূসর ধনেশ

text: পুরুষ ধনেশদের শিরস্ত্রাণ হয় অপেক্ষাকৃত বড়ো এবং এটা কালো রঙের ঠোটের ওপরে থাকে। এদের ঠোটের সামনের দিকটা এবং চোয়াল হয় হলুদ রঙের। চোখের চারপাশের চামড়া হয় কালো রঙের পুরুষদের ক্ষেত্রে এবং এটা মহিলাদের ক্ষেত্রে হয় হাল্কা লাল রঙের। মহিলাদের ঠোট আরোও হরিদ্রাভ হয়। তরুণদের শিরস্ত্রাণ থাকে না এবং এদের চোখের চারপাশের চামড়া হয় হাল্কা কমলা রঙের।


title: ভারতীয় ধূসর ধনেশ

text: এই প্রজাতিটি প্রধানত সমতলভূমি থেকে ২০০০ ফুট পর্যন্ত উচ্চতায় দেখতে পাওয়া যায়। হিমালয়ের পাদদেশ থেকেই এদের বিস্তার শুরু ক্রমশ পুর্ব দিকে, ইন্দাস নদী এবং ওয়াঘা বর্ডারের দিকে। এদের গতিবিধি মাঝে মাঝে শুষ্কতর পশ্চিম অঞ্চলের দিকে লক্ষ্য করা যায়। এমনকি এদেরকে শহরাঞ্চলে পুরানো বীথিকা গাছেও দেখতে পাওয়া যায়। এদেরকে প্রধানত সমতলভূমি থেকে ১৪০০ মিটার উচ্চতায় দেখতে পাওয়া যায় এবং এরা মালাবার ধূসর ধনেশ এই প্রজাতির সাথে মিশে যায় না।


title: ভারতীয় ধূসর ধনেশ

text: এদের ডাক হল অনেকটা ভুবন চিলের ডাকের মতোন অভিযোগ করার ডাক। এদেরকে ছোট ছোট দলে দেখতে পাওয়া যায় অথবা জোড়ায় জোড়ায়।


title: ভারতীয় ধূসর ধনেশ

text:
এদের বাসা বাধার মরসুম হল এপ্রিল থেকে জুন মাস। এরা ১-৫ টা ছোটো ছোটো সাদা রঙের ডিম পারে। ভারতীয় ধূসর ধনেশ প্রধানত লম্বা গাছের গর্তে বসবাস করতে পছন্দ করে। একটি উপস্থিত গর্তকে তারা আরোও বড় করে নেয় তাদের সুবিধা অনুযায়ী। মহিলারা অই বাসায় ঢুকে পড়ে বাসাটাকে বন্ধ করে দেয় এবং একটা ছোট উল্লম্ব ছিদ্র রাখে যাতে পুরুষেরা তাদের খাবার খাওয়াতে পারে ওই ছিদ্র দিয়ে। মহিলারা এই বাসাটি বন্ধ করে পুরুষের দ্বারা সরবরাহ করে দেওয়া মল-মূত্র এবং কাদার দলার সাহায্যে। বাসার ভিতরে মহিলারা ডিম পাড়ে এবং ডিমে তা দেয় তাকে ফোটানোর জন্য। এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।
এদের প্রধান খাদ্যগুলোর মধ্যে পরে "Streblus asper", "Cansjera rheedii", "Carissa carandas", "Grewia tiliaefolia", "Lannea coromandelica", "Ficus" spp., "Sterculia urens" এবং "Securinega leucopyrus"। এছাড়াও তারা পোকামাকড় ও ছোটো ছোটো প্রাণীদের খাদ্য হিসেবে গ্রহণ করে থাকে। এছাড়াও সবুজ টিয়া পাখিদের বাচ্চাদের এরা শিকার করে। এবং সরীসৃপদেরও এরা খাদ্য হিসেবে গ্রহণ করে। এরা "Thevetia peruviana" নামে একটি গাছের ফল খায় বলে জানা গেছে যে গাছের ফল অন্যান্যদের কাছে বিষাক্ত বলে মনে হয়।


title: ভারতীয় ধূসর ধনেশ

text: তারা সম্পুর্ণই গাছে বসবাস করে তবে কিছু কিছু সময় তারা নীচে পড়ে থাকা ফল কুড়তে মাটিতে নামে। এছড়াও তারা কাদার দলা খুঁজতে মাটিতে নামে তাদের বাসাকে বন্ধ করবার জন্য। তারা মাঝে মাঝে ঠোট নিয়ে যুদ্ধ করে থাকে নিজেদের মধ্যে এছাড়াও বায়বীয় প্রতিযোগীতা করে থাকে।


title: অটোগ্রাফ (২০১০-এর চলচ্চিত্র)

text: অটোগ্রাফ ২০১০ সালে মুক্তিপ্রাপ্ত একটি ভারতীয় বাংলা চলচ্চিত্র। খ্যাতনামা পরিচালক সৃজিত মুখোপাধ্যায় পরিচালিত প্রথম চলচ্চিত্র এটি। ২০১০ সালে মুক্তিপ্রাপ্ত এবং শ্রী ভেঙ্কটেশ ফিল্মস প্রযোজিত এই চলচ্চিত্রে মুখ্য ভূমিকায় আছেন প্রসেনজিৎ চট্টোপাধ্যায়, নন্দনা সেন, ইন্দ্রনীল সেনগুপ্ত প্রমুখ।


title: অটোগ্রাফ (২০১০-এর চলচ্চিত্র)

text: চলচ্চিত্রটি বিশ্ববিখ্যাত পরিচালক সত্যজিৎ রায় পরিচালিত এবং মহানায়ক উত্তম কুমার অভিনীত "নায়ক"-এর প্রতি এক শ্রদ্ধাজ্ঞাপন।


title: অটোগ্রাফ (২০১০-এর চলচ্চিত্র)

text:
চলচ্চিত্রটি শুরু হয় সত্যজিৎ রায়ের খ্যাতনামা চলচ্চিত্র "নায়ক" পুনঃনির্মানের একটি প্রস্তাব থেকে। নতুন পরিচালক ও কাহিনীনির্মাতা শুভব্রত (ইন্দ্রনীল সেনগুপ্ত) বিখ্যাত বাঙালি অভিনেতা অরুণ চ্যাটার্জী (প্রসেনজিৎ চট্টোপাধ্যায়) কে এই প্রস্তাব দেয়। অরুণ এই প্রস্তাবে রাজি হয় এবং চলচ্চিত্রের প্রযোজনা করতেও রাজি হয়। শুভব্রত তার বান্ধবী শ্রীনন্দিতা বা শ্রীন (নন্দনা সেন) কে অরুণের বিপরীতে অভিনয়ের অণুরোধ করে। এরমধ্যে অরুন ও শ্রীন পরস্পরের কাছে আসে এবং অরুণ তাকে নিজের অতীতের নানা ঘটনা বলে এবং আবেগের মাধ্যমে পরিস্থিতকে নিজের আয়ত্তে নিয়ে নেয়। এই ঘটনা ক্যামেরায় ধারণ করে শুভব্রত তা প্রেসের কাছে ছেড়ে দেয়। এতে শ্রীনন্দিতা রেগে গিয়ে শুভব্রতর সাথে নিজের সম্পর্ক ভেঙে দেয়। অরুণ ভাবে এই কাজ শ্রীনন্দিতা করেছে এবং সে তার সাথে ঝগড়া করে চলচ্চিত্রের মুক্তিকেই বন্ধ করে দেয়। পরে সে সব জানে যে এই ঘটনায় শ্রীনের কোন দোষ নেই। সে নিজের ভুল স্বীকার করে অণুতপ্ত হয় এবং শ্রীনের কাছে ফিরে আসতে হয়। চলচ্চিত্রের শেষে দেখা যায় যে শ্রীন তার সাথে অরুণের পরিচয়কালীন সময়ে যে ধাবাতে মিলত, সেখানেই নিজের মোবাইল নম্বর রাখছে।দেবজ্যোতি মিশ্র এবং অণুপম রায় এই চলচ্চিত্রের সঙ্গীত পরিচালনা করেন। গানের কথা লেখেন অণুপম রায়, শ্রীজাত এবং সৃজিত মুখোপাধ্যায়। গোটা বাংলার দর্শকদের কাছে "আমাকে আমার মত থাকতে দাও" জনপ্রিয় হয়ে ওঠে। "চল রাস্তায়", "উঠেছে জেগে সকালগুলো" ও "বেঁচে থাকার গান"ও সমালোচকদের প্রশংসা কুড়োয়।
চলচ্চিত্রের কেন্দ্রীয় চরিত্র অরুণ চ্যাটার্জী (উত্তম কুমারের আসল নাম)। সৃজিতের স্পর্শ চলচ্চিত্রটিকে তাৎপর্যপূর্ণভাবে "নায়ক" থেকে সরিয়ে আনেন। চলচ্চিত্রটির কিছু তথ্যসূত্র নেয়া হয়েছে ইংমার বার্গম্যানদের মত চলচ্চিত্রনির্মাতাদের এবং "ওয়াইল্ড স্ট্রবেরিস"-এর মত চলচ্চিত্রের থেকে। এতে আর ডি বর্মণ এবং "দ্য গডফাদার"-এর উল্লেখ আছে। এর একটি দৃশ্যে ওয়ং কার ওয়াইর চলচ্চিত্র "ইন দ্য মুড ফর লাভ" থেকে "জুমেজু'র থিম" ব্যবহৃত হয়েছে। চলচ্চিত্র ব্যবহৃত স্টুডিওর দেয়ালে দেখা যায় বাংলার কিংবদন্তি চলচ্চিত্রনির্মাতা ঋত্বিক ঘটক ও "জলসাঘর" থেকে ছবি বিশ্বাস-এর ছবি ঝোলানো ছিল। "অটোগ্রাফ" বাংলা ছবির জগতের অন্যতম বেশি আয় করা ছবিগুলোর একটি।


title: অটোগ্রাফ (২০১০-এর চলচ্চিত্র)

text: ১৭ই অক্টোবর, ২০১০ সালে আন্তর্জাতিকভাবে আবুধাবি চলচ্চিত্র উৎসবে এর প্রিমিয়ার শো অনুষ্ঠিত হয়। নিউ ইয়র্কের এমআইএএসি (মাহিন্দ্রা ইন্দো-আমেরিকান আর্টস কাউন্সিল) (২০১০)-এ প্রসেনজিৎ চট্টোপাধ্যায় সেরা অভিনেতার মনোনয়ন লাভ করেন। গ্লাসগো আন্তর্জাতিক চলচ্চিত্র উৎসব এবং লন্ডন ভারতীয় চলচ্চিত্র উৎসব (২০১১) তে চলচ্চিত্রটি অফিশিয়ালভাবে নির্বাচিত হয়। কালা ঘোড়া চলচ্চিত্র উৎসব (মুম্বই) এবং দর্পন চলচ্চিত্র উৎসব (সিঙ্গাপুর) এ এর প্রদর্শনী হয়।


title: অটোগ্রাফ (২০১০-এর চলচ্চিত্র)

text: কলকাতা বক্স অফিস অণুযায়ী এটি দিল্লি, মুম্বই, ব্যাঙ্গালোর ও পুনে ছাড়াই শুধুমাত্র পশ্চিমবঙ্গেই টানা ১২০ দিন চলে।


title: অটোগ্রাফ (২০১০-এর চলচ্চিত্র)

text: চলচ্চিত্রটি এখন পর্যন্ত মোট ২১টি পুরস্কার লাভ করে।


title: অটোগ্রাফ (২০১০-এর চলচ্চিত্র)

text: রিভিউ ওয়েবসাইট ক্যালকাটাটিউব.কম বলে, "এটি অবশ্য দর্শনীয় একটি চলচ্চিত্র যা আপনার হৃফয় ও আত্মাকে স্পর্শ করবে।" এটি আরো বলে যে চলচ্চিত্রটি ছবি বানানোর অন্তঃদৃষ্টিপূর্ণ বাইট ধারণ করার মত করেই দৃশ্যাধারণ করা হয়েছে। সাবধানতার সাথে চিত্রধারণ, সাথে সম্পূর্ণ চিত্রজুড়ে ধীর প্রযোজনা নকশা, সাথে সঙ্গীত এবং শব্দ অভিনয়ের একটি অংশে পরিণত হয়েছে। কোন ছেলেখেলা সংলাপ নয়, বরং এতে প্রয়োজনীয় নীরবতা আছে।


title: অটোগ্রাফ (২০১০-এর চলচ্চিত্র)

text: 2. ^Gautam Chakraborty "Parichalaker Bajimaat - Autograph Movie Review" Anandabazaar Patrika, 23 October 2010.


title: ২০০৮ গ্রীষ্মকালীন অলিম্পিকে দৌড়বাজী – মহিলাদের ট্রিপল জাম্প

text: ২০০৮ অলিম্পিক গেমসে মহিলাদের ট্রিপল জাম্প প্রতিযোগিতা আগস্টের ১৫ থেকে ১৭ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।


text: যোগ্যতানির্ণায়ক মাপকাঠি ছিল (A মান) এবং (B মান)।


text: ক্যামেরুনের প্রতিযোগী ফ্র্যাঙ্কোয়েস ব্যাঙ্গো এটোন সব সেরা ১৫.৩৯ মিটার লাফিয়ে দেশের ইতিহাসে অলিম্পিক থেকে দ্বিতীয় ব্যক্তিগত স্বর্ণপদক লাভ করেন।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।


text: ন্যূনতম ১৪.৪৫ মিটার (Q) বা সেরা ১২জন প্রতিযোগী (q) ফাইনালে যাবে।


text: ১৭ই আগস্ট ফাইনাল অনুষ্ঠিত হয়।


title: তারানাথ

text: তারানাথ বা কুন-দ্গা'-স্ন্যিং-পো () (১৫৭৫-১৬৩৪) জো-নাং বৌদ্ধবিহারের ছাব্বিশতম প্রধান ও র্তাগ-ব্র্তান-দাম-ছোস-গ্লিং বৌদ্ধবিহারের প্রতিষ্ঠাতা ছিলেন।


title: তারানাথ

text: তারানাথ ১৫৭৫ খ্রিষ্টাব্দে তিব্বতের খা-রাগ () নামক স্থানে জন্মগ্রহণ করেন। চার বছর বয়সে তাঁকে ছোস-লুং-ব্যাং-র্ত্সে () বৌদ্ধবিহারে নিয়ে আসা হয় এবং সেখানে তাঁকে আনুষ্ঠানিকভাবে কুন-দ্গা'-গ্রোল-ম্ছোগ () জো-নাং বৌদ্ধবিহারের চব্বিশতম প্রধানের পুনর্জন্ম বলে চিহ্নিত করা হয়। এরপর তিনি কুন-দ্গা'-গ্রোল-ম্ছোগের বিভিন্ন শিষ্যের নিকট বিভিন্ন বিষয়ে শিক্ষালাভ করেন, যেমন ব্যাম্স-পা-ল্হুন-গ্রুব () সূত্র ও তন্ত্র সম্বন্ধে, র্দো-রিং-কুন-দ্গা'-র্গ্যাল-ম্ত্শান () মার্গফল সম্বন্ধে, ব্রাগ-স্তোদ-পা-ল্হা-দ্বাং-গ্রাগ্স-পা () নারো পার ছয় যোগ ও মহামুদ্রা সম্বন্ধে এবং কুন-দ্গা'-দ্পাল-ব্জাং () নামক জো-নাং বৌদ্ধবিহারের পঁচিশতম প্রধান ও লুং-রিগ্স-র্গ্যা-ম্ত্শো () তাঁকে কালচক্র সম্বন্ধে শিক্ষাদান করেন। চৌদ্দ বছর বয়স থেকে ভারতীয় পন্ডিত বুদ্ধগুপ্তনাথের নিকট শিক্ষা গ্রহণ করেন। এছাড়াও বলভদ্র, নির্বাণশ্রী, পূর্ণানন্দ, পূর্ণবজ্র এবং কৃষ্ণভদ্র নামক ভারতীয় পন্ডিতরাও তাঁকে শিক্ষাদান করেন ও সংস্কৃত বৌদ্ধগ্রন্থগুলির তিব্বতী অনুবাদে সহায়তা করেন।


title: তারানাথ

text: ১৫৮৮ খ্রিষ্টাব্দে কুন-দ্গা'-দ্পাল-ব্জাং তারানাথকে জো-নাং বৌদ্ধবিহারের ছাব্বিশতম প্রধান হিসেবে নির্বাচিত করেন। এই সময়ে তিনি দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতার শিক্ষাকে পুনরায় প্রচারের দায়িত্ব নেন। তিনি দোল-পো-পা-শেস-রাব-র্গ্যাল-ম্ত্শান প্রচারিত গ্ঝান-স্তোং তত্ত্বের একনিষ্ঠ সমর্থক ছিলেন এবং এই তত্ত্বের ভুল পর্যালোচনাগুলিকে সংশোধন করেন। এই বিহারের প্রধান থাকার সময় তিনি দুইশত ষাট বছর পূর্বে দোল-পো-পা-শেস-রাব-র্গ্যাল-ম্ত্শান দ্বারা নির্মিত একটি বৃহদাকার স্তূপের সংস্কার সাধন করেন। ১৬০৪ খ্রিষ্টাব্দে তিনি গ্ঝান-স্তোং তত্ত্বের ওপর গ্ঝান-স্তোং-দ্বু-মা'ই-র্গ্যান () নামক একটি বিখ্যাত গ্রন্থ রচনা করেন। ১৬০৮ খ্রিষ্টাব্দে তিনি দ্পাল-দুস-ক্যি-'খোর-লো'ই-ছোস-ব্স্কোর-গ্যি-ব্যুং-খুংস-ন্যের-ম্খো () নামক ভারতের বৌদ্ধধর্মের ইতিহাস সম্বন্ধে তাঁর বিখ্যাত গ্রন্থ রচনা করেন। ১৬১৫ খ্রিষ্টাব্দে ফুন-ত্শোগ্স-র্নাম-র্গ্যাল নামক গ্ত্সাং-পা রাজবংশের রাজা তারানাথকে একটি বৌদ্ধবিহার নির্মাণের জন্য জমি দান করেন। এই বিহারের নির্মাণ ১৬২৮ খ্রিষ্টাব্দে শেষ হয় এবং র্তাগ-ব্র্তান-দাম-ছোস-গ্লিং () বৌদ্ধবিহার নামে পরিচিত হয়।


title: কুন-দ্গা'-রিন-ছেন-র্গ্যা-ম্ত্শো

text: কুন-দ্গা'-রিন-ছেন-র্গ্যা-ম্ত্শো () জো-নাং বৌদ্ধবিহারের সাতাশতম প্রধান ও র্তাগ-ব্র্তান-দাম-ছোস-গ্লিং বৌদ্ধবিহারের তৃতীয় প্রধান ছিলেন।


title: কুন-দ্গা'-রিন-ছেন-র্গ্যা-ম্ত্শো

text: কুন-দ্গা'-রিন-ছেন-র্গ্যা-ম্ত্শো সপ্তদশ শতাব্দীতে মধ্য তিব্বতে জন্মগ্রহণ করেন। তিনি তারানাথ নামক জো-নাং ধর্মসম্প্রদায়ের বিখ্যাত পন্ডিতের নিকট দীক্ষালাভ করেন এবং সূত্র ও কালচক্র সহ অন্যান্য তন্ত্র সম্বন্ধে অধ্যয়ন করেন। সাংস-র্গ্যাস-র্গ্যা-ম্ত্শো () নামক র্তাগ-ব্র্তান-দাম-ছোস-গ্লিং () বৌদ্ধবিহারের দ্বিতীয় প্রধানের মৃত্যুর পর তিনি ঐ বিহারের প্রধান নির্বাচিত হন। তারানাথের পর তিনি পরবর্তী পনেরো বছর জো-নাং বৌদ্ধবিহারের সাতাশতম প্রধান হিসেবে নির্বাচিত হন। ১৬৫০ খ্রিষ্টাব্দে পঞ্চম দলাই লামা জো-নাং ধর্মসম্প্রদায়ের অধীনস্থ জো-নাং বৌদ্ধবিহার দ্গে-লুগ্স ধর্মসম্প্রদায়ের অধীনে নিয়ে এলে কুন-দ্গা'-রিন-ছেন-র্গ্যা-ম্ত্শো পালিয়ে যেতে বাধ্য হন। পরবর্তীকালে তিনি গ্সাংস-স্ঙ্গাগ্স-রি-বো-ব্দে-ছেন () নামক বৌদ্ধবিহারে বাকি জীবন অতিবাহিত করেন। তাঁর প্রধান দুই শিষ্য ছিলেন ব্লো-গ্রোস-র্নাম-র্গ্যাল () এবং 'ব্রোগ-দ্গে-কুন-দ্গা'-দ্পাল-ব্জাং ()।


title: ওমর আলী

text: ওমর আলী () (২০ অক্টোবর ১৯৩৯ – ৩ ডিসেম্বর ২০১৫) একজন বাঙালি বাংলাদেশী রোম্যান্টিক কবি যিনি ষাট দশকের কবি হিসেবে চিহ্নিত। তিনি তাঁর রচিত প্রেমের কবিতাসমূহের জন্য বিখ্যাত। শ্যামবর্ণা স্বাস্থ্যবতী আদিম বাঙালি নারীকে তিনি তার সমস্ত ইন্দ্রিয়ানুভূতি দিয়ে আবিষ্কার করতে উদ্যোগী হয়েছেন। তার কবিতায় গ্রাম বাংলার মাটির অকৃত্রিম সোঁদা গন্ধ মেলে। প্রেয়সীর সংস্পর্শ, মিলন ও বিরহ, অফুরন্ত প্রকৃতি সৌন্দর্যের রোমান্টিক অনুকল্পে তার কাব্য বাঙময় হয়েছে।


title: ওমর আলী

text: তিনি হাম্মাদিয়া হাই স্কুল থেকে ১৯৫৫ সনে প্রবেশিকা, কায়েদে আযম কলেজ থেকে ১৯৬২ সনে উচ্চ মাধ্যমিক, এডওয়ার্ড কলেজ, পাবনা থেকে ১৯৬৫ সনে স্নাতক, ঢাকা বিশ্ববিদ্যালয় থেকে ১৯৭০ সনে ইংরেজিতে স্নাতকোত্তর, রাজশাহী বিশ্ববিদ্যালয় থেকে ১৯৭৮ সালে বাঙলায় স্নাতকোত্তর করেন। পেশাগত জীবনে তিনি অধ্যাপক ছিলেন। সরকারি শহিদ বুলবুল কলেজ পাবনা থেকে ১৯৯৭ সনের ২১ অক্টোবর অবসর গ্রহণ করেন।


title: ওমর আলী

text:
ওমর আলীর প্রথম কাব্যগ্রন্থ "এদেশে শ্যামল রঙ রমণীর সুনাম শুনেছি" প্রকাশিত হয় ১৯৬০ খ্রিষ্টাব্দে। এছাড়াও তার প্রকাশিত কবিতাগ্রন্থ
হচ্ছে


title: আবরাজ আল-বাইত টাওয়ার্স

text:
আবরাজ আল-বাইত টাওয়ার্স, এছাড়াও মক্কা রয়েল হোটেল ক্লক টাওয়ার নামে পরিচিত, হল সৌদি আরবের মক্কার সরকারের মালিকানাধীন একটি কমপ্লেক্স ভবন। এই টাওয়ারটি রাজা আব্দুল আজিজ এনডাওমেন্ট প্রকল্পের একটি অংশ। ভবনটি কয়েকটি বিশ্ব রেকর্ড ধারণ করে আছে; যেমন- বিশ্বের সবচেয়ে লম্বা ঘড়ির টাওয়ার এবং বিশ্বের বৃহত্তম ঘড়ি মুখ। কমপ্লেক্সটি হোটেল টাওয়ার তাইওয়ানের তাইপে ১০১ টপকিয়ে ২০১২ সালে বিশ্বের দ্বিতীয় সর্বোচ্চ ভবন হয়ে ওঠে এবং বর্তমানে বিশ্বের তৃতীয় সর্বোচ্চ ভবনের মর্যাদা লাভ করেছে, শুধুমাত্র দুবাই এর বুর্জ খলিফা এবং সাংহাই এর সাংহাই টাওয়ার ছাড়া। বিল্ডিং কমপ্লেক্সটি হল বিশ্বের বৃহত্তম মসজিদ এবং ইসলামের সবচেয়ে পবিত্র জায়গা মসজিদ আল হারাম থেকে মাত্র মিটার দূরে। কমপ্লেক্সের ডেভেলপার ও ঠিকাদার হল সৌদির বিনলাদিন গ্রুপ যেটি কিংডমের সর্ববৃহৎ নির্মাণ কোম্পানী।
কমপ্লেক্সটি আইয়াদ দুর্গ ধ্বংসের পরে নির্মিত হয়েছিল। যা ১৮ শতকের একটি অটোমান দুর্গ যেটি গ্র্যান্ড মসজিদ থেকে দেখা যেত। সৌদি সরকার কর্তৃক ২০০২ সালে দুর্গ ধ্বংস নিয়ে তুর্কিরা স্ফুলিঙ্গ ছড়ান এবং আন্তর্জাতিক হৈচৈ সৃষ্টি হয়।


title: আবরাজ আল-বাইত টাওয়ার্স

text: কমপ্লেক্সটি সবচেয়ে লম্বা টাওয়ার ৬০১ মিটার (১,৯৭২ ফুট) উচ্চতা নিয়ে সৌদি আরবে সর্বোচ্চ উচ্চতম ভবন হিসাবে দাঁড়িয়েছে। বর্তমানে এটি তাইপেই, তাইওয়ান এর তাইপেই ১০১কে টপকানো বিশ্বের তৃতীয় উচ্চতম ভবন।


title: একজিমা

text: একজিমা (ইংরেজী: Eczema ) এক প্রকাম চর্ম রোগ যা বাংলাদেশে পামা, বিখাউজ, কাউর ঘা ইত্যাদি স্থানীয় নামে পরিচিত। চিকিৎসা শাস্ত্রে এটিকে সচরাচর এটপিক ডার্মাটাইটিস (ইং: atopic dermatitis) হিসাবে উল্লেখ করা হয়ে থাকে, কারণ অধিকাংশ ক্ষেত্রে একজিমার অন্যতম উৎস বংশগত বলে ধারণা করা হয়। এই রোগে ত্বকের বিশেষ কোন কোন স্থানে প্রদাহ সৃষ্টি হয়। আক্রান্ত স্থান লালাভ দেখায়, এখানে পুঁজবটী জন্মে, চুলকায়, রস ক্ষরণ হতে পারে এবং মামড়ি পড়ে। এটি কোন সংক্রামক রোগ নয়। তবে এ রোগ থেকে হাঁপানি এবং হে ফিভার হয়ে থাকে। এটি দীর্ঘ মেয়াদী সমস্যা যাতে অতি শুষ্ক ত্বক ফেটে যায়, পুরু হয়ে ওঠে, চুলকানির সৃষ্টি হয় এবং ফুস্কুড়ি হতে পারে। ঠিক কী কারণে একজিমা হয়ে থাকে তা এখনো জানা যায় নি। বলা হয়েছে অন্তর্ভূত কারণের (যেমনঃ এলার্জি) বহি:প্রকাশ একজিমা। শরীরের যে কোন স্থানেই একজিমা হতে পারে, তবে হাত, পা, বাহু, হাঁটুর বিপরীত পৃষ্ঠা, গোড়ালী, হাতের কব্জি, ঘাড় ও ঊর্ধ বক্ষস্থল ইত্যাদি অংশ বেশি আক্রান্ত হয়ে থাকে। একজিমার ঔষধ অদ্যবধি আবিষ্কৃত হয় নি, তবে এমোলিয়েণ্টস (Emollients) এবং স্টেরেয়ড মলম (steroid ointments) একজিমার প্রকোপ নিয়ন্ত্রনে রাখা হয়।


title: সৃজিত মুখোপাধ্যায়

text: সৃজিত মুখোপাধ্যায় (জন্মঃ ২৩ সেপ্টেম্বর ১৯৭৭) একজন ভারতীয় বাঙালি চলচ্চিত্র পরিচালক, অভিনেতা, চিত্রনাট্যকার, অর্থনীতিবিদ। ২০১০ সালে 'অটোগ্রাফ' ছবিটি পরিচালনার মাধ্যমে তিনি আলোচনায় আসেন যে ছবিটি বাণিজ্যিকভাবে সফল হয় এবং সমালোচকদের দ্বারা প্রশংসিত হয়। ডিসেম্বর ২০১৭ পর্যন্ত তিনি মোট ১১টি চলচিত্র পরিচালনা করেছেন: বাইশে শ্রাবন, হেমলক সোসাইটি , মিশর রহস্য, জাতিস্মর, চতুষ্কোণ, নির্বাক, রাজকাহিনী, জুলফিকার, বেগমজান এবং ইয়েতি অভিযান। তার সবগুলো ছবিই সমালোচকদের কাছে প্রশংসিত হয় এবং ব্যাপক সাড়া ফেলে। ৬১ তম জাতীয় চলচিত্র পুরষ্কারে তার পরিচালিত 'জাতিস্মর' ছবিটি চারটি পুরষ্কার জিতে নেয়। ৬২ তম জাতীয় চলচিত্র পুরষ্কার অনুষ্ঠানে তার পরিচালিত 'চতুষ্কোণ' সিনেমাটির জন্য তিনি সেরা পরিচালক এবং সেরা চিত্রনাট্য বিভাগে পুরষ্কার জিতে নেন। তার পরিচালিত রাজকাহিনী সিনেমাটি হিন্দিতে 'বেগম জান' শিরোনামে পুনঃনির্মিত হয়েছে যার নাম ভূমিকায় অভিনয় করেছেন বিদ্যা বালান। তার নির্মানাধীন চলচ্চিত্র উমা, এক যে ছিলো রাজা, পিউ ন।


title: সৃজিত মুখোপাধ্যায়

text: সৃজিত মুখোপাধ্যায় তার শৈশব জীবন শেষ করেন দোলনা ডে হাই স্কুল এবং সাউথ পয়েন্ট স্কুল থেকে। তারপরে তিনি প্রেসিডেন্সী কলেজ থেকে অর্থনীতিতে স্নাতক পাশ করেন। পরবর্তীতে তিনি জহরলাল নেহেরু বিশ্ববিদ্যালয় থেকে অর্থনীতিতে এম.ফিল এবং পিএইচডি শেষ করেন। তার বাবা সমরেশ মুখোপাধ্যায় একজন স্থাপত্যবিদ্যার অবসর প্রাপ্ত শিক্ষক। তিনি ছিলেন একাধারে কবি, শিক্ষক, চিত্রশিল্পী। তার মা এনটমি বিভাগের একজন শিক্ষক।


title: সৃজিত মুখোপাধ্যায়

text: সৃজিত মুখোপাধ্যায় অর্থনীতিবিদ ও পরিসংখ্যানবিদ হিসেবে কাজ করার সময় দিল্লীতে ইংরেজী সার্কিট থিয়েটারের সাথে বেশ ভালোভাবে যুক্ত হন। তারপরে ২০১০ সালে তিনি প্রথম চলচ্চিত্র "অটোগ্রাফ" তৈরী করেন। চলচ্চিত্রটি ব্যাপক জনপ্রিয়তা লাভ করে। এর ধারাবাহিকতায় তিনি ২০১১ সালে "বাইশে শ্রাবণ", ২০১২ সালে "হেমলক সোসাইটি"', ২০১৩ সালে "মিশর রহস্য", ২০১৪ সালে "জাতিস্মর" ও "চতুষ্কোণ" ২০১৫ সালে নির্বাক এবং রাজকাহিনী চলচ্চিত্র পরিচালনা করেন।


title: সিলেটের ইতিহাস

text:
প্রাচীনকালে অস্ট্রেলীয়, দ্রাবিড় মঙ্গোলীয়সহ বিভিন্ন জাতিগোষ্ঠী সিলেট বিভাগে বসবাস করতেন। প্রমাণ হিসেবে এই অঞ্চলের বেড়ে ওঠা গৌরবময় প্রাচীন কৃষি সভ্যতাকে ধরা হয়। ঐতিহাসিক অচ্যূতচরণ চৌধুরী এই বিভাগীয় অঞ্চলের প্রাচীনত্বের স্বীকৃতি দিয়েছেন। নৃবিজ্ঞানের সূত্রে বলা হয় "ভাষাগত দিক দিয়ে বিবেচনায় বলা হয়, আদি অস্ট্রেলীয়দের কথ্য ভাষার সাথে এখানকার আঞ্চলিক ভাষারও একটা মিল রয়েছে। কুড়ি (বিশ-সংখ্যা), গন্ডা (চার-সংখ্যা), নুন (লবণ), মিঠাই (মিষ্টী) ইত্যাদি সিলেটের মানুষের মুখের ভাষা, যাহা আদি অস্ট্রেলীয়দের ভাষা হিসেবে ধরা হয়। অস্ট্রেলীয়দের পরে কৃষিনির্ভর মঙ্গোলীয়দের এই অঞ্চলে আগমন ঘটে এবং কৃষিকর্মের মাধ্যমে তারা একে অন্যের সাথে মিশে যায়
অস্ট্রেলীয়দের আগমনের কিছুকাল পরে এই অঞ্চলে মঙ্গোলীয়রা ও আলপীয়রা আসে। অতঃপর উক্ত জাতিগোষ্ঠীগুলো তন্ময়ভাবে একে অন্যের সাথে মিশে যায়।
উল্লেখিত বিভিন্ন ঐতিহাসিক নিদর্শনের ভিত্তিতে মনে করা হয় আদি অস্ট্রেলীয়, দ্রাবিড়, মঙ্গোলীয়দের থেকে বেড়ে উঠেছে সিলেট বিভাগের প্রাচীন জনপদ ।।


title: সিলেটের ইতিহাস

text: শ্রীহট্ট বা সিলেট বিভাগে প্রাচীন কালে যে সব জাতিগোষ্টী বসবাস করতো, তাদের মধ্যে অনেকটি ছিল হিন্দুধর্মাবলম্বী। যারা হিন্দু নয়, তারা ভূত, বৃক্ষ বা পশুর উপাসনা করতো। আবার বিভিন্ন সময়ে কেহ কেহ হিন্দু ধর্ম বর্জন করেছে। উক্ত আদিবাসীদের মধ্যে কুকি, খাসিয়া, তিপরা, মণিপুরী ও লালুং ইত্যাদি জাতিগোষ্ঠী প্রাচীন। অনুমানিক খ্রিস্টীয় চতুর্থ শতকের পরে এদেশে আর্যজাতির আগমন ঘটে। আর্যদের পূর্বে কুকিরাই এই অঞ্চলের মালিক ছিল বলে ধারণ করা হয়। আর্যজাতি এদেরকে বিতাড়িত করেছে বলে জানা যায়। কুকিদের মধ্যে অনেকেই হিন্দু ধর্ম অবলম্বন করে হালাম বা তিপরা বলে পরিচয় দিয়া থাকে।


title: সিলেটের ইতিহাস

text: অচ্যূতচরণ চৌধুরী সহ ইতিহাসবিদেরা বিভিন্ন তথ্য-উপাত্তের ভিত্তিতে ধারণা করেন; গঙ্গা ও ব্রহ্মপুত্র নদের সমস্ত উত্তর-পূর্ব অঞ্চল নিয়েই গঠিত ছিল প্রাচীন কামরুপ রাজ্য। যার অন্তর্ভুক্ত ছিল প্রাচীন শ্রীহট্ট বা সিলেট বিভাগ। গ্রীক বণিকের বরাত দিয়ে বলা হয়, গ্রীক বণিক 'টলেমির' বাণিজ্য বিস্তার গ্রন্থের অনুবাদে বলা হয়েছে "কিরাদিয়া" বা কিরাত দেশের উত্তরে পার্শ্ববর্তী দেশই প্রাচীন শ্রীহট্ট ভূমি। উল্লেখিত তথ্য মতে শ্রীহট্ট বা সিলেট বিভাগকে একটি প্রাচীন জনপদ ধরা হয়। তদুপরি প্রাচীন কামরুপ রাজ্যের অধিপতি ভগদত্ত রাজার উপ-রাজধানী সিলেট বিভাগের "লাউড় পর্বতে" বিদ্যমান থাকা এই অঞ্চলের সর্ব-প্রাচীন নিদর্শন। শ্রীহট্ট অঞ্চলে জনশ্রুতি রয়েছে, পৌরাণিক যুগে মহাভারত সমরে নিহত "ভগদত্ত রাজা" কামরুপ রাজ্যের শাসক ছিলেন। রাজা ভগদত্তের আমলে সিলেট বিভাগের হবিগঞ্জ জেলার আওতাধীন লাউড় অঞ্চলে কামরুপ রাজ্যের শাখা রাজধানী ছিল। লাউড় অঞ্চলে উচু একটি পাহাড় দেখিয়ে লোকে সেখানে রাজা ভগদত্তের রাজধানীর নির্দেশ করে থাকে। পৌরাণিক কালে কামরুপ রাজা ভগদত্ত এদেশে (শ্রীহট্টে) আসলে লাউড়ের রাজধানী হতে দিনারপুরের প্রাচীন বাণিজ্য ঘাটি (বর্তমান দিনারপুর সদরঘাট) পর্যন্ত নৌকায় ভ্রমন করতেন। লাউড় পাহাড়ের সুড়ঙ্গ স্থানে রাজা ভগদত্তের রাজ বাড়ি ছিল বলে ধারণা করা হয়। সেই রাজ বাড়ীর ধ্বংসাবশেষ আজও বিদ্যমান।।


title: সিলেটের ইতিহাস

text: প্রাচীনকালে হিন্দু রাজাদের দ্বারা এদেশ (সিলেট) শাসিত হয়েছে, যার অনুমান করা হয় নিধনপুরে প্রাপ্ত ভাস্করভর্মনের তাম্রলিপি সহ ভাটেরায় প্রাপ্ত আরো দুই খানা ঐতিহাসিক তাম্রফলক থেকে। শ্রী যুক্ত স্বরুপ রায় “শ্রীহট্ট ভূগোল”" ও "মৌলবী আহমদ সাহেব“শ্রীহট্ট দর্পন"” "পুস্তকে লিখেছেন", উক্ত তাম্র ফলকদ্বয় পাঠে "সাগর পশ্চিমে" পদ পাওয়া যায়। পরবর্তিতে প্রত্নতত্ববিদ ডঃ রাজেন্দ্র লাল মিত্র উক্ত ফলকদ্বয় পাঠ করে এদেশের পশ্চিমাংশে প্রাচীন কালে বিরাট সাগর বিদ্যমান ছিল বলে, অর্থ করেন। ঐতিহাসিক অচ্যুতচরন চৌধুরী ত্রিপুরার ইতিহাস গ্রন্থের বরাতে লিখেন, শ্রীহট্টের দক্ষিণ পশ্চিমাংশ, ময়মনসিংহের পূর্বাংশ, ত্রিপুরার উত্তর পশ্চিমাংশে পুরাকালে বৃহত্তর হ্রদ ছিল। পরে ব্রহ্মপুত্র নদের অববাহিকায় ইহা ভরাট হয়ে, ঢাকা ময়মনসিং ও ত্রিপুরার সন্ধিস্থলে পরিণত হয়েছে। যার ফলশ্রুতিতে খ্রিস্টীয় সপ্তম শতকের চীনা পর্যটক হিয়েং সাং এই অঞ্চল ভ্রমণ করে, শিলিচতলকে (শ্রীহট্টকে) সমুদ্র নিকট বর্তী দেশ উল্লেখ করেন "


title: সিলেটের ইতিহাস

text: গবেষনা ও নৃতাত্ত্বিকভাবে ব্রহ্মপুত্র উপত্যকায় আর্যজাতির আগমন কাল চতুর্থ-পঞ্চম শতক ধরা হয়। ভারতবর্ষের আর্যযুগের শুরুতে যখন বঙ্গদেশে জনবসতি স্থাপনের প্রমাণ ছিলনা, তখন সিলেট একটি দেশ হিসেবে খ্যাত ছিল। যখন রামায়ণ লিখিত হয় তখন বঙ্গভূমী আর্যগণের কাছে পরিচিত ছিল, কিন্তু মানুষ বাসযোগ্য ছিল না। সে সময় উত্তর-পূর্ব বঙ্গই বঙ্গভূমী হিসেবে বাসযোগ্য ছিল।


title: সিলেটের ইতিহাস

text: সিলেট বা শ্রীহট্টের উক্ত উচ্চাংশ সহ ত্রিপুরা ইত্যাদি অঞ্চল ব্রহ্মপুত্র উপত্যকা, অথবা শ্রীহট্ট (উত্তর-পূর্ব বঙ্গ) ইত্যাদি নামে পরিচিত হতো। ভূ-তত্ববিদ বম্কিমচন্দ্র ও রমেশচন্দ্র গংদের বরাতে "শ্রীহট্টের ইতিবৃত্ত" ও অন্যান্য ঐতিহাসিক গ্রন্থে আরও লিখিত আছে, প্রাগৈতিহাসিক যুগে সিলেট সভ্য জাতির আবাসভূমি ছিল। ইহা প্রাচীন গ্রন্থাদি সহ বিভিন্ন সূত্রে পাওয়া যায়। বরাক বা বরবক্র, সুরমা, কুশিয়ারা এই বিভাগের প্রধান নদী। মণু ও ক্ষমা (খোয়াই) ইত্যাদি ক্ষীন নদী বরবক্রে মিশে প্রবাহিত হচ্ছে। প্রাচীন শাস্ত্রে আছে বরবক্র নদী পাপ নাশক। শাস্ত্র গ্রন্থের বরাতে বলা হয় সত্য যুগে "মণু নামের ভগবান" মণু নদীর তীরে শিব পূজা করতেন বলে এই নদীর নাম মণু নদী হয়েছে। শাস্ত্রে বিশ্বাসী হিন্দুগণ বরবক্র ও মণু নদীতে তীর্থযাত্রায় আসতো। বরবক্র, মণু ও ক্ষমা (খোয়াই) নদীগুলো এ অঞ্চলের ভূমি বিস্তার এবং উক্ত নদী গুলোকে ঘিরে তীর্থযাত্রীদের আসার মাধ্যমে অত্র অঞ্চলের জনবসতি বিস্তারের প্রধান কারণ হিসেবে অনুমান করা হয় ,। রামায়ণে উল্লেখিত চন্দ্রবংশীয় রাজা অমুর্ত্তরাজা পুণ্ড্রভূমি অতিক্রম করে যখন কামরুপে প্রাগজ্যোতিষ রাজ্য স্থাপন করেন, তখন বিম্রামিত্রের পুত্রগণ পিতার অভিশাপে অনার্য্যত্ব প্রাপ্ত হইয়া পুণ্ড্র ভূমিতে বাস করত। রামায়ণে অয্যোধ্যাকাণ্ডের সূত্রে লিখা হয়েছে; দশরথ রাজা যখন কৈকেয়িকে তার (দশরত রাজার) অধিকৃত দেশগুলোর কথা বলেছেন, তার মধ্যে বিশেষ দশটি জনপদের উল্লেখ আছে; সেগুলো দ্রাবিড়, সিন্ধু, সৌরাষ্ট, সৌবির, দক্ষিণাপথ, অঙ্গ, বঙ্গ, মগদ, মৎস ও কোশাল রাজ্য । উক্ত দশটি রাজ্যের মধ্যে যে বঙ্গের উল্লেখ রয়েছে, উহা মুলতঃ ছিল ব্রহ্মপুত্র নদের পশ্চিমে অবস্থিত বর্তমান "ভাগলপুর" অঞ্চল ।


title: সিলেটের ইতিহাস

text: বাংলার ইতিহাসে বলা হয় যে, প্রাচীন কালে গঙ্গা ও ব্রহ্মপুত্র নদ বাংলাদেশকে ভারতের মূল ভূখণ্ড থেকে পৃথক করে রেখেছিল। পূর্ব বঙ্গের (বাংলাদেশের) সিলেট, ঢাকা, রংপুর (চট্টগ্রাম বিভাগ ও ভুটান এবং আসাম তখন কার সময়ে কামরুপ রাজ্যের অধীন গণ্য ছিল। পুর্ব বঙ্গের উল্লেখিত অঞ্চল গুলোর মধ্যে সিলেটই সর্ব প্রাচীন হিসেবে বিবেচিত হয়। প্রাচীন (Ancient) ইন্ডিয়া গ্রন্থে পাওয়া যায়, প্রাচীন কালে কামরুপ রাজ্য প্রাচীন নদী 'করতোয়া' পর্যন্ত বিস্তৃত ছিল (On the Early 6th century A.D. Kamarupa became a powerful kingdom. It included the whole of the brahmaputra vally and sylhet, and extended to west as far as Karatoya river which continued to be the traditional boundary of kamarupa for a long time).।


title: সিলেটের ইতিহাস

text: প্রাচীন গ্রন্থ সমুহ, স্থাপত্য, জনশ্রুতি ও পুরাকীর্তি সূত্রে ধারনা করা হয়, মহাভারত সমরে নিহত কামরুপ রাজা ভগদত্তের পরে তাঁর (ভগদত্ত রাজার) বংশীয় ১৯ জন নৃপতি শ্রীহট্ট অঞ্চলে রাজত্ব করেছেন। ইতিহাস গবেষক দেওয়ান নুরুল আনওয়ার "জালালাবাদের কথা" গ্রন্থে লিখেছেন খ্রিস্টিয় সপ্তম শতক পর্যন্ত সিলেট কামরুপ রাজ্যের অন্তর্গত ছিল। নিধনপুরে প্রাপ্ত "ভাস্করবর্মনের" "তাম্রলিপি" সূত্রে বলা হয় ভাস্করবর্মন খ্রিস্টীয় ৬৫০ সাল পর্যন্ত সমস্ত উত্তর পূর্ব ভারত সহ শ্রীহট্টে রাজত্ব করেছেন । এশিয়াটিক সোসাইটির প্রকাশিত একটি প্রবন্ধে (Journal) ভাস্করবর্মনের আমন্ত্রনে আগত হিয়েং সাংএর ভ্রমনের লিপিবদ্ধ বর্ণনায় যে ছয়টি দেশের উল্লেক পাওয়া যায় তার মধ্যে সমতট, তাম্রলিপ্ত ও শিলিচাটল উল্লেখযোগ্য। উল্লেখিত তথ্য মতে "শিলিচাটল"ই হচ্ছে প্রাচীন শ্রীহট্ট বর্তমান বাংলাদেশের একটি প্রশাসনিক অঞ্চল সিলেট বিভাগ। ভাস্করবর্মনের পর স্লেচ্ছাদিনাথ শালস্থম্ভ (৬৫০-৬৭৫) দ্বারা বর্মনদের সিংহাসন অধিকৃত হয়। শালস্থম্ভ নিজেকে ভগদত্ত বংশীয় বা বর্মনদের উত্তরসূরি হিসেবে আখ্যায়িত করেন। শালস্থম্ভের অধঃস্থন রাজা হর্ষবর্মন (রাজত্বকাল, ৭৩০-৭৫০) অত্র রাজ্যে রাজত্ব করেন। ব্রহ্মপুত্র পরবর্তি সমস্ত রাজ্য সমুহে হর্ষবর্ধনের সময় বিরাট ধরনের অরাজকতা সৃষ্টির অভিমত রয়েছে। যার সূত্র ধরে সমস্ত বঙ্গ দেশ বিভিন্ন খণ্ড রাজ্যে বিভক্ত হয়ছে বলে অনুমান করা হয় । তত্কালে ত্রিপুরীদের রাজ্য "কিরাত ভূমী" হতে কাছারে স্থানান্তর হয় এবং শ্রীহট্টের কাছার, তরফ ও মনুকুল প্রদেশ সহ কুমিল্লা ও ঢাকার অনেকাংশ ত্রিপুরা রাজ্যের অন্তর্ভুক্ত হয় এবং তত্কালে শ্রীহট্টের প্রাচীন লাউড় রাজ্য কামরুপ হতে বিভক্ত হয়ে একটি পৃথক স্বাধীন রাজ্য হিসেবে পরিণত হয় বলে জানা যায় ।


title: সিলেটের ইতিহাস

text: স্মৃতি, স্থাপত্য, জনশ্রুতি ও পুরাকীর্তি ইত্যাদির ভিত্তিতে বলা হয় প্রাচীন শ্রীহট্টের লাউড় পর্বতে রাজা ভগদত্তের উপ-রাজধানী ছিল এবং শ্রীহট্টাঞ্চলে ইহাই সর্ব প্রাচীন রাজ্য বলে ধরা হয়। এছাড়া শ্রীহট্ট বা সিলেট বিভাগে আরো একটি প্রাচীন রাজ্যের উল্লেখ রয়েছে। যা প্রাচীন জয়ন্তীয়া রাজ্য নামে খ্যাত। অচ্যূতচরণ চৌধুরী জয়ন্তীয়া রাজ্যকে মহাভারত সময় কালের বলে বর্ণনা দিয়েছেন। মহাভারত সময় কালে জয়ন্তীয়া রাজ্যের অধীশ্বরী ছিলেন প্রমীলা। মহাভারত ও অন্যান্য শাস্ত্র গ্রন্থের বরাতে বলা হয়; কুরুক্ষেত্রের যুদ্ধ বিবরণীতে মহাবীর অর্জুনের "স্ত্রী" রাজ্য গমনের যে বর্ণনা পাওয়া যায় তাহা এই জয়ন্তীয়া রাজ্য। মহাবীর অর্জুন যধিষ্টরের "অশ্ব মেধযজ্ঞে" জয়ন্তীয়া রাজ্যে এসেছিলেন। বীর নারী প্রমীলা কর্তৃক অশ্ব মেধ বেঁধে রাখার কারণ অর্জুনের সাথে রাণীর যুদ্ধ সংঘটিত হয়। অবশেষে জয়ন্তীয়া রাণী অর্জুনের কাছে পরাজিত হলে অর্জুনের সাথে তার বিবাহ হয় এবং জয়ন্তীয়া জয়ের পরে বীর অর্জুন তথা হতে মণিপুর রাজ্যে গিয়েছিলেন। উক্ত ঘটনার পর দীর্ঘকাল যাবত জয়ন্তীয়া হিন্দু রাজাদের দ্বারা শাসিত হতো। এগার'শ শতকে জয়ন্তীয়ায় কামদেব নামে অধীপতির রাজত্বের উল্লেখ পাওয়া যায়। মোলব (সম্ভবত মোগলদের অধিকার ভুক্ত কোন সামন্ত রাজ্য) দেশের পণ্ডিত "কবিরাজ" কামদেবের আমন্ত্রণে জয়ন্তীয়ায় এসেছিলেন এবং জয়ন্তীয়াপতির উত্সাহে তিনি "রাধব পণ্ডব" নামের শাস্ত্র গ্রন্থের রচনা করেন। কামদেবের সময় কালে জয়ন্তীয়া রাজ্যকে কামরুপের খণ্ড রাজ্য হিসেবে ধরা হতো। কামদেব বংশীয় রাজাদের দীর্ঘ কাল পরে (প্রায় ১৫০০শতকে) কোচ বা খাসিয়াগণের নিয়ন্ত্রণে জয়ন্তীয়া শাসিত হয় এবং মোগলদের পরে ইহা ইংরেজদের অধিকারে আসে।


title: সিলেটের ইতিহাস

text: ঐতিহাসিক সৈয়দ মুর্তাজা আলী'র মতে পঞ্চম হতে ষষ্ঠ শতাব্দীর মধ্যে আর্যরা এই অঞ্চলে এসেছে। আর্যরা আসার পূর্বে অস্ট্রিক ও মঙ্গোলীয় নরগোষ্টি ছিল এ অঞ্চলের আদিম আধিবাসী। আজকাল অস্ট্রিকরা ভেড্ডী বলে নিজেদের পরিচয় দেয়। এদের বড় জাতের লোক পাহাড়ি অঞ্চলে বসবাস করতো। অপর ইতিহাস ব্রেতা মুমিনুল হক উক্ত জাতিগোষ্ঠির বর্ণনায় লিখেনঃ-তাদের (অস্ট্রিক ও মঙ্গোলীয় নরগোষ্টি) দেহের গঠন মাঝারি ধরণের, বাঁকা চোখ, গায়ের রং শ্যামলা ছিল। তারা হাড় ও পাথর দিয়ে অস্ত্র তৈরী করতো। ধান, পান, সুপারী, আদা, কলা ও হলুদ ছিল ঐ জাতিগোষ্ঠীর লোকের প্রাধান কৃষিজাত বস্তু। এছাড়া অস্ট্রিক ও মঙ্গোলীয় উভয় নরগোষ্ঠী ডিঙ্গি নৌকা ও ভেলা চড়ে জলপথে যাত্রা করত এবং নদী, খাল, হাওর ও বিলে মাছ ধরে শুকিয়ে শুঁটকি তৈরী করে রাখতো। যা তাদের খাদ্য সংকটে ব্যবহারে লাগতো। পরবর্তিতে অনুমানীক পঞ্চম শতকে নাক লম্বা, মাথা মোটা, গৌর বর্ণের আর্যজাতীর এ অঞ্চলে আগমন ঘটে এবং হিন্দু বর্ণের উপর আধিপত্ত বিস্তার করে। এই সময়ে সিলেটের প্রাচীন সংস্কৃতিতে ভারতীয় আর্য সংস্কৃতির মিশ্রন ঘটে। তত্কালে সিলেটের কাছার ও আসাম প্রভৃতি জোড়ে কামরুপ রাজ্য বিস্তৃত ছিল এবং শাসন দণ্ডে আর্যদের অধিকার ছিল বলে ঐতিহাসিক অচ্যুতচরণ সহ প্রায় সকলেই উল্লেখ করেছেন। রমেস চন্দ্র মজুমদার তার এনসিয়েন্ট ইন্ডিয়া (Ancient India) গ্রন্থে বাংলাদেশের রংপুর থেকে বগুরার করতোয়া নদী পর্যন্ত অত্র অঞ্চল কামরুপের অন্তর্গত ছিল বলে দেখিয়েছেন এবং সিলেট সহ বাংলাদেশের উল্লেখিত অঞ্চল গুলো আর্যজাতীয় শাসকদের দ্বারা শাসিত হতো। খ্রিস্টিয় অষ্টম শতাব্দী পর্যন্ত সিলেট সহ ব্রহ্মপুত্র উপত্যকার সমস্ত অঞ্চল অর্থাৎ আসাম মণিপুর কাছার ময়মনসিংহ জলপাইগুড়ি রংপুর ত্রিপুরা ইত্যাদিতে আর্যজাতীরাই শাসন দণ্ড পরিচালনা করত। আর্যদের অধিকারে তত্কালে সিলেটের লাউড় অঞ্চলে আর্য রাজ্য থাকার প্রমাণ অচ্যুতচরণ চৌধুরী তার শ্রীহট্টের ইতিবৃত্তে দিয়েছেন। ১৮৭২ সালে ভাটেরায় প্রাপ্ত তাম্রলিপি থেকে জানা যায় নবনীর্বান, গণগুণ নারায়ন ও গোবিন্দকেশব দেব নামক রাজাগণ এ অঞ্চলে এক সময় রাজত্ব করেছেন। অচ্যুতচরণ চৌধুরীর মতে ওরা আর্যবংশীয় রাজা ছিলেন। ঐতিহাসিক মতে দশম শতাব্দীতে বঙ্গদেশে যখন পাল রাজারা রাজ্যত্য করে সিলেটে তাদের অধিপত্য ছিল বলে কোন উল্লেখ নাই। সিলেটের প্রাচীন প্রশাসনিক ব্যবস্থার উল্লেখ সম্পর্কে এ অঞ্চলে প্রাপ্ত শিলালিপি, তাম্রলিপি, লোকগাঁতা ইত্যাদি সূত্রে বলা হয়; মহারাজ শ্রী চন্দ্রের সময়ে পৌণ্ডবর্ধন প্রদেশ বা ভুক্তির অন্তর্গত ছিল শ্রীহট্ট অঞ্চল। তখন শ্রীহট্ট মণ্ডল নামে ইহার উল্লেখ পাওয়া যায়।


title: সিলেটের ইতিহাস

text: ১৩০৩ খ্রিস্টাব্দে শাহ জালাল কর্তৃক ৩৬০ আউলিয়ার মাধ্যমে সিলেট বিজয় সম্পুণ্য হয় বলে স্বীকৃত। এ বিজয়ের মধ্য দিয়ে সিলেটে সুলতানী শাসনের সুত্রপাত ঘটে। সুলতানদের আমলে এ অঞ্চলের প্রশাসন ব্যবস্থাকে কয়েকটি ইকলিমে বা ইক্তায় বিভক্ত করা হয়। ইক্তার প্রাশাসককে ওজীর বলা হত। সিলেটের সর্ব প্রথম ওজীর হন সিকান্দর খান গাজী। এ সময় দিল্লীর সুলতানী পদে উপবিষ্ট ছিলেন আলাউদ্দীন খিলজী এবং বাংলার তত্কালীন সম্রাট ছিলেন শামস উদ্দীন ফিরুজ শাহ। সিকান্দর গাজী কয়েক বত্সর শাসন পরিচালনা করেন এবং শাহ জালাল জীবিত থাকা কালেই সিকান্দর গাজী এক নৌকা ডুবিতে মৃত্যু বরণ করেন। এ বিষয়টি তোয়ারিখে জালালী গ্রন্থে কবিতায় এ ভাবে উল্লেখ আছেঃ যখনে মরিল সেই গাজী সিকান্দরবেসরদার হৈল ছিলট নগরএজন্যে হযরত শাহ জালাল এমনীনিযুক্ত করি দেন সরদার তখনি সিকান্দর গাজীর পরে শাহ জালালের অন্য সঙ্গী অনুসারী হায়দর গাজী উপর সিলেটের শাসন ভার ন্যস্ত হয়। হায়দর গাজীর মৃত্যুর পর কার দ্বারা সিলেটের শাসন পরিচালিত হয়, তা অজ্ঞাত । অচ্যুতচরণ চৌধুরী তত্ত্বনিধির ধারণা করেন; হায়দর গাজীর পরে নবাব ইস্পেন্দিয়ার দ্বারা শাসিত হতে পারে। অতপর দিনাজপুরের রাজা গণেশ কর্তৃক গৌড়াধিপতি শামস উদ্দীন যখন নিহ্ত হন তখন সিলেটের শাসনকার্য কি ভাবে চলে ছিল তা জ্ঞাত হওয়া যায় নাই। এরপর গৌড় সম্রাট ইলিয়াছ বংশীয় বরবক শাহের পর ইউছুফ শাহের আমলে (১৪৮২ পুর্ব) সিলেটের সাথে গৌড়ের সম্পর্ক স্থাপিত হয়। শাহ জালালের দরগাহে প্রাপ্ত প্রস্তরলিপিতে ইউছুফ শাহের নাম অঙ্কিত থাকা এর প্রমান বলে অচ্যুতচরণ চৌধুরী মনে করেন। এ বংশীয় গৌড়ের শেষ রাজা মোজাফরের আমল (১৪৯৫ খ্রিঃ) পর্যন্ত গৌড়ের ছত্র-ছায়ায় থাকিয়া শাহ জালালের দরগাহের খাদিম গণ দ্বারা সিলেটের শাসন দণ্ড পরিচালিত হয়। অতপর হুসেন শাহের আমলে ময়মনসিংহ, ঢাকা, নেত্রকোনা, কিশুরগঞ্জ সহ সিলেটের সুনামগঞ্জ এলাকার নিম্না অঞ্চল নিয়ে ইকলিমে মুয়াজ্জমাবাদ নামে একটি প্রশাসনিক ইউনিট (প্রদেশ) ঘটিত হয়। এ সময় গৌড় হতে নিয়োজিত কানুনগ (দেওয়ান) গণ কর্তৃক সিলেট শাসিত হতো।


title: সিলেটের ইতিহাস

text:
দিল্লীর মোঘল সম্রাট বাবরের পরে তার পুত্র হুমায়ুন সম্রাট হওয়ার পর হুমায়ুন ও শের শাহের বিগ্রহ কালে (১৫৩৭ সালে ) বাংলার দেওয়ান ও কিছু কিছু জমিদারবর্গ স্বাধীনতা লাভে বিদ্রোহ গড়ে ছিল । এ সময় খোয়াজ ওসমান নামক এক বিদ্রোহী ইটা ও তরফ রাজ্য অধিকার করে। তখনকার সময়ে শ্রীহট্টের গৌড়রের শাসন কর্তা ইউসুফ খাঁ'র সাথে বিদ্রোহ খোয়াজ ওসমানের যুদ্ধ হয় । অপরদিকে মোঘল সম্রাট হুমায়ুনকে পরাজিত করে শের শাহ দিল্লীর সম্রাট হন । সিলেটের শাসনকর্তা ইউসুফ খা'র ভ্রাতা লোদি খাঁ সম্রাট শের শাহের দরবারে দিল্লীতে উপস্থিত হয়ে সিলেটের সার্বিক রাজনৈতিক অবস্থা বর্নণা করলে, শের শাহ লোদী খাঁকে বিদ্রোহ দমনে নিয়োজিত করে বাংলার নাজিম ইসলাম খাঁ'র সহযোগিতার জন্য সেখানে প্রেরণ করেন । পরবর্তিতে নাজিম ইসলাম খাঁ'র সেনাপতি সুজাত খাঁ'র সেনা বাহিনীর কাছে খোয়াজ ওসমান পরাজিত হলে তরফ ও ইটা রাজ্য মোগলদের শাসনে আসে। বিদ্রোহ দমনের পর লদি খাঁ পুর্ণ ক্ষমতার সাথে সিলেটে মোগল শাসন পুণ্য প্রতিষ্টা করেন। লোদি খাঁ'র মৃত্যুর পর তার পুত্র জাহান খাঁ সিলেটের শাসন প্রাপ্ত হন। জাহান খাঁ সময় দিল্লীর শাসকদের মধ্যে ও পরিবর্তন সংঘটিত হয়ে পর্যায়ক্রমে সম্রাট আকবর দিল্লীর সিংহাসনে উপবিষ্ট হন। সম্রাট আকবরের সময় কানুনগোদের (দেওয়ান) ক্ষমতা হ্রাস করা হয় সম্রাট আকবরের সময়ে সুবে বাংলা ১৯ টি সরকার ঘটন করা হলে সিলেট একটি সরকার রুপে গন্য হয়। সম্রাট আকবরের রাজস্ব বিভাগের মন্ত্রী রাজা তডরমাল সিলেটকে ৮টি মহালে বিভক্ত করে প্রতি মহালের রাজস্ব নির্ধারিত করেন। প্রাচীন তাম্রমুদ্রা অনুযায়ী সিলেটের এক একটি মহালের রাজস্ব নিম্নরুপঃ-
সিলেট বিভাগ হতে সম্রাট আকবরের মুদ্রানুসারে সর্ব মোট ১৬৭০৪০ টাকা রাজস্ব আদায় করা হত। এছাড়া সিলেট হতে বিভিন্ন ফলমূল, বৃক্ষ ও পশু-পক্ষী বিক্রয় করে আয়কর বৃদ্ধি করে দিল্লীর মোঘল দরবারে পাঠানো হত বলে আইন-এ আকবরী গ্রন্থে বরাতে শ্রীহট্টের ইতিবৃত্ত সহ বিভিন্ন ঐতিহাসিক গ্রন্থে উল্লেখ আছে। দিল্লী হতে নিযুক্ত আমিল বা ফৌজদারগণ রাজস্ব বিষয়ে ঢাকার নবাবের অধিনে এবং শাসন বিষয়ে মুর্শিবাদের অধিনে কাজ করতেন। ১৭২২ খ্রিস্টাব্দে বাংলার নবাব মুর্শিদকুলি খাঁ রাজস্বের পাকা হিসাব প্রস্তত করেন। এতে সরকার সিলেট ও এর নিকটস্থ এলাকা নিয়ে চাকলা শিলহাট (তত্কালের রেকড পত্রে উচ্চারণ) ঘটিত হয় । তত্কালে সুবে বাংলার ১৩ চাকলার মধ্যে শিলহাট দ্বাদশ স্থানীয় গণ্য ছিল । ত্রিপুরা রাজ্যের সরাইল (বর্তমান ব্রাহ্মণ বাড়ীয়া জেলার উপজেলা) ও ময়মনসিংহ জেলার জোয়ানশাহী প্রভৃতি প্রসিদ্ধ পরগণা চাকলা শিলহাটের অন্তর্ভুক্ত হয় এবং রাজস্ব বর্ধিত করে ১৬৭০৪০ থেকে ৫৩১,৪৫৫ টাকা নির্ধারণে শ্রীহ্ট্টকে ৮ মহাল হতে ১৪৮ মহালে বিভক্ত করা হয়। মহাল গুলো পর্বতিতে ভিন্ন ভিন্ন পরগণায় খ্যাত হয়। পরবর্তিতে সুজা উদ্দীনের সময় বাংলা ২৫ টি জমিদারীতে বিভক্ত হলে সিলেটকে ২১ নং স্থানে রাখা হয়। এ সময় বিবিধ ভিন্ন ভিন্ন নামে জায়গীর ভুমি বাদে শ্রীহট্টের খালসা ভুমি ৩৬ টি পরগণাভুক্ত ছিল।


title: সিলেটের ইতিহাস

text: ষোড়শ শতাব্দিতে ভারত ও পুর্ব এশিয়ায় বাণিজ্যের উদ্দেশে একদল ব্রিটিশ বণিক একটি জয়েন্ট-স্টক কোম্পানি গঠন করে। উক্ত কোম্পানির সরকারি নাম "ব্রিটিশ ইস্ট ইন্ডিয়া কোম্পানি"। এ সালের ৩১ ডিসেম্বর ইংলান্ডের রাণী প্রথম এলিজাবেথ কোম্পানিকে ভারতে বাণিজ্যের জন্য রাজকীয় সনদ প্রদান করেন। এ সনদের ভিত্তিতে উক্ত কোম্পানি ২১ বছর পর্যন্ত ভারতের পুর্বাঞ্চলে বাণিজ্যের একচেটিয়া অধিকার লাভ করেছিল। উক্ত কোম্পানি ভারতের গুজরাট রাজ্যের সুরাট শহরে ১৬০৮ খ্রিস্টাব্দে মুঘল সম্রাট জাহাঙ্গীরের কাছ থেকে প্রথম বাণিজ্য কুঠির স্থাপনের অনুমতি পায়। পরে তারা হুগলি সহ ভারতের অন্যান্য শহরে কুঠির স্থান করে । সপ্তদশ শতাব্দীতে (১৬৫৮ সালে) কোম্পানির প্রতিনিধি জেমস হার্ট ঢাকা শহরে অনুপ্রবেশ করলে তার মধ্য দিয়ে বাংলায় ব্রিটিশদের আগমন শুরু হয় । ১৭১৫ সালে মোঘল দরবার হতে অনুমতি পেয়ে কোম্পানির নিজেস্ব ব্রিটিশ মুদ্রার প্রচলন শুরু করে। ১৭৩২ সালে মির্জা মোহাম্মদ আলী (আলীবর্দী খাঁ) ওড়িশা, রাজমহল ও বিহারের ফৌজদার ও সুজাউদ্দিন মুহাম্মদ খানের প্রধান উপদেষ্টার দায়িত্ব পালনে করেন। এ সালে সম্রাট মুহাম্মদ শাহ কর্তৃক বিহারকে বাংলার সুবাদের অন্তর্ভুক্ত করেন । এ সময় পর্যন্ত সিলেট মুঘলদের নিযুক্ত নবাবগণ দ্বারা শাসিত হতো । মুর্শিদাবদের ইতিহাস গ্রন্থের বরাতে অচ্যুতচরণ চৌধুরী লিখেন; সিলেটে নিযুক্ত (১৮ নং) নাবাব শমশের খাঁ'র অধীনে সীমান্ত প্রদেশ রক্ষায় আরোও ৪ জন নায়েব সিলেটের ফৌজদারীতে কাজ করতেন। ১৭৪০ খ্রিস্টাব্দে গিরিয়ার যুন্ধ সংঘটিত হলে শমশের খাঁ সরফরজ খাঁ'র পক্ষে সসৈন্যে উক্ত যুদ্ধে অংশ নেন এবং সরফরজ খাঁ'র সাথে তিনিও সেখানে নিহ্ত হন। এদিকে মির্জা মোহাম্মদ আলী (আলীবর্দী খাঁ) জয়োল্লাসে বঙ্গের মসনদে অধিষ্ঠিত হন। তাহার আমলে সিলেট কাছার জয়ন্তীয়া প্রভৃতি অঞ্চল মুঘলদের নিযুক্ত নবাবগণ কর্তৃক শাসিত হতো । ১৭৫১ সালে (২৯ নং) নবাব নজীব আলী খাঁ নবাবী পদ প্রাপ্ত হয়ে সিলেটের শাসন পরিচালনায় নিযুক্ত হন । তাহার আমলে সিলেটের পূর্বাঞ্চলে পাহাড়ি লোক কর্তৃক নানাহ উত্পাত সংঘটিত হয় । পাহাড়ি লোকদের উত্পাত বন্ধ করতে সীমান্ত রক্ষাকারী নতুন নায়েব ফৌজদার মিরাট হতে আগমন করেন এবং মোসলমান ও খ্রিস্টান গোলান্দাজ সৈন্য বুন্দাশীল নামক স্থানে অবস্থান করেন। পাহাড়িদের আক্রমণ টেকাতে সিলেটের বদরপুরে এক বৃহত্ত দুর্গ প্রস্তত করা হয়েছিল। যা আজও বদরপুরের কেল্লা হিসেবে পরিচিত হচ্ছে । পরবর্তিকালে ১৭৫৬ সালের ১০ এপ্রিল বাংলার স্বাধীন নবাব শাহ কুলি খান মির্জা মোহাম্মদ হায়বৎ জং বাহাদুর (সিরাজউদ্দৌলা) বাংলার মসনদে অধিষ্ঠিত হন, তখন (৩০ নং) নবাব শাহ মতজঙ্গ নোয়াজিস মোহাম্মদ খাঁ সিলেট নবাবি পদ প্রাপ্ত হন। ১৭৫৭ সালে মীর জাফর আলী খাঁ, রায়দুর্লভ ও জগতশেঠ গং দের চক্রান্তে বাংলার স্বাধীন নবাব সিরাজ উদ্দৌলা বঙ্গের নদীয়া জেলার আম বাগানে ইংরেজদের সাথে এক রক্তক্ষয়ী যুদ্ধে পরাজিত হন। সাথে সাথে বাংলার স্বাধীনতার সুর্য অস্তমিত হয়। সিরাজ উদ্দৌলার পতনের পর বিশ্বাসঘাতক মীর জাফর বাঙ্গাল সুবাদার হিসেবে স্বীকৃত হয়। পরবর্তিকালে তার উপর ইংরেজরা অসন্তুষ্ট হয়ে মীর কাসেমকে স্থলবর্তি করে। উল্লেখ যে, সিলেট সুলতানী আমল থেকে চুণা ব্যবসায় প্রসিদ্ধ ছিল । মীর কাসেমের আমলে ইংরেজরা সিলেট অনুপ্রবেশ করে এবং ব্রিটিশ ইস্ট ইন্ডিয়া কোম্পানি চুণা ব্যবসা করার জন্য মীর কাসেম কে দিয়ে সন্ধি করে । ১৭৬০ খ্রিস্টাব্দে ২৭ সেপ্টেম্বর মীর কাসেমের সাপক্ষে সিলেটে চুণা সরবরাহের সন্ধি করা হয়। কিন্তু ব্রিটিশ ইস্ট ইন্ডিয়া কোম্পানির লোকজন চুণা সরবরাহের অজুহাতে সিলেটের মানুষের উপর অমানবিক উৎপিড়ন চালাতে থাকে । মীর কাসেম ব্রিটিশ ইস্ট ইন্ডিয়া কোম্পানির লোকদের অত্যাচার নির্যাতন থেকে সিলেট সহ বাংলার মানুষের পাশে এসে দাঁড়ান। ইংরেজরা মীর কাসেমকে তাদের বিপক্ষে দেখে মীর জাফরকে বাংলার মসনদে পুনস্থাপন করে ১৭৬৩ সালের ১০ ই জুলাই সিলেটের চুণা ব্যবসা ব্যপ্তি জন্য ৫ ম দফায় নতুন সন্ধি পত্র প্রণয়ন করে । এই সন্ধি পত্র মোতাবেক ইংরেজরা চুণার আয়করের অর্ধেক মালিক হইয়া পড়ে এবং অপরার্ধেক সরকারের ব্যবহারের জন্য রয়ে যায় । এ বাভেই মীর জাফরের সহযোগিতায় একটি একটি করে দেশীয় রাজ্য ইংরেজদের দখলে আসে। ১৭৬৫ সালে ইংরেজরা বঙ্গ বিহার ও উড়িষার দেওয়ানী লাভ করায় সিলেটও তাদের দখল আসে । এ সময় (জয়ন্তীয়া ও লাউড় রাজ্য ব্যতিত) সিলেটের নবাবদের অধিকৃত ভূভাগের পরিমাণ ছিল ২৮৬১ বর্গমাইল । ইংরেজ কোম্পানী ২৮৬১ বর্গমাইল ভূভাগের শুধু মাত্র রাজস্ব আদায়ে নিযুক্ত ছিল। শাসন ভার বা ফৌজদারী ক্ষমতা তখন নবাবগণের হাতেই ন্যস্ত ছিল ১৭৭২ সালে ওয়ারেন হিস্টিংস ভারতে ২৫০ টি মত জেলা সৃষ্টি করেন । তখন সিলেটকেও জেলায় রুপান্তর করা হয়। পূর্ব বঙ্গের রাজস্ব সংগ্রহ ইত্যাদি প্রয়োজনীয় কর্ম নির্বাহের জন্য ঢাকায় রেডিনিউ বোড প্রতিষ্ঠিত করা হয় । সেই বোড হতে মিষ্টার থেকার (Thecker) সর্বোচ্চ কর্মচারী রুপে সিলেটে প্রথম আগমন করেন । তখনকার সময় ইংরেজ কর্মচারী দিগকে রেসিডেন্ট উপাদিতে আখ্যায়িত করা হতো । থেকারের সময় জয়ন্তীয়ার রাজা ছত্রসিংহ সিলেটের বৃটিশ প্রজাদিগকে নিপিড়িত করতেন । যে কারণ থেকারের আদেশানুসারে মেজর হেনিকার কর্তৃক পরিচালিত বৃটিশ সৈন্য জয়ন্তীয়া জয়ে সমর্থ হয় । এ ভাবে জয়ন্তীয়া কাছার ইত্যাদি রাজ্য সমুহ বৃটিশ শাসনের আওতায় সিলেটের কালেক্টরীর অন্তর্ভুক্ত হলে সিলেটের ভূভাগের আয়তন ৩৮০০ বর্গমাইলে গিয়ে দাঁড়ায় । ১৭৮০ সালে থেকার চলে গেলে রবার্ট লিন্ডসে নামক এক ইংরেজ কাউন্সিলার সিলেটের কালেক্ট হয়ে আসেন। এখানে এসে নিন্ডসে সিলেটের সম্পদের প্রতি ধারণা লাভ হয়। তাই তিনি ব্যক্তিগত তবিল থেকে এখানে প্রচুর টাকা বিনোয়গ করে বিভিন্ন জাতীয় ব্যবসা যেমন, চুনাপাথর, লবন, হাতির চামরা, জাহাজ তৈরি ও বিক্রি ইত্যাদিতে আত্মনিয়োগ করেন। অফিসের সময়টুকু বাদ দিয়ে বাকি সময়টুকু ব্যবসায় ব্যয় করে লিন্ডসে অগাধ অর্থ উপার্জন করেন। এ সময় সিলেটের লোক সংখ্যা ছিল ১ লাখ। আর রাজ্যস্য ছিল ২ লাখ ৫০ হাজার। লিন্ডসে আত্মজীবনি গ্রন্থের বরাতে অচ্যুত চরণ চৌধুরী সহ অনেক ঐতিহাসিকগণ লিখেনঃ এ প্রদেশের দায়িত্ব লাভ ও বেশি দিন থাকার জন্য লিন্ডসে ইংরেজ কোম্পানির উর্ধতম কর্ম-কর্তাদেরকে বহু উত্কুচ দিয়েছেন এবং এখানের রাজস্ব বিষয়ে কোম্পানির কাছে তিনি তার নিজ তবিল থেকেও সময় মত রাজস্ব আদায় করে যোগ্যতা প্রমাণ করতেন । এভাবে তিনি প্রচুরটাকা উপার্জন করে লর্ড শ্রেণীতে উন্নিত হন। কিন্তু তিনি সিলেটবাসীর উন্নয়নের জন্যে সামান্যতম অবদান রাখেনি। ১৭৮১ সালে সিলেটে প্রলয়ঙ্করী বন্যার পানি ৩০ ফুট উঁচু হয়েছিল বলে রবার্ট লিন্ডসে তার জীবনিতে উল্লেখ করেন। কিন্তু ইংরেজ কোম্পানি দুর্গত্য মানুষের রাক্ষার্তে কোন উদ্যোগ নেয়নি। লিন্ডসেও তার দায়দায়িত্ব অবলিলায় এড়িয়ে যান। এ সময় দুর্ভিক্ষ ও মহামারিতে কোম্পানির অবহেলায় সিলেটের হাজার হাজার মানুষ মারা যায়। যার ফলে ইংরেজ শাসনকে মানুষ সহজ ভাবে মেনে নিইতে পারেনি । ভেতরে ভেতরে মানুষের মনে বিদ্রোহ পুঞ্জীভূত হতে থাকে। ১৭৮৯ সালে লিণ্ডসে সিলেট থেকে চলে গেলে তার স্থানে জন উইলিস সিলেটের কালেক্ট নিযুক্ত হন । উইলিস সিলেট আসিয় প্রায় লক্ষ টাকা ব্যয়ে সিলেটের জেল নির্মাণ করেন । ১৭৮৯ সালের জুলাই মাসে জন উইলিস সমগ্র সিলেটের লোক সংখ্যা গণনা করে । তাতে সিলেটের অধিবাসী সংখ্যা ৪৯২৯৪৫ এ দাড়ায় । ১৭৯৩ সালে লর্ড কর্নওয়ালিশ প্রবর্তিত চিরস্থায়ী বন্দোবস্তের মাধ্যমে কোম্পানির শাসন চলেছিল মূলত এবং মুখ্যত লাভজনক ব্যবসায়িক দৃষ্টি ও রীতিপদ্ধতিতেই। আর ইংরেজ আয়করের অর্ধেক মালিক হয়ে পড়ে এবং অপরার্ধেক সরকারের ব্যবহারের জন্য রয়ে যায় । দেশীয় অর্থনীতির স্বনির্ভর সত্তাকে পরনির্ভর করার কার্যক্রম শুরু হয়। বৃটিশ সরকার এক চার্টার অ্যাক্ট বলে কোম্পানির একচেটিয়া বাণিজ্যাধিকার বিলুপ্ত করে এবং দেশের শাসনভার কোম্পানির উপর ন্যস্ত করে। এতে নবাবগণ ক্ষমতাহীন হয়ে পড়েন । এই সুযোগে কোম্পানির লোকেরা খাজনা আদায়ের নামে অবাধ লুণ্ঠন ও অত্যাচার শুরু করে দেয়। রাজস্ব আদায়ের সুবিদা জন্য সিলেটে ১০ টি কেন্দ্র বা কালেক্টরী বিভাগ স্থাপিত করা হয়। এ কেন্দ্র গুলোর মধ্যে উত্তর শ্রীহট্টে ছিল; পারকুল, তাজপুর ও জয়ন্তীয়াপুর এই তিনটি । করিমগঞ্জে; লাতু এবং দহ্মিণ শ্রীহট্টে; নয়াখালি, রাজনগর ও হিঙ্গাজিয়া । হবিগঞ্জেঃ নবীগঞ্জ, লস্করপুর ও শঙ্করপাশা এবং সুনামগঞ্জের কালেক্টরী বিভাগ ছিল রসুলগঞ্জ । তখন সিলেটে নবাবি আমলের নির্দিষ্ট ১৬৪ পরগণা ছিল । ১৭৯৩ সালে উইলিস সিলেট ত্যাগ করেন। জন উইলিস'র পর ১৭৯৪ সালে রেইট ও জর্জ ইংলিস নামক দুই ব্যক্তি মিলিত হয়ে বর্তমান ছাতক শহরে রেইট ইংলিস এণ্ড কোম্পানী নামে যৌথ কারবার স্থাপন করে চুনা ব্যবসা শুরু করে। এই কোম্পানীর অভ্যুদয়ের পুর্বে ছাতক একটি সামান্য গ্রাম ছিল। তত্পুর্বে একজন সন্ন্যাসী ভূমীতে একটি ছাতি পোথিয়া তার ছায়ায় বসে তপ করতেন। সন্যাসীকে কেন্দ্র করে লোক আগমন ঘটলে, ক্রমে এই স্থান ক্ষুদ্র হাটে পরিণত হয়। কালক্রমে ছত্রক বা ছাতক বাজার আখ্যা হয়েছে । এই ছাতক বাজারকে কেন্দ্র করে ইংলিস এণ্ড কোম্পানী পূর্ণ উদ্যমে চুনার ব্যবসা চালিয়ে যায়। কোম্পানী চুক্তির করে লোকদের দিয়ে চুনা সংগ্রহ করে কলিকাতায় চালান করত। ১৭৯৭ সালে জন অমুটি নামের কালেক্টর সিলেট আসেন। অমুটির সময় সিলেটে ইট দিয়ে তিন কোঠা বিশিষ্ট এক দালান তৈরি করেন। এ দালানে যতাক্রমে এক কোঠায় সরকারী কাজপত্র সংরক্ষন করা হত, অন্য কোঠায় কর্মচারীদের অফিস ও আরেকটিতে ছিল বিচারালয়। ১৭৯৮ সালের প্রারম্ভে বিভিন্ন প্র্যোজনিয় বস্তুর দাম বৃদ্ধি হলে উত্কৃষ্ট চালের মণ বার আনায় দাড়ায়। এমনি অবস্থায় ১৮০০ সালে সিলেট শহরে বসানো গৃহ কর । একদিকে দ্রাব্যাদির মুল্যবৃদ্ধি এর মধ্যে গৃহ কর বসানোর কারণ মানুষে কষ্ট বেড়ে যায়। ১৮০৩ সালে অমুটি বিদায় হলেন অস্থায়ী কালেক্টরদের আগমনের কারণ সিলেটবাসীর অভাব-অভিযোগের অগ্রগতি থেমে যায়। ১৮০৭ - ১২ সালে অনেক নতুন আবাদি ভূমী বন্দোবস্ত দেয়া হয় । এ বন্দোবস্তই 'তালুক' হালাবাদি মুমাদি ইত্যাদি নামে অভহিত হয়। ১৮১১ সালে গৃহ কর নিয়ে নানা ভাবে উত্পিড়িত হন সিলেটের মানুষ । এসময় বর্তমান বন্দর বাজারের নিকট দুপুড়ি হাওয়রে উত্তর পশ্চিমে বিস্তৃত রাস্তার পাশের কিছু সংখক দোকান-পাট ছিল। গৃহ করের চাপের কারণ অনেক গুলো দোকান-পাট বন্ধ হয়ে যায়। বর্তমান বন্দর বাজার অনেকাংশেই জলাভুমীতে পরিণত ছিল। পরে এ স্থানে মাটি ফেলে ভরাট করা হলে পুর্বে উল্লেখিত দুপুরি হাওয়র হতে বর্তমান বাজার পর্যন্ত দোকান স্থাপন করা হয়। যা বর্তমানে বন্দর বাজারে পরিণত হয় । ১৮২৪ সালে আসাম সম্পুর্ণ ভাবে ইংরেজদের দখলে আসে। এসময় জয়ন্তীয়ার মধ্যদিয়ে আসামে যাত্রা পথ ছিল । কিন্তু ব্রহ্ম যুদ্ধ সংঘটিত হওয়ায় এটি বন্ধ হয়ে যায়। তখন আসামে যাতায়ত সুবিদার জন্য পাণ্ডুয়া চেরাপুঞ্জি হয়ে শিলং পর্যন্ত নতুন রাস্তা প্রস্তুয় করা হয় ।


title: সিলেটের ইতিহাস

text: ইংরেজদের অত্যাচার নিপিড়নে অতিষ্ঠ কিছু সংখক মুসলমান নেতৃবৃন্দের চেষ্টায় ১৭৮২ সালের মহররম মাসে মুসলমানদের ধর্মীয় উত্সবের দিনকে কেন্দ্র করে ইংরেজ বিরোধী বিদ্রোহের প্রস্তুতি গ্রহন করা হয়। কিন্তু ইংরেজ অনুরক্ত কয়েকজন লোক লিন্ডসের কাছে এ গোপন পরিকল্পনার কথা ফাঁস করে দেয়। যার ফলে লিন্ডসে পরিস্তিতি মোকাবেলার প্রস্তুতি নিয়ে অপেক্ষা করতে থাকেন। এদিকে মুসলমানরা ধর্মীয় কাজ সম্পূর্ণ করে যখন বিদ্রোহের ঘোষণা করেন, সাথে সাথে ইংরেজরা ঝাপিয়ে পড়ে বিদ্রোহিদের উপর। ইংরেজ বাহিনীর হাতে পিস্তল আর বন্দুক, মুসলমান বিদ্রোহিদের হাতে তলোয়ার । এদিনের লড়াই প্রচণ্ড রুপ ধারণ করলো এতে ইংরেজদের গুলিতে শহীদ হলেন সৈয়দ হাদি ও সৈয়দ মাদি সহ আরো অনেক। সিলেটের এ বিদ্রোহকে ভারতে ইংরেজ বিরোধী প্রথম বিদ্রোহ বলে ঐতিহাসিক তাজুল মোহাম্মদ সহ আরো অনেকে লিখেছেন।


title: সিলেটের ইতিহাস

text: ১৭৮১ ও ১৭৮৪ সালে পরপর দুটি বিষম বন্যায় সমৃদ্ধপূর্ণ সিলেট ভূমী দুর্ভিক্ষের কবলে পতিত হয়। একদিকে ইংরেজদের লুটরাজ ও উল্লেখিত প্রাকৃতিক দুর্যোগের কারণ বিষম অন্য অভাব দেখা দেয়। সিলেটের তদানিন্তন কালেক্টর লিন্ডসে তার আত্মজীবনিতে লিখেছেন; উল্লেখিত করাল দুর্ভিক্ষ হতে মুক্তি পেতে এ অঞ্চল হতে যে ধান বিক্রয়ের জন্য কলিকাতায় পাঠানো হয়েছিল, তা পুনরায়ন করিতে নৌকা পাঠিয়ে ছিলেন। তাতে কিয়দাংশ ধানই আনতে পেড়েছেন। ইংরেজ দুশ্যাসন ও দুর্যোগে পতিত সিলেটবাসী ধীরে ধীরে ক্ষুব্ধ হয়ে ইংরেজদের বিরোদ্ধে বিদ্রোহে ঘোষণা করে। ১৭৮২ তে সংঘটিত হয় খাসিয়া বিদ্রোহ, ১৭৮৬ সালে চরগোল্লায় বিদ্রোহ, ১৭৯০ সালে জমিদারদের সাথে বিদ্রোহ । উল্লেখ্য যে, তাজুল মোহাম্মদ সহ অনেক ঐতিহাসিকদের মতে উভয় বাংলার ফকির সন্ন্যাসী সংঘটিত হয়ে ১৭৬৩ সালে ব্রিটিশ বিরোধী আন্দোলনের সুচনা করছিলো, তারই ধারাবাহিকতায় জনশক্তি বাড়ানোর নিমিত্তে অলিদের মাজার সহ বিভিন্ন মন্দির ও আখরায় ফকির সন্ন্যাসীরা দল বেঁধে ঘুরা-ফেরা করতেন। তারা বিশেষ ধরণের পোশাক পরিধান করতেন এবং হাতে লাঠি ও ত্রিশুল বহন করতেন । ব্রিটিশ কোম্পানীর শাসকরা ফকির সন্ন্যাসীদের এধরণের চলা-ফেরা সংন্দেহের চোখে দেখত। তাই ১৭৭৩ সালের ২১ জানুয়ারি ভারতের বড়লাট ওয়ারেন্ট হেষ্টিংস ফকির সন্ন্যাসীর লাঠি ত্রিশুলসহ ভ্রমণ এবং চাঁদা ও বিক্ষা ইত্যাদি বিষয়ের উপর নিষেধাজ্ঞা আরোপ করে। যার ফলে ফকির সন্ন্যাসীরা একপর্যায়ে বিদ্রোহে মেতেউঠেন। অনেক হতাহতির পর ১৮০০ সালের দিগে ভারত বর্ষের ঐতিহাসিক ফকির সন্ন্যাসীর এ আন্দোলন প্রায় স্তিমিত হয়ে আসে। তখন সিলেটে আগা মোহাম্মদ বেগ এর নেতৃত্বে ফকির সন্যাসীরা উত্তপ্ত হয়ে উঠেন। আগা মোহাম্মদ বেগ ১৭৯৯ সালে কাছার হতে ১২'শ ফকির সন্যাসীসৈন্য সহ সিলেটে প্রবেশ করেন। সাথে সাথে এখানকার জমিন্দারগণ তাকে সমর্থন জানিয়ে ইংরেজকে খাজানা প্রদান বন্ধ করে দেন । ফলশ্রুতিতে ইংরেজরা "বিন্দাশায়" আগা মোহাম্মদ বেগ এর আস্তানা আক্রন করে প্রথমে পারাজিত হয় । পরবর্তিতে ব্রিটিশ ভারতের রাজকীয় বাহিনীকে যুদ্ধের জন্য পাঠানো হলে, ওদের সাথে যুদ্ধে আগা মোহাম্মদের বাহিনী পেরে ওঠেনি । ফলে প্রাণ দিতে হয় হাজারও সৈন্যকে। এদিকে আগা মোহাম্মদ বেগ উপায়ন্তর না দেখে ত্রিপুরার দিকে পালিয়ে যাওয়ার পথে ইংরেজদের হাতে বন্দি হন এবং ধরা পড়েন তার অনুসারী খাকীশাহ, রামপুর শাহ, নাজির শাহ ও রহিম শাহ সহ অনেক । ইংরেজরা আগা মোহাম্মদ বেগ বিচার ঢাকায় না করে কলিকাতায় নিয়ে যায় এবং যাবতজীবনের কারাদণ্ডে দণ্ডিত করে।